
Prolog 


Nu putem pune în comun decât 
intersecția visurilor noastre 


Practicarea, oricărei profesii te poate duce în preajma graniţelor ei, acolo de unde se 
întrevăd spaţiile celorlalte meserii, dar şi spaţiul dominat de mirare, îndoială, sugestie 
sau gesturi insolite. Este spaţiul în care încercarea este regulă şi reuşita miracol. Acolo 
încercăm şi suntem încercaţi. A poposi uneori în acest loc este un reflex pe care nu 
ţi-l poţi reprima decât cu riscul gândului frustrant că acela este spaţiul tău. De aceea, 
scurte incursiuni în lumea încercărilor reuşesc să-ţi dea imaginea reconfortanta că posezi 
un modest loc ce nu-ţi aparţine, într-un spaţiu în care ideea de ”loc” este stupida. 

Există profesiuni care, prin natura lor, dar şi prin conjuncturi momentan favorabile, 
se află în poziţii privilegiate, prin bune vecinätäti, dar mai ales printr-o lungă si sinuoasä 
graniţă cu lumea inefabilă a încercării. 

Mai mult, unele domenii nu pot să-şi atingă viteza normală de evoluţie decât violând 
imprevizibil, dar obsedant, domeniul în care traiectoria haotică atinge inexplicabil ţinte 
la care un demers sistematic are şanse minime să ajungă. 

Spaţiul liber dintre profesii a fost asimilat cu unul interdisciplinar, dar el este cel al 
încercării, în care pătrundem cu speranţa că regulile ce guvernează un domeniu pot fi 
suspendate prin supunerea la gânduri mai profunde care leagă şi dezleagă altfel lucrurile. 
Tot aici, în domeniul ne-regulii, sperăm să găsim punctul de sprijin pentru a înfrânge 
îndărătnicia cu care unele lucruri nu se lasă devoalate, iar altele nu se articulează. 

Dar în lumea încercării nu se poate veni de niciunde. Trebuie, mai întâi, să te fi chinuit 
îndelung, încercând coerent să găseşti sau să construieşti ceva. Altfel, nu vei fi relaxat 
în nesigura lume a gândului şi acţiunii gratuite, pentru simplul motiv că nu ai unde să 
te întorci. Dacă ai de unde veni, dar, mai ales, dacă ai şi o ţintă ”clarä”, o rätäcire în 
domeniul ne-regulii este bună pentru că uneori ocoleste, chiar cu nestiintä, un loc rău. 

LIMITE CARE DESCHID 


Blestemul limitei 


In cadrul! oferit de stupefiantul parc englezesc al unui colegiu oxonian, dominat de 
inchiderea in care acesta cuprindea deschiderea cätre universul in care omul se iluzioneazä 
cu gândul că spiritul său este liber, ascultam, într-o splendidă dimineaţă de toamnă, pe 
S. A. El îmi explica felul în care omul îşi deleagă dreptul şi funcţia ce-i asigură existenţa 
într-o comunitate democratică, unui reprezentant ce devine parte a unei structuri politice 
destinate reglării mecanismelor si interactiilor sociale. Stimulat, poate, de concentrarea 
oferită de un spaţiu care se închide pentru a se putea, în acelaşi timp, deschide, am realizat 
că delegarea despre care mi se vorbea nu era de fapt decât tot o exteriorizare? în sensul 
celor pe care omul le face în tehnosferă şi etnosferă. De această dată spaţiul generat prin 
exteriorizare este cel al politicului. Pornind de la această observaţie se poate împlini un 
gând care aruncă o nouă lumină asupra înţelegerii a ceea ce omul este. 

În timp ce parcul englezesc se delimitează printr-o vegetaţie abundentă pentru a putea 
lăsa în centru un spaţiu liber, cel mult accidental marcat de un copac stingher, omul se 
deschide prin exteriorizare pentru a-şi oferi o bună închidere prin concentrarea asupra 
esenței sale atemporale. Este vorba de două procese distincte: omul se deschide pentru 
a se putea închide, pe când produsul său în comunitatea ce exersează superior empiricul 
- parcul englezesc - se închide pentru a se deschide. Omul se izolează punând în comun, 
în intervalul deschis dintre indivizi, tot ceea ce-l limitează. Ne izolăm unii de ceilalţi 
prin obiectele create, prin gândurile şi deprinderile întrupate în cultură sau prin exersarea 
anumitor relaţii în arena politică. 

O posibilă definiție a omului ar fi atunci aceea ce-l prezintă ca pe o ființă care-şi ex- 
teriorizează treptat toate capacitățile şi deprinderile ce se află sub blestemul limitei. 
Suma tuturor acestor exteriorizări formează lumea omului ce include, printre altele, et- 
nosfera, tehnosfera, spaţiul politicului ... . Lumea se desfăşoară în spatiotemporalitatea 
ce permite tuturor celor limitate să-şi atingă limitele. 

Ceea, ce-i predispus la limitare se împlineşte numai prin atingerea limitei. În om 
spectrul limitei poate apare dar nu se poate împlini. Tocmai acest spectru se pare că 
se află la originea tendinței naturale de exteriorizare, de segregare într-un spaţiu exterior 
omului. Astfel, lumea omului se constituie ca un spaţiu în care se împlinesc limitări ce, prin 


! Acest text a fost publicat in Academica, nr. 4(16), februarie 1992. 

Termenul de exteriorizare este preluat de la A. Leroi-Gourhan [Gourhan ’64]. Acest mecanism permite 
ca o serie de funcțiuni utile omului sa fie realizate prin mijloace care presupun structuri exterioare acestuia. 
Se evită astfel o supraspecializare a organelor umane. Unghiile nu degenerează în gheare pentru a permite 
dezgroparea unor rădăcini comestibile; acestea. vor fi recoltate cu ajutorul unor unelte specifice, în care 
funcţia, de a scurma pământul se exteriorizează. Scrisul permite exteriorizarea parţială a funcţiei de 
memorie. Calculatoarele preiau o parte din activităţile intelectuale, permiţând creierului să-şi exerseze 
funcțiuni superioare, neformale. Prin diferitele exteriorizări omul devine liber pentru a exersa funcțiuni 
specifice. 

actiunile oamenilor, sunt de neevitat. Numai in aceastä lume, a limitelor implinite, sau 
in curs de implinire, omul se poate manifesta liber, cu toate nelimitärile si neämplinirile 
sale. 

Esenta omului este aspatialä si atemporalä neputänd fi prin aceasta parte a unui 
tot. Filosoful Constantin Noica sesiza viul acolo unde partea reprezintä mai mult decat 
totul”, iar matematicianul Gregory Chaitin, dintr-o perspectivă mai riguros fundamentată, 
gândea viul ca fiind acea porţiune a existenţei unde informaţia conținută într-o parte a 
unui ansamblu poate fi mai mare decât a acestuia din urmä?. Îndrăznim să avansăm 
ipoteza că astfel de comparații, chiar dacă sunt valabile într-o anumită măsură, dau o 
imagine sărăcită asupra viului şi una eronată asupra omului. Umanul, în ceea ce are 
esenţial, nu suportă comparații cantitative. Omul nu poate fi parte a ceva, esenţa lui 
neputând suporta delimitări spatiotemporale sau informaţionale el nu comportă o definiţie 
ce se bazează pe o comparaţie. Sugestiile oferite de cei doi autori, anterior menţionaţi, 
pot rămâne valabile în mare măsură pentru domeniul viului, poate şi al fiinţei, dar nu pot 
fi extinse asupra omului. 

Omul are tendinţa de a se lăsa pradă ilimitărilor ce-l domină şi-i permit să se con- 
centreze, debarasându-se, prin exteriorizări succesive, de comportamente ce intră sub 
spectrul limitei. Putem sesiza chiar excese în anumite spaţii culturale. În acest sens am 
putea spune că, cel putin în cultura occidentală, omul a exagerat în relaţia pe care ar 
fi normal sá o exerseze cu sacrul, prin delegarea, oferită de tradiţia creştină, sub forma 
unei exteriorizări atrofiante. Institutionalizarea unei relaţii atemporale nu poate avea 
drept consecinţă decât o sărăcire a omului care este privat de o posibilitate ce nu im- 


3În încercarea de a fundamenta o logică prin care se poate da socoteală şi de porţiuni ale existenţei ce 
depăşesc structuralul şi purul formal, Constantin Noica construieşte o logică în care partea poate conţine 
cât sau chiar mai mult decât întregul [Noica ’86]. O logică prin care ne putem apropia de înţelegerea 
viului implică preponderența părţii asupra întregului. Astfel avem, după C. Noica, o şansă de a ne aprpia 
de înţelegerea viului. Din textul citat reținem: 


"Faţă de teoria obişnuită a mulțimilor, în care partea ”apartine” întregului, sau un ele- 
ment aparține mulţimii după cum o submulțime ”se include” în ea, acum elementul, ca 
şi submultimea, poartă cu ele întregul. (Aceasta şi înseamnă ”a intelege”- cu acel demers 
de gândire socotit caracteristic pentru ştiinţele omului- anume: a vedea întregul în parte).” 
(pag. 144) 


De ştiinţele spiritului şi demersurile omului ne putem apropia bazati tot pe o nouă logică. Cităm, în 
acest sens, din acelaşi text: 


”O logică a lui Hermes ar avea sens cel putin pentru ştiinţele spiritului: a ”intelege”, cum 
voia Dilthey, filosoful culturii care face deosebirea între ştiinţele naturii şi cele ale spiritului, 
înseamnă tocmai a vedea întregul în parte sau a interpreta întregul prin parte. lar aşa 
”intelegi” şi demersurile omului, în economie, artă, morală, religie.” (pag. 25) 


*Gregory J. Chaitin, matematician american, contribuie esenţial la dezvoltarea unei teorii algoritmice 
a informaţiei. Din perspectiva acestei teorii, el pune în discuţie şi esenţa viului [Chaitin ’70, '77]. Din 
cea de a doua lucrare citäm: 


"There is such an enormous difference between dead an organized living matter that it 
must be possible to give a quantitative structural characterization of this difference, 1.e. 
of the degree of organisation. One possibility is to characterize an organism as a highly 
interdependent region, one for which the complexity of the whole is much less than the sum 
of the complexity of its parts.” 


In acceptiunea lui Chaitin complexitatea unei structuri este strict legatä de informatia pe care ea o 
contine. 

plică o limită. Accesarea sacrului prin intermediul unei instituţii apărute in etnosferä 
este desacralizantă, punând omul într-o poziţie proastă în raport cu existenţa. Sacrul 
exteriorizat implica o relaţie trunchiată, redusă la ceea ce în el este neesential. În mod 
normal, eliberarea oferită de exteriorizările bune, trebuia să sprijine o cât mai consistentă 
şi nemijlocită cale de acces către profunzimi?. 

Deschiderea presupusă de exteriorizare are drept consecinţă închiderea, în sine ce per- 
mite introdeschiderea®. Prin aceasta umanul se găseşte rupt între deschiderea către lumea 
omului, şi introdeschiderea către profunzimile existenţei. Omul rămâne suspendat între 
deschidere şi introdeschidere, într-un efort disperat de individualizare, de concentrare sau 
regăsire. 

Se pare că omul, pornind din natură şi sub presiunea limitelor interioare pe rând 
constientizate, a construit lumea, iar acum, eliberat, aspiră la profunzimile existenţei într- 
o manieră ce depăşeşte conştientul. Accesul la profunzimi ar permite împlinirea viselor 
magicienilor” de a umbla la legile Universului Nostru în tentativa de a declanşa ”un 
nou experiment existential”®. Această posibilitate a fascinat minţile tuturor timpurilor. 
Am putea vorbi de o stare de supraconstientá în momentul in care profunzimea este 
percepută şi de una de transconstientá atunci când s-ar pune problema acţiunii in această 
zonă. Dar acţiunea este legată de sincronizarea gândului” ce asociază supraconstientei 
starea de supraconstiintd, iar transconstientul starea de transconstiintá ca un reflex al 
comuniunii umane. Comunitatea este aceea care permite tranziţia de la constientä la 
conştiinţă. Supra sau transconstiinta nu pot depăşi nivelul comuniunii, deoarece în raport 
cu profunzimile existenţei, etic nu se poate acţiona decât într-o comuniune. În spaţiul 


5Termenul de profunzime îl folosim în sensul ce-i este conferit în lucrările lui Mihai Drăgănescu 
[Drăgănescu ’79, 85]. Accesul către profunzimile existenţei (preferăm să vorbim de profunzimile existenţei 
şi nu de profunzimile lumii materiale, credem că de comun acord cu autorul citat) se realizează în cadrul 
Inelului Lumii Materiale pe calea introdeschiderii. În Universul Nostru, se pare că numai omul are acces 
pe această cale. 

SVezi nota anterioară. 

7H. de Balzac, in cel de al treilea studiu dedicat Caterinei de Medicis [Balzac], evocá visul dintotdeauna 
al magicienilor alchimisti care, numai în ochii mulţimii căutau sá fabrice aur, dar de fapt, ei încercau sá 
acceseze locul din care puteau schimba legile lumii ín care tráiau. 

8In ”Profunzimile lumii materiale” M.Drágánescu considerá cá posibilitatea accesului, prin introde- 
schidere, la profunzimile existentei va 


"da drepturi mari asupra naturii, posibilităţi nelimitate de creație, atât de depline încât s-ar 
putea să hotărâm un nou experiment existential, un nou univers cu legi pe care noi le vom 
fi imprimat în ”general ortoexistentei.” (op. citate, pag. 205) 


“Libertatea dobândită prin exteriorizarea unor funcţii intelectuale sub forma inteligenţei artificiale 
permite gândului o superioară sincronizare în comunicarea celor ce ar acţiona, prin introdeschidere, in 
profunzimile existenţei (conform ”Inteligenta artificială - un nou pas spre sincronizarea, gândului”, în 
acest volum). Spuneam în textul citat că 


"într-o lume în care formalul este ostracizat in tehnosferá vor exista şi vor convietut, 
sincronizati în gând, oameni cu adevărat noi.” 


Din acelaşi text transcriem: 


"Sincronizarea in faptă permite acţiunea oamenilor în Universul Nostru, sincronozarea in 
gând ar putea permite acţiunea în existență la palierele cele mai profunde...” 


Percepția profunzimilor poate fi realizată individual, dar acţiunea în profunzime presupune masa critică 
a comuniunii celor sincronizati în gând. 

comunitatii riscurile sunt mult prea mari pentru un demers in care chiar ideea de implicatie 
pare pusa in discutie. 

Constienta de sine urmată de conştiinţa umanităţii l-ar lăsa pe om la mijlocul dru- 
mului. Supraconstienta, stárnitá de perceperea propriului daimonion!0, declanşează 
împlinirea omului la adăpostul oferit de portalul unei case, într-un spaţiu ce este numai 
parţial delimitat. Într-o casă sau în mijlocul drumului nu se realizează echilibrul între o 
închidere totală şi o deschidere nelimitată!!. Înțeleptul, sprijinit de un tehnoobiect, cu 
gândul la contactul cultural oferit de etnosfera întrupată într-o comuniune ce-l aştepta, 
la limita dintre o închidere şi o deschidere, trece într-o stare de supraconstientä pe care 
va, încerca, nu putem sti cu cât succes, să o transforme într-una de supraconstiinta, odată 
ajuns în mijlocul celor ce-l aşteptau. 

Subconstientul şi inconştientul se află dincoace de om. Dincolo de omul conştient se află 
supra şi transconstienta. Poate ar fi mai bine să căutăm esenţa omului, nu în inconştient 
sau în subconstient unde riscam să aflăm numai reflexe ale naturii şi ale lumii generate prin 
exteriorizarea umanului limitat, ci în posibilităţile oferite de percepţia supraconstientä şi 
acţiunea transconstientä. 

Prea mult omul s-a manifestat şi se manifestă ca o fiinţă dezechilibrată prin pierderea 
în lume, într-o porţiune din existenţă pe care tot el a generat-o prin exteriorizare. La o 
analiză superficială am fi tentaţi să apreciem că nu este rău ca omul să se concentreze 
într-un spaţiu al omului. Dar, din păcate, este vorba de un spaţiu în care sunt depozitate 
componente ce nu tin de esenţa lui; umanitatea, se regăseşte aici maximum diluata. 

Reechilibrarea omului presupune  exersarea accesului in spaţiile supra si 
transconstientei.  Subconştientul şi inconştientul sunt epuizate prin contactul, di- 
rect sau indirect, cu natura şi lumea. Natura este un produs secund al existenţei, iar 
lumea, în egală măsură, unul derizoriu al umanităţii ca parte a fiinţei. 

Ca orice mecanism spectaculos şi de mare eficienţă, cel al exteriorizărilor nu este 
lipsit de excese sau nu este ferit de pericole. Un exemplu a fost deja amintit: crearea 
prin exteriorizare a unui spaţiu instituţional asociat sacrului. S-ar putea da şi altele, 
poate mai puţin grave, dar la fel de evidente. Orice manifestare culturală în care este 
maximizată performanţa, inhibă tendinţa firească ce ar permite exersarea respectivei de- 
prinderi la nivelul indivizilor medii, cu un efect purificator mai consistent. Este mult 
mai important ca muzica, spre exemplu, să fie practicată cu performanţe moderate în 
cât mai multe familii decât ca majoritatea familiilor să poată avea acces la ea prin in- 
termediul interpretărilor impecabile, înregistrate pe discuri compacte sau video-casete. 
Atunci când comportamentul artistic degenerează în spectacol, se produce o scindare, de 
o parte rămânând o imensă masă uniformizatä de spectatori pe care pasivitatea îi inhibă 
şi-i atrofiazä. În artă nu performanţa, ci participarea activă este esenţială. Spectaculosul 


10 [Platon B, 174d - 175d] 

Un spaţiu în care se regăseşte o închidere cu o deschidere este si acela al pridvorului din arhitectura 
românească laică sau bisericească. Se poate cita în acest sens Lucian Blaga cu capitolul ” Pitoresc si 
revelaţie” din ” Spatiul mioritic” [Blaga '69], din care reținem: 


” Acest duh al împreunării celor două lumi, şi al legării lor, se manifestă in diverse chipuri, 
şi e omniprezent în lumea românească... Aceeaşi funcţie mijlocitoare între spaţiul intern şi 
lumea dinafară îl are peristilul, pridvorul atâtor biserici româneşti de aproape pretutindeni. 
Pridvorul, examinat mai de aproape în rosturile lui, răspunde unui sentiment metafizic, care 
cere o legătură între natură şi lumea de dincolo, sau cea lăuntrică a spaţiului ritual.” (pag. 


197) 

si performanta rezultä din tendinta de a ne subjuga, imobiliza in atitudinea spectatorului 
pasiv si din ce în ce mai incapabil de o receptare autentică. Receptäm din ce în ce mai 
mult performanţa, (superbele acute ale lui Pavarotti) şi din ce in ce mai putin reuşim sa 
amorsäm träiri individuale. Ceea ce ar rämäne ilimitat in fiecare dintre noi se limiteazä 
la performantä in exteriorul nostru, chiar daca aceasta performantä este autentica. 

Lumea pe masura ce se constituie il predispune, chiar il incitä pe om la exces. Structura 
ei este mai simplă, mai dinamică şi are o autonomie ce poate surprinde omul mediu, prada 
uşoară tentatiei de a se lăsa complet subjugat de un spaţiu al trăirilor superficiale. În 
ilimitarea sa interioară omul nu poate fi excesiv în măsura în care o poate face în strictele 
limite ale lumii. Existenţa limitei, percepută in lume, predispune la gestul prin care, în 
inconstienta noastră, tindem să ne măcinăm fiinţa în preajma ei. Lumea tinde să ne 
domine prin sărăcia ce-i este conferită de sistemicitatea ei formal-structurală. Nu putem 
veni în lume cu tot ceea ce suntem pentru că ea nu ne poate astfel cuprinde şi, cum am 
pierdut deprinderea, de a ne întâlni semenii altundeva decât în lume, rămânem atraşi de 
ea şi mai ales, redusi la ea. Ilimitările cu care am rămas incarcati sunt puternic stingherite 
de limitele ce s-au împlinit în lumea ce ne este exterioară şi totuşi prea aproape. 


Septembrie 1991 

Limita ca valoare 


Delimitare si eficientä 


La un moment” dat şi dintr-o anumită parte a lumii, oamenii au început să fie obsedati 
de găsirea, unor căi rapide şi sigure pentru a evolua. Cel mai sigur mod de a-ţi croi o cale 
rapidă este acela care presupune delimitări cât mai nete. Şi astfel, orice demers debutează 
prin delimitări din ce în ce mai riguroase, spaţiile conceptuale sunt dominate de opoziții 
extreme, întrupate în dualitäti ireconciliabile. Dacă, la Platon, spre exemplu, Binele 
domina solitar, la numai câteva secole, gândurile, ce încercau să dea socoteală asupra 
existenţei, se aflau sub incidenţa, opoziției dintre Bine si Rău. Atunci când delimitări rigide 
caracterizează resorturile intime ale gândului, obsesia Adevărului determină intransigente 
în fata cărora adevărurile fiecăruia pälesc, înregimentarea devine posibilă, magistralele 
gândirii trebuiesc croite, pentru a putea mărşălui sincronizati în faptă - nu în gând - 
la lumina Adevarului Unic. Omului nu-i rămâne decât să accepte dedublarea, exterior 
impusă, într-un comportament spiritual si unul raţional. Această disociere, urmată de 
altele, va sfâşia individualitatea şi va atrofia comportamente firesti!?. Tot ceea ce omul 
occidental a creat în ultimele două milenii este marcat, în bine sau în rău, de această 
tendinţă a disocierii. Fără a intra aici în detalii, putem menţiona că, dacă modelele cu 
tentă raţională au fost marcate de dualitäti semnificative, cele spirituale au fost şi sunt 
dominate de o ciclicitate ternară, în care delimitările se manifestă la fel de net. Dualismul 
gnostic, spre exemplu, prin tendinţa lui raţională se opunea eretic, spiritualităţii creştine 
dominate de Sfânta Treime. 

Dar orice demers care debutează printr-o delimitare, se va împlini numai prin limitare. 
În acest sens, limita devine o valoare, pentru că permite, justifică sau impune căutarea 
unor noi căi. Rationalitatea şi, în egală măsură, spiritualitatea occidentală îşi ating, in 
acest sfârşit de mileniu, limite spectaculoase ce prefigurează, dincolo de ele, o nouă epocă. 
Deasupra distincţiei dintre rational şi spiritual s-ar putea ca Adevarul Unic să nu-şi mai 
găsească rostul într-o lume în care existenţa nu va mai fi percepută prin dualisme raţionale 
sau triade spirituale. 


"2Publicat în Revista de filosofie, Tom XL, nr. 2, martie-aprilie 1993. Comunicare la simpozionul 
” Valorile ştiinţei contemporane”, organizat de Academia Română în 8-9 decembrie 1992. 

13lsaac Newton este un rationalist perfect în aproape toată opera publicată în timpul vieţii şi sur- 
prinzător în majoritatea manuscriselor nepublicate, unde îndoielile sale cu privire la calea exclusiv 
raţională de a înţelege realitatea sunt evidente. 

Ludwig Wittgenstein are o evoluţie net disjunctă în a doua parte a carierei sale, în care se îndepărtează 
de la formalismul şi rigoarea ce emanau din Tractatus. 

Noam Chomsky, creatorul teoriei gramaticilor generative, folosită în fundamentarea ştiinţei calcula- 
toarelor, după 1970 devine din ce în ce mai preocupat de abordarea filosofică a problemelor limbajului 
sau de o filosofie realizată din perspectiva limbajelor, dovedind o deschidere spirituală mult mai largă 
decât un umanist, prin formaţie şi carieră, ca Jean Piaget [Piatelli-Palmarini '82]. 

Secolul ce urmează nu va fi unul al spiritualității, pentru că aceasta ar presupune, in 
continuare, segregarea comportamentului spiritual fata de cel rational şi, în consecinţă, nu 
ar implica un alt mod de fiintare decât cel al ultimelor două milenii occidentale. Tranzitia 
pe care o presimtim ne va situa deasupra acestei alternative, în tentativa de a reunifica 
atitudini si comportamente abuziv disociate în virtutea unei ideologii a evoluţiei sigure şi 
rapide. 


Limite ale raționalismului dar şi criza spiritualităţii 


În lumea occidentală ştiinţa si tehnologia nu s-au putut sustrage modului de gândire 
anterior descris, cu consecinţe ce se împlinesc, în acest sfârsit de secol şi, sperăm, epocă, 
prin descoperiri care dezvăluie limite fundamentale, forțând, în acelasi timp, noi căi de 
evoluţie. Niciodată limitele nu s-au constituit în valori într-o manieră mai spectaculoasă 
ca în perioada pe care o parcurgem. Modul de manifestare extrem al ştiinţei şi tehnologiei 
este legat de alternativa formal-neformal, din care, acestea două, au cultivat cu obstinatie 
formalul. Stiinta s-a dezvoltat formal, iar tehnologia a promovat, cu succese remarcabile, 
formal-structuralul, încurajând o atitudine de încredere nelimitată în posibilităţile de 
evoluţie ale acestor domenii. Chiar dacă neformalul nu este complet eludat în evoluţia 
ştiinţelor şi tehnologiilor, ele au aspirat tot timpul către împlinirea în formal. Ştiinţa se 
conturează riguros sistemic, iar tehnologiile permit realizarea unor sisteme din ce în ce 
mai complexe. 

Astăzi, ştiinţa şi tehnologia au un rol foarte important în evidenţierea crizei abordării 
de tip sistemic, criză care nu este numai a lor, dar la nivelul lor se manifestă pregnant 
şi, prin aceasta, eficient. Crizele din zona preponderent spirituală a comportamentului 
uman se manifestă mai puţin net şi-şi găsesc mai uşor căi de eludare, mai mult s-au mai 
puţin reale. O criză spirituală este, de regulă, a unei comuniuni şi poate iradia deformat 
în comunitate. O criză în domenii raţional impuse este, din start, a unei comunităţi şi se 
poate manifesta ca atare, mai puţin distorsionată de un proces de iradiere necontrolabil, 
ca în cazul anterior. Din acest motiv, o criză spirituală poate căpăta la un moment dat, 
un caracter peren, dar benign, pe când o criză în spaţiul care funcţionează cu rigoare 
formal controlată, nu va putea fi tolerată sau eludatä mult timp. De multă vreme artiştii 
şi filozofii ne-au atras atenţia asupra limitelor atitudinii excesiv de riguroase pe care o au 
oamenii de ştiinţă în înţelegerea, realităţii, dar un astfel de gând nu se va impune decât 
atunci când, în lumea celor formal şi raţional instituite, va putea fi măsurată amploarea 
acestui fapt. 

Ultimele două milenii de vietuire sub spectrul disocierii ne-au deformat în aşa măsură 
încât, în lumea noastră occidentală, nu se mai pot impune decât adevărurile raţional 
instituite. Din acest motiv criza generală a lumii occidentale este sortită manifestării şi 
împlinirii spectaculoase în zona raţională a comportamentului uman. Dar, trebuie să avem 
luciditatea de a nu vedea în aceasta numai o criză a raționalismului, ci una, mai amplă, 
ce atinge, în egală măsură, comportamentul spiritual. Evidenţa, crizei raționalismului, 
formalismului, structuralismului, abordării sistemice şi a derivatelor lor, maschează o 
criză mai profundă, pe care nu o putem percepe, ca atare, în spaţiul comunitar, dar care 
este deosebit de acută la nivelul individului, cu şanse de manifestare coerentă, cel mult, 
în cadrul unor comuniuni. 

Vorbim explicit despre o criză a structural-formalului, dar, cu acest prilej, abordăm 
implicit o criză mai extinsă. În ştiinţă putem, deja sau în fine, să evaluăm riguros nişte 

limite al căror sens şi, în consecinţă, valoare pentru criza mentalitatii occidentale depăşeşte 
mult domeniul în care ele apar. Aceasta este, cred, şi rostul pe care-l are discutarea lor 
într-un mediu mai larg decât al oamenilor de ştiinţă. 


Expresivitatea fragmentului 


Vom încerca, justificarea, măcar parţială, a unor afirmaţii, poate prea tranşante, anterior 
făcute, într-o manieră fragmentară nesistematică (deci în spiritul lor). Este un exerciţiu, 
care ar putea degenera în metodă dacă elogiul fragmentului, întrupat în ultima carte a 
lui Gabriel Liiceanu, va avea audiența pe care, după părerea mea, il merită [Liiceanu ’92]. 
Discursul care încearcă să depăşească stiintificul, pe calea către filosofie, trebuie să-şi 
apropie o expresivitate care tinde către sugestia, tipică demersului neimperativ pe care 
filosofia-l presupune. Celui ca mine, neexersat, fragmentul îi oferă şansa de a fi sugestiv. 
(Pentru cei exersati, este prilej de virtuozitate). 

Vom începe cu o serie de fapte caracteristice mentalitätii ce se cere depăşită şi vom 
încheia, cu atitudini ce prefigurează depăşirea, crizei. 


Limitarea la concept 


Formarea unui concept presupune un proces de ” filtrare” (vezi anexa Al) prin care se 
realizează. delimitări, practic imposibile, dar mental acceptate. Astfel spaţiul mentalului 
începe să adăpostească, mai mult înspre folosul comunităţii, o lume a conceptelor şi 
a construcţiilor conceptuale. De la început şi mai apoi, apar şi se dezvoltă anumite 
incompatibilitäti, de care nu vom scăpa decât după o îndelungată folosire pägubitoare. 


Iluzia că un nume se poate substitui infinitului 


Un prim exemplu este legat de conceptul de pătrat, care odată cristalizat îl implică pe cel 
de diagonală a pătratului. Dacă latura pătratului are lungimea exprimabilă prin numărul 
a, atunci diagonala lui are o lungime de nerostit într-un timp finit. Riguros vorbind 
lungimea, diagonalei nu-şi poate găsi o expresie într-un timp şi spaţiu finite. Aceasta nu 
a împiedicat omul sá exprime lungimea diagonalei inventánd un nume finit asociat unei 
expresii infinite: ay2. Aşa apare V2, care nu exprimă decât o cale, un algoritm, care ne 
duce, într-un timp nefinit, la calculul diagonalei. Acest simbol se constituie într-un nume 
finit asociat, ilicit, unei expresii infinite. 

Prin jocul formelor pure, apar, în spaţiul mentalului, concepte, să le spunem secunde, 
care nu au nici o corespondenţă în afara minţii omului. Creste, astfel si nu numai astfel, 
o lume a formalului care poate fi uneori utilă, dar până la urmă se dovedeşte a fi lipsită 
de sens, dacă nu chiar de semnificatie!*. 


Negarea ca metodă 


Lumea conceptelor sporeşte uneori prin acţiunea unor mecanisme formale destul de uşor 
de evidenţiat, care se dovedesc, în acelaşi timp, neconsistente cu realitatea. Unul ar fi 
cel al negatiei, sprijinit de gândul că dacă ceva există, şi opusul său este în egală măsură 


14Vezi primul citat din Umberto Eco în ” Inteligența artificială - un nou pas spre sincronizarea gândului”, 
din acest volum. 

justificat. Este vorba de obsesia disociantä ce ne dominä mentalitatea. Astfel, spre 
exemplu, pare perfect natural, din aceastä perspectivä, ca, daca sesizam portiuni finite 
ale realului, să ne imaginăm că şi atributul de infinit va putea fi asociat unei realităţi. 
Dacă finitul pare să fie un concept cu o semnificaţie acceptabilă, consistentă, eventual, 
cu realitatea, infinitul este o construcţie pur mentală, rezultată prin aplicarea unei reguli 
rudimentare. Printr-un mecanism similar, discontinuul, probabil în realitate, a generat 
conceptul de continuu. Aceste concepte şi altele asemănător obţinute, utilizate cu grijă, 
por sprijini anumite reprezentări sau procese mentale, dar cu siguranţă, prin ultimele lor 
consecinţe, vor proba inconsistenta lor cu realitatea. 

În clasa conceptelor perechi limită, de genul celor anterior exemplificate, există o 
asimetrie pe care aici o semnalăm numai. Discontinuul, finitul, spre exemplu, contrazic 
mai puţin violent realitatea decât continuul şi infinitul: sunt la fel de puţin reale dar mai 
putin periculoase prin consecinte!”. 


Inutilitatea conceptelor eficiente 


Întruparea unor demersuri formale în obiecte tehnice scoate la iveală, uneori, lucruri foarte 
interesante referitor la oportunitatea unor concepte sau a unor construcţii conceptuale. 
Există situaţii când pentru a fundamenta mecanismele de structurare ale unor obiecte 
tehnice, sunt folosite teorii formale bazate pe un set de concepte şi procedee mult mai 
extinse decât pot justifica în final obiectele reale construite pe baza lor. Dacă un anumit 
concept nu-şi găseşte un corespondent real în construcţia pe care a fundamentat-o, ne 
putem pune cu indreptätire întrebări referitor la rostul lui. El a slujit o cale posibilă, dar 
nu este sigur că este indispensabil pentru a reprezenta teoretic o realitate în care nu se 
regáseste!”. 

Ce putem spune despre o teorie care utilizeazá numere imaginare, iar in final slujeste, 
printre altele, la conceperea unor structuri reale care contin numai circuite de intarziere, 
sumatoare si multiplicatoare pentru numere întregi si pozitive!®? 

Nu cumva, atunci, spatiul conceptual pe care-1 lárgim continuu se poate transforma 
intr-un fluviu poluant care atentezá la posibilitátile naturale ale mintii omului? Din 
această perspectivă, ideea de ecologie a minţii, de bună gospodărire a acestui rafinat 
spaţiu real, devine esenţială pentru epistemologia contemporană. Un formalism poate 
deveni poluant dacă foloseşte construcţii care nu se reflectă în rezultatele finale pe care le 
condiţionează: el reprezintă o cale ocolită care poate perturba echilibrul realităţii mentale. 


A bsurditatea căutării sistematice 


Căutarea unei soluţii în domeniul formelor, prin procedee pur formale, este o cale sigură 
dar numai rareori rapidă. Tipicä pentru o soluţie formală este ideea de algoritm. Abor- 
darea, algoritmică oferă soluţii care îşi pot găsi astfel o exprimare simplă şi elegantă, fără 
ca prin aceasta să-şi dovedească întotdeauna şi utilitatea, deoarece orice algoritm trebuie 
analizat şi din punctul de vedere al complexității. 

Un algoritm are rost numai în măsura în care se întrupează într-un program rulat 
pe o maşină de calcul. În acest context complexitatea lui este legată de dimensiunea 


150 discuţie din perspectiva ”contradictiei unilaterale” a lui Constantin Noica ar putea fi interesantă. 

16 Teoria ce fundamentează construcţia filtrelor digitale foloseşte funcţii de variabile complexe. Se pune 
problema, dacă fundamentarea teoretică nu s-ar putea sprijini şi pe un formalism mai simplu, care să 
presupună numai noţiuni ce-şi găsesc un corespondent în realitatea descrisă. 

resurselor de memorie folosite şi de timpul de lucru folosit. Nu puţine şi neimportante sunt 
problemele ce presupun complexitäti inacceptabile. Spre exemplu, putem fi confruntati 
cu probleme la care timpul de calcul, pentru algoritmi ce se scriu pe câteva rânduri şi au 
mărimi de intrare rezonabile, poate atinge sute de secole pe maşinile cele mai rapide (vezi 
anexa A2). 

Calea, algoritmică oferă siguranţa găsirii unor soluţii, dar preţul plătit pentru această 
siguranţă este complezitatea inacceptabil de mare pe care uneori o presupune. De multe 
ori şi pentru probleme importante, degeaba ştim cum să obţinem o soluţie dacă nu avem 
timp să aşteptăm ca ea să fie calculată cu cele mai rapide computere. Timpul devine o 
resursă deficitară. 


Blocarea în rigoare 


Complexitatea formelor şi manifestărilor acestora pune o nouă problemă: cum se poate 
proba corectitudinea lor? Complexitatea nu este numai o problemă cantitativă. Ea are 
implicaţii concrete şi teoretice fundamentale deoarece resursele din preajma omului sunt 
limitate şi o bună gospodărire se impune. Una dintre cele mai critice este timpul, nu 
numai pentru că omul se grăbeşte, ci pentru că lumea de care s-a inconjurat impune un 
anumit ritm. 

Corectitudinea şi consistenţa unei construcţii formale ce depăşeşte o anumită complex- 
itate nu poate fi probatä decât folosind instrumente formale de o complexitate compara- 
bilă. Se pune, însă, în egală măsură problema corectitudinii acestor din urmă instrumente 
s.a.m.d. Nu ne aflăm în faţa unui artificiu sofistic, ci în faţa unei realităţi foarte presante: 
atunci când construcţiile formale depăşesc o anumită complexitate în definire sau mani- 
festare, acurateţea lor nu mai poate fi exhaustiv probată. 

Omul a inventat formele pentru a putea controla mai bine lumea, dar se trezeşte în 
fata unei lumi a formelor care nu mai este total controlabila. În riguroasa lume a formelor, 
complexitatea ne obligă să tolerăm eroarea. 


Implinirea în paradox 


Dar, chiar atunci când formele sunt manipulate cu acuratețe totală, verificabilă sau nu, 
pot rezulta structuri asupra adevărului cărora să nu putem decide într-o manieră strict 
formală. 

Încă din antichitate au apărut în limbajul natural formulări realmente indecidabile, 
paradoxale. Dar, numai în prima jumătate a secolului trecut, odată cu apariţia geometri- 
ilor neeuclidiene, s-a declanşat un proces care a dus la evidenţierea unor contradicții 
inevitabile în interiorul ştiinţelor strict formal constituite. Căutarea eventualelor erori 
sau a unor soluţii a dus, î cele din urmă, la demonstrarea caracterului contradictoriu sau 
incomplet al teoriilor formale!”. Este un moment foarte important deoarece se demon- 
strează riguros posibilitatea unor construcţii formale indecidabile. Se evidenţiază o limită 
fundamentală acolo unde se căuta o eroare. 

Există şi un reflex al acestei limite în lumea tehnoobiectelor. Este vorba despre inde- 
cidabilitatea problemei opririi unui calculator. Nu există un algoritm cu ajutorul căruia 


I7Este vorba de celebra teoremă a lui Gödel [Gödel ’31] care demonstrează că se poate construi in 
aritmetică o propoziţie corectă, a cărei corectitudine nu poate fi nici demonstrată nici infirmată. Gödel 
nu construieşte această propoziţie. Numai tehnologiile informaţionale au permis reformularea, teoremei 
lui Gödel şi construirea efectivă a unor forme simbolice indecidabile. 

să putem decide daca un calculator se opreşte, din rularea unui program oarecare, într-un 
timp finit!®. Ne asumăm, prin aceasta, declanşarea în tehnosferă a unor procese necon- 
trolabile ca evoluţie. Chiar o structură corect construită se poate dovedi imprevizibilă, în 
virtutea, rigorii cu care este fundamentată. 


Dimensiunea indecidabilului 


Dacă pe la mijlocul secolului, teorema lui Gödel şi problema opririi maşinii erau privite 
ca singularitäti limită, ce nu pot fi ignorate, dar care, totuşi, nu reprezintă regula, la 
sfârşitul secolului constatăm că şi din punctul de vedere al ponderii, aceste fenomene sunt 
importante. Teoria algoritmică a informaţiei oferă posibilitatea de a măsura spaţiul pe 
care-l putem stăpâni cu mijloace formale. Spre surprinderea noastră, acest spaţiu este 
foarte mic dacă impunem o rigurozitate maxima în interiorul lui. Conform acestei teorii, 
dacă dimensiunea expresiei scade liniar, realitatea la care se poate referi scade exponential. 
Atunci când o expresie, o formulă, este mai elegantă prin simplitatea ei, realitatea la care 
se poate riguros referi, tinde să fie cantitativ nesemnificativă (vezi anexa A3). 

Ambitiile oamenilor de ştiinţă şi ale tehnicienilor au atins limite de la care, mai departe, 
nu se poate progresa gândind şi acţionând strict formal. Acest lucru a fost resimţit ca o 
piedică şi riguros demonstrat ca o limită a expresiei condensate într-o formulă. 

Să exemplificăm! Dacă vom considera expresia: x(t) = sin wt, ea se va referi, max- 
imum condensat, la un ipotetic proces ce durează infinit, are o regularitate stupefiantă, 
dar este imposibil de izolat din multitudinea manifestărilor realului. Pe de altă parte, 
relaţia E = mc? se referă la ansamblul substanţei, golită de orice distincţie şi particular- 
itate locală. În primul caz un eveniment este izolat, iar în celălalt, orice eveniment este 
ignorat. Suntem în faţa unor exemple limită care ne arată că întruparea în formulă nu 
este posibilă decât prin eludarea complexității. 

Alternativa ştiinţei structural-formale este aceea de a se concentra asupra unor fapte 
riguros decupate din realitate sau de a aborda realitatea global, dar golită de diversitatea 
manifestărilor ei. 

Ne aflăm, iarăşi, în faţa unei nete disocieri, tipică evoluţiei ultimelor două milenii. 
Riguros, nu putem aborda decât o porţiune infimă net delimitată, sau un tot căruia- 
i ignorăm detaliile. Numai bunul instinct al omului de ştiinţă dintotdeauna a atenuat 
această opoziţie tranşantă, făcând ştiinţa posibilă şi utilă, dar fără a reuşi să o sustragă 
aspiratiei obsedante către împlinirea în forme riguroase şi sisteme grandioase totodată. 

Rigoarea formei şi amploarea sistemului care tinde către completitudine au rămas 
de neconciliat într-un demers bimilenar a cărui împlinire nu o vedem decât în statuarea 
riguroasă a imposibilității acestei concilieri. 


Alternativa ca obsesie disociantă 


În bună tradiţie dualistă, critica perspectivei extrem rationaliste poate implicit argumenta 
şi existenţa uneia simetrice, în spaţiul celor spirituale. Din acest motiv nu putem fi 
interesaţi de o alternativă spirituală. Calea soluţiilor alternative este tipică mentalitätii 
care prin disociere crează premisa unei soluţii extremiste. Formalul nu-şi va găsi niciodată 
o alternativă în neformal, iar o simplă conciliere cu acesta nu aduce nimic nou. 


15Vezi nota 61 din ”Coerenta mentalului şi formalului in experiment”, în acest volum. 

In spatiul delimitat de ratiune si spiritualitate, formal si neformal, spirit si materie, 
continuu şi discontinuu, bine si rău, finit şi infinit, sau alte astfel de obsedante perechi, 
omul se zbate epuizat şi dezamăgit. Acţiunile şi gândurile lui vor mai purta mult timp 
amprenta, atitudinilor extreme, bimilenar exersate, sub imperiul unei ideologii ce a frag- 
mentat comportamente originar unitare. Pe calea către regăsirea măcar parţială a unei 
unităţi pierdute, vor convietui în om segregate, atitudini extreme, până la o eventuală 
anihilare regeneratoare. Înainte ca acest lucru să apară evident în fiinţa umană, el se 
va putea manifesta în obiectele create de oameni. Ne vom întoarce, deci, iarăşi către 
producţiile ştiinţei şi tehnologiei, unde acest lucru se va putea realiza mai uşor. 


Dincolo de limite 


Noi obsesii vin să creeze contextul în care o nouă epocă va irumpe. Vom prezenta, iarăşi 
numai o serie de fapte, fără a articula cu ele un discurs, rămânând astfel tot la nivelul 
sugestiei. 


Matematică şi timp 


Un prim fapt important este acela al ”temporalizárii” unor domenii care, până nu de- 
mult, erau atemporale. Exemplul cel mai interesant ar putea fi matematica. Dezvoltarea 
milenară a acestui domeniu nu a luat niciodată în seamă timpul ca variabilă esenţială. 
Odată cu informatica, însă, matematicienii sunt obligaţi să-şi reconsidere atitudinea fata 
de timp. Informaticienii aduc în atenţia matematicienilor complezitatea calculului, ca pe 
o problemă crucială. Aceasta se referă şi la timpul de calcul. Nu mai este suficient ca, 
pentru o problemă, să găsim un algoritm de rezolvare; este în egală măsură important ca 
acesta. să poată fi rulat pe o maşină de dimensiuni rezonabile şi într-un timp util la scara 
omului sau a societăţii. Timpul devine o coordonată pe care se va consuma foarte multă 
energie intelectuală. 

În fizică, timpul apărea ca o variabilă esenţială, dar nu incomodä, el fiind o simplă 
coordonată ce facilitează descrierea unor evoluţii. La un moment dar, însă, timpul începe 
să fie legat de procese ireversibile, el se transformă, dintr-un context oferit procesualitatii, 
într-un proces supus acţiunilor din lumea fizică. Timpul clasic facilita reprezentarea unor 
realităţi dar, mai nou, perturbă, prin evoluţii imprevizibile, descrierea acestora. 

Vom fi obligaţi să încercăm o definire şi o înţelegere din ce în ce mai aprofundată 
a timpului, pe care până acum l-am ignorat, în matematică, sau l-am gândit ca pe un 
receptacol pasiv, în fizică. 


Echilibrul ca iluzie 
Ilya Prigogine spunea într-un interviu |” Le Monde” ’82] că: 


“aproape de echilibru, legile naturii sunt specifice ”. Echilibrul oferă tihna 
necesară disocierilor, pe când departe de echilibru dinamica proceselor nu ne 
permite să găsim “reguli utile şi clare pentru îndrumarea minţii în cercetarea 
adevărului”. (pag. 52) 


In acest context, însăşi ideea de lege poate fi pusă în discuţie, pentru că va trebui să ne 
exersăm din ce în ce mai mult în a sesiza lumea aşa cum ea este şi nu cum am tot încercat 
să o surprindem, în imaginare stări de echilibru. 

Calea de la haos la ordine este formalä sau neformalä? 


Teoria algoritmica a informaţiei ne-a dat o imagine a ceea ce este aleatorul, prezentändu- 
ni-l drept un mod ce caracterizează realităţi în care nu se pot distinge forme si, în 
consecintä, nu se pot insinua formalisme. Dar uneori in haos se pot contura forme prin 
tranzitii ce se supun unor ”legi” care nu pot fi formale dar nici neformale. Un proces 
ce debutează în haos si se stabilizează într-o formă este unul formal sau neformal? Cu 
siguranţă este vorba de un proces care nu se poate supune acestei distincţii, nu numai 
pentru că ar fi prea netă, ci şi pentru că este neadecvată. Numai în afara alternativei 
formal-neformal vom putea găsi o explicaţie şi o descriere pentru astfel de fenomene. Nu 
cred că avem un termen adecvat, pentru a descrie astfel de tranzitii, şi nici nu încercăm 
acum să propunem unul. În cazuri particulare am putea vorbi de autoorganizare. 

Aleatorul intră în atenţia noastră nu pentru că am epuizat aspectele deterministe, ci 
pentru că este, conform teoriei amintite, dominant în realitate. Aceasta este tot timpul 
departe de echilibru şi nu ne mai putem mulţumi să ne-o imaginăm temporar în echilibre 
instabile, pentru a încerca obţinerea unor informaţii cu care să dăm trunchiat socoteală 
de ansamblul manifestărilor ei. 

Oricum, abordarea din perspectivă informaţională presupune complexitäti prea mari 
pentru a nu încerca găsirea unor soluţii în afara actualelor alternative. 


Pregnanta derizoriului 


O viziune excesiv dialectică a obturat mult timp rolul pe care-l poate avea uneori derizo- 
riul. Aspecte nesemnificative cantitativ pot conditiona realităţi cu manifestări pregnante, 
pot regla chiar procese universale. 

Se poate da un exemplu foarte spectaculos ce apare în teoria big-bang-ului. La un 
interval foarte mic de timp după ” initializarea” Universului Nostru, temperatura a scăzut 
până la limita la care particulele şi antiparticulele nu mai puteau coexista, anihiländu-se 
cu emisie de fotoni. Analiza cantitativă arată că la 10° perechi particulă - antiparticulä, 
exista o particulă fără antiparticula corespunzătoare . Acest infim dezechilibru se află 
la originea substanţei din Universul Nostru. Deci o abatere de 107? de la egalitate a 
determinat un aspect esenţial al acestui univers. Existenţa noastră este dominată, dintr- 
o infimă eroare, de manifestarea materială. Suntem şi câmp, dar într-un plan secund 
pentru modul în care ne percepem. Şi dacă ne gândim bine, la originea câmpului se află 
contribuţia celor 10° perechi particulä-antiparticulä, iar la originea substanţei o particulă, 
stingheră. Percepem, deci, dominant, efectul derizoriului. 

Tehnica, ne oferă exemple de acelaşi tip. Un circuit electronic care generează un semnal 
de forma A sin wt se bazează, în funcţionare, pe eroarea cu care generează această formă 
de undă. Abaterea faţă de forma ideală trebuie să fie nesemnificativă cantitativ, dar nu 
poate deveni nulă pentru că ea este cea care întreţine procesul de generare . Deci vom 
putea genera un semnal sinusoidal numai cu condiţia de a accepta o eroare, cât de mica, 
în acest proces. În momentul în care procesul de generare ar deveni perfect, s-ar crea 
condiţia, încetării lui; el există numai tolerând infima eroare ce se comportă cauzal. 


De la neliniar la formal 


Acceptarea într-o măsură din ce în ce mai mare a neliniaritätii structurilor reale ne 
apropie treptat de o reprezentare neformală a acestora (vezi anexa A4). Într-adevăr, o 

funcţie care pentru orice două valori ”adiacente” are o alta expresie formală, este, de fapt, 
o funcţie neformală. 

Liniaritatea presupune că un sistem este sensibil la o cauză externă, dar legea după care 
reacţionează nu depinde de mărimea cauzei. În momentul în care tipul reacției depinde 
şi de amplitudinea cauzei, sistemul capătă o “sensibilitate” suplimentară, generând o 
reacţie mai nuanţată. Imensa majoritate a tehnoobiectelor pe care omul le-a construit, 
este caracterizată prin funcţii de transfer liniare în domeniul de utilizare. De aici şi o 
parţială justificare a sărăciei comportamentului asociat. 

De asemenea, în cunoaştere, încercăm să delimităm porţiuni cât mai mari pe care 
putem da descrieri liniare. Avem tendinţa de a minimaliza şi localiza neliniaritatea. 
Acceptăm uşor neliniaritatea nu ca domeniu, ci numai ca graniţă între domenii descrise 
liniar. Evitäm cu această ocazie zone în care realitatea este superior expresivă. 

Putem risca afirmaţia generală că, orice proces în realitate nu poate fi generat şi contro- 
lat decât prin sisteme care nu eludează comportamentul neliniar. Autonomia structurilor 
reale nu se poate baza decât pe sensibilitatea. lor. 

Intelegem în măsura în care percepem neliniaritatea şi putem construi numai daca 
tinem cont de ea. Putem evalua performanţele cunoaşterii şi acţiunii constructive într-o 
măsură strict determinată de acceptarea neliniaritätii, cu manifestarea ei limită: nefor- 
malul. 

Comportamentul neliniar, la limită neformal, are asociat o complexitate maximă 
atunci când este echivalat prin mecanisme exclusiv liniare. Din acest motiv, ignorarea 
lui în structura, sistemelor de calcul, spre exemplu, nu permite depăşirea anumitor com- 
plexitäti în funcţionare. Succesul pe care-l au reţelele neurale artificiale în rezolvarea unor 
probleme considerate intratabile cu maşinile de calcul convenţionale, se justifică prin fap- 
tul că neliniaritatea impusă funcţiilor de transfer ale neuronilor este echivalabilă cu un 
proces de calcul de foarte mare complexitate. Mihai Drăgănescu atrăgea atenţia!” asupra 
faptului că, din punct de vedere cantitativ, limita lui Bremermann poate fi pusă oricând 
în discuţie, deoarece a fost calculată într-un context teoretic prea rigid, ce presupune 
modele de calculabilitate oricând perfectibile. Această nouă paradigmă, ce acceptă, chiar 
presupune neliniarul şi la limită neformalul, va impune recalcularea limitei lui Bremer- 
mann, care va defini transcomputationalul la o valoare mult mai mare. 


Fuziunea dintre etnosferă şi tehnosferă: informatica 


Lovitura. decisivă data vechii mentalități este marcată de accelerarea la maximum a pro- 
cesului evolutiv declanşat de obsesia căilor rapide şi sigure. Momentul în care tehnologia 
s-a întors dictatorial către ştiinţă, impunând reorientări esenţiale, marchează declanşarea 
acestui proces. Mai apoi, ştiinţa şi tehnologia, fuzionänd organic, şi-au permis aroganta 
de a impune reformulările filosofice ce vor conditiona noua mentalitate. 

Care a fost acest moment decisiv? Credem că este vorba de întâlnirea benefică dintre 
lumea semnelor şi cea a obiectelor pe care omul le-a construit în afara sa. Ce este altceva 
informatica, decât fuziunea dintre tehnosferă şi etnosferă. Calculatorul este un sistem 
fizic în care semnul actionezá semnificând. 

Tehnologiile informatice au permis ştiinţei o introspectie lucidă, forțând reorientári 
filosofice sub presiunea limitelor constientizate. Devine posibilă o sinteză filosofică, de 


19Vezi secţiunea ” Limite fizice” din ” Constientizarea limitelor în informatică”, în acest volum. Punerea 
în discuţie a valorii acestei limite este accesibilă în [Drăgănescu ’91, p. 71]. 

tipul celei propuse de Mihai Drägänescu, in care dualitatea materie-informatie coexistä 
cu ciclicitatea ternará a unui model existential (în-din-întru), supunänd fiinţa la o tensiune 
ce va forţa o comutare de mentalitate. Distinctia dintre structural şi fenomenologic apare 
numai pentru a sugera, calea structural-fenomenologică, nu ca pe o soluţie intermediară, 
ci ca pe una care se sustrage spaţiului delimitat prin distincţia iniţială [Drăgănescu ” 79, 
'85]. 

Demersuri similare, precum cel al lui David Bohm, sunt mai puţin realizate, tocmai 
prin lipsa ingredientului pe care l-ar fi putut oferi informaţia [Bohm ’80, '85], [Krishna- 
murti '85]. lar acolo unde perspectiva a fost prea îngustă, informaţia nu a putut salva un 
model prea simplu, ca in cazul celui propus de John Archibald Wheeler [Wheeler ’88]. Nu 
suntem scutiţi nici de abordări dintr-o perspectivă informaţională fundamental eronată, 
cum este lucrarea lui Tom Stonier [Stonier ’90]. 

Esenţial rămâne faptul că se manifestă o tendinţă centrifugă faţă de construcţiile şi 
obsesiile sistemizante. Unele căi nu duc nicăieri, dar aspiraţia ce le propulseazá ne va 
duce cu certitudine undeva. 


Anexe 


Al. Filtrarea semantică 


Teoria algoritmică a informaţiei (vezi şi ” Teoria algoritmicä a informaţiei”, in acest volum), 
promovată, în principal, de Gregory Chaitin ([Chaitin ’87], în care se află şi o bibliografie amplă 
a problemei), sugerează o abordare a mecanismului de cristalizare conceptuală, într-o manieră 
foarte riguroasă. 

Orice porţiune din realitate poate fi reprezentată, cu o acuratețe suficientă, printr-o secvenţă, 
de simboluri binare (0 şi 1). 

Unele secvenţe binare pot fi, la rândul lor, reprezentate condensat în secvenţe mult reduse 
ca dimensiune. Spre exemplu, secvenţa binară ” 0101 ... 01 ” formată dintr-un milion de 
simboluri, poate fi reprezentată binar prin şirul binar asociat expresiei: ”se repetă de 500.000 
ori secvența 01”. Această din urmă reprezentare se poate construi dintr-un şir de numai câteva 
sute de simboluri binare. Regularitatea unor subşiruri, ale reprezentării iniţiale, a permis această, 
expresie condensatä. 

Într-o manieră riguroasă, unor realităţi distincte li se asociază reprezentări distincte. Dar, 
există mulţimi de reprezentări care posedă următoarele două caracteristici: 

(a) diferă printr-un număr relativ mic de simboluri; 

(b) dacă se anulează diferenţele, anterior specificate, rezultă o reprezentare unică ce poate 
avea asociată o expresie condensatä. 

Pentru exemplificare vom considera cazul, foarte simplu, al următoarelor patru secvenţe 
binare: 

0000001000100010, 

0010001001100010, 

0011001000100010, 

0010001000101010, 

şi vom modifica al treilea simbol din prima secvenţă, pe al zecelea din cea de a doua, pe al pa- 
trulea din cea de a treia şi pe al 13-lea din ultima şi ele vor deveni identice cu 0010001000100010, 
în care identificăm repetarea de patru ori a subsecventei 0010. 

Deci, putem asocia reprezentări asemănătoare unor realităţi distincte, ce pot fi, după ce au 
fost anulate ”mici” diferenţe, compactate în expresii mai simple. Se poate folosi termenul de 

filtrare pentru mecanismul de anulare a unor distinctii. 

Astfel, procesul de formare a conceptelor poate fi descris prin douä operatii realizate asupra 
reprezentărilor binare: filtrarea şi compactarea. Prima anulează diferente, ”neesentiale”, cea de 
a doua condenseaza, reprezentarea unica rezultata, intr-o secventä mai expresiva. 

In termenii teoriei algoritmice a informatiei, prin filtrare se micgoreazä cantitatea de 
informatie din reprezentările directe, primare, pentru ca mai apoi, constatându-se identitatea 
reprezentărilor obţinute, să se încerce condensarea lor corespunzătoare cantităţii reduse de 
informaţie algoritmică pe care o mai au. Dacă ambele operaţii sunt posibile, atunci spunem 
că a fost definit formal un concept asociat unei mulţimi de procese reale. 

Am descris, astfel, formal, un proces care, în realitate, este mult mai complex. Am explicat 
ce se întâmplă nu şi cum de se întâmplă. 


A2. Complexitatea exponențială 


Raportat la o funcție oarecare, f, se poate vorbi de complexitatea pe care o pot avea variabilele 
de care depinde. În functie de complexitatea variabilelor sale, o functie poate fi calculată pe 
o maşină de calcul mai simplă sau mai complexă, într-un timp mai mic sau mai mare. Com- 
plexitatea variabilelor de intrare, să o considerăm proporțională cu n. Vom nota complexitatea 
maşinii, în consecinţă, cu Sp(n), timpul necesar calculului cu Ty(n). O funcţie este intratabilá 
dacă pe o maşină cu S(n) independent de n, T(n) nu poate deveni mai mic de c2” , unde c 
este o constantă oarecare. 

Spre exemplu: problema satisfiabilitati (realizabilitätii) unei funcţii booleene. Dändu-se 
f (£1, £2,... £n), o funcţie booleanä de n variabile, algoritmul prin care decidem dacă există cel 
putin o combinaţie £1,..., £n pentru care f(z£1,..., £n) = 1, rulează pe un calculator standard 
un timp proportional cu 2”. Pentru n = 64 si pentru un calculator capabil să calculeze valoarea 
funcției f într-o milionime de secundă (o performanță notabilă!) putem să aşteptăm, în cazul 
cel mai defavorabil, aproximativ 5000 de secole pentru aflarea rezultatului. 

Un alt exemplu: problema comis-voiajorului. Un comis-voiajor are de vizitat n oraşe, 
cunoscând distanţele ce separă aceste oraşe între ele. Se cere să se stabilească un traseu, astfel 
încât, plecând din oraşul de reşedinţă, comis-voiajorul să treacă prin toate oraşele câte o singură 
dată şi să se întoarcă acasă parcurgând un traseu cu lungime totală minimă. Soluţia este foarte 
simplă din punct de vedere teoretic, dar necesită un timp de calcul proportional cu n!. Deci, 
degeaba cunoaştem un algoritm de soluţionare, pentru că nu avem timp să aşteptăm soluţia, 
pentru situaţii ce pot fi uzuale. 

În aceeaşi categorie intră si calculul funcţiei lui Akermann. 

O limită în acest sens este şi cea a lui Bremermann [Bremermann ’62] (vezi secţiunea ” Limite 
fizice” din ” Conştientizarea limitelor în informatică”, în acest volum). 


A3. Limitele condensării expresiei 


Conform teoriei algoritmice a informaţiei (vezi şi textul omonim din acest volum) [Chaitin ’87], 
informaţia algoritmică conținută într-un şir de biţi (simboluri ce pot lua două valori: zero si 
unu) este proporţională cu lungimea celui mai scurt program care, pe o maşină dată, generează 
acel şir. Acest program se exprimă tot printr-un şir de biţi care, în unele cazuri, poate fi mult 
mai scurt decât şirul cäruia-i este asociat. În acest caz putem vorbi de o condensare a expresiei 
într-o formă sau chiar o formulă. Formalizarea presupune evidenţierea acestor forme, şi, mai 
apoi, jocul lor în descrierea unor realităţi mai complexe. Dar atenţie la acest joc, ce poate 
genera forme ce nu au corespondent în realitate sau sunt prea complexe pentru realitatea pe 
care pretind că o descriu. 

Sä consideräm sirurile de n biti, unde n este foarte mare . Ele sunt in numär de 2”. Cäte 
dintre acestea pot fi condensate intr-un sir cu lungimea m, unde m < n sau chiar mult mai mic. 
Sirurile de m biti vor fi în număr de 2”. La cel mult 2” şiruri de n biti putem asocia univoc 
unul de m biti. Deci numai cel mult 2” şiruri din cele 2” şiruri de n biti vor putea fi exprimate 
condensat într-un sir de m biti. Fractiunea sirurilor de n biti ce-şi găsesc expresia compactatä 
la m biti este de 2-("—”). In majoritatea cazurilor concrete ea tinde către zero. 

Un exemplu foarte simplu ar putea fi cel in care n = 10° iar m = 10° , pentru care fractiunea 
în cauză ar fi 27999-000, Deci, practic această fractiune este nulă. La ce ar putea corespunde n-ul 
şi m-ul luate ca exemplu? O imagine pe un ecran TV reprezentată în alb, negru şi două tente de 
gri poate fi reprezentată cu aproximativ n = 10° biţi. Pe de altă parte, m = 10° biţi reprezintă 
un text de aproximativ 170 de caractere alfanumerice cu care, în limba română, putem scrie un 
text de aproximativ 30 de cuvinte. Deci, numărul imaginilor distincte la care ne putem referi 
riguros cu maximum 30 de cuvinte este nesemnificativ de mic faţă de cel al imaginilor posibile. 

Despre imensa majoritate a realităţii nu putem spune nimic într-o manieră riguroasă. Noroc 
cu procesul de ”filtrare” amintit în anexa Al. 


AA. Complexitatea ca neliniaritate 
Sa consideräm cazul simplu al urmätoarei functii: 


—1 daär<-l 
f(z) = x dacă ze (-1,1) 
1 daca x > 1 


in care: 
e valorile pe care le poate lua sunt limitate in intervalul (—1, 1) 
e relaţia funcţională depinde si de valorile pe care le ia variabila z. 


Obişnuim să spunem că f(x) este neliniară. Sistemul pe care-l descrie este neliniar datorită 
limitării valorilor pe care le poate lua funcţia lui de transfer. 

Ne putem imagina o funcţie f(x) a cărei definiţie presupune în continuare valori limitate ale 
ieşirii şi un număr foarte mare de subdomenii pe care-i este specificată forma. Să presupunem 


o funcţie f(x) si valorile z,..., 1, unde z;, i = 0,...,n, aparţin domeniului de definiţie, fiind 
îndeplinită condiţia x¿_1 < x; pentru i = 1,...,n. Definiţia funcţiei poate avea forma de mai 
jos: 

ko dacă © < xo 


gı(x) dacă x € (xp, 21] 


gn(x) dacă z € (£n-1, £n] 
ki dacă 1 > Ln 


Dacá n depáseste o anumitá valoare, atunci definitia functiei devine mai complexá decät de- 
scrierea, ei într-o manieră ce nu presupune formalismul matematic. Deci, există un n > ng 
pentru care putem spune că funcţia f(x) este neformală, chiar dacă o formă este posibilă. 

Acest mod de abordare concordă şi cu teoria algoritmică a informaţiei în sensul că putem 
vorbi de o formulă, un formalism generator, numai dacă este posibilă condensarea expresiei 
asociată unei reprezentări. 

Neliniaritatea degenerează în neformal pentru n > no din reprezentarea anterioară a unei 
funcţii f(x). O discuţie mai riguroasă depăşeşte cadrul lucrării de fata. 


21 


Decembrie 1992 

Simbol si actiune 


I-a fost intotdeauna limpede omului ca 
a gândi inseamnă a prescurta. 
Constantin Noica 


Preambul Cunoaşterea profundă este inseparabilă de acţiune. Dacă ele mai pot 
fi distinse în realitatea imediată, într-una profundă cunoaşterea şi acţiunea devin indis- 
cernabile. Semnul nu poate decât declanşa o acţiune în contexte vag delimitate, unde şi 
subiectivul mai poate juca un rol, pe când simbolul, în spaţiul în care alternativa subiectiv 
- obiectiv îşi pierde sensul, poate acţiona direct, într-un cadru ce-i este superior adecvat. 


Intr-o% lume a delimitărilor rigide, ne-am acomodat cu ideea că ştiinţa se instituie 
în acea parte a cunoaşterii care poate da socoteală de realitate prin modalităţi obiective. 
Evoluţii recente în spaţiul arondat în acest fel stiintei ne obligă să reconsiderăm asocierea 
ei foarte strânsă cu obiectivitatea. Omul de ştiinţă a devenit o personalitate prea complex 
implicată în realitate ca sá mai putem vorbi distinct de cunoaşterea ştiinţifică ca despre o 
formă specifică, fără a-i răpi, prin aceasta, modalităţi de acţiune şi spaţii de manifestare. 
Procesul prin care ştiinţa se instituie parcurge, mai mult sau mai puţin succesiv, spaţiile 
în care: 


e domină atitudinea individuală, 
e prevalează acceptarea într-o comuniune, 
e esențială este recunoaşterea din partea comunităţii, traditional numită ” ştiinţifică” . 


Omul, zis, de ştiinţă trebuie privit ca practicând cunoaşterea, în egală măsură, ca un 
individ, ca aparţinând unei comuniuni şi ca membru al unei comunităţi ştiinţifice (sau 
mai mult decât ştiinţifice). Dacă acceptăm această premisă, atunci vom fi obligaţi să 
vorbim despre cunoaşterea cu finalitate ştiinţifică şi nu numai, simplu, despre cunoaşterea 
ştiinţifică. Pentru uşurinţă, vom folosi, în acest text, termenul de cunoaştere. 


Cunoaştere şi comunicare 


Alternativa subiectiv-obiectiv?! se impune în analiza cunoaşterii ca o consecinţă a pro- 


cesului de comunicare. Vom putea înţelege ce este cunoaşterea obiectivă, pornind de 
la comunicare, privită ca procesul prin care se structurează cunoaşterea în comunitatea 


20 Acest text a fost publicat în Revista de filosofie, tom XLI, nr. 4, iulie-august 1994. 
21 Acest text reprezintă o comunicare la simpozionul ” Obiectiv şi subiectiv în cunoaşterea ştiinţifică” 
organizat de Academia Română în 14-15 octombrie 1993. 

ştiinţifică. Instrumentul pe care-l vom folosi este teoria algoritmică a informaţiei [Chaitin 
90, 92]. 


Comunitatea ştiinţifică se formează condiţionat de procesul explicit de comuni- 
care, prin care este posibilă statuarea riguroasă a unor adevăruri. Mesajele se propagă 
încapsulate în forme cât mai riguros concepute, astfel încât univocitatea mesajului să 
poată fi garantată. Formalismul apare, iniţial, ca o consecinţă a necesităţii de a com- 
prima mesajele pentru a creşte eficienţa transferului şi stocării informaţiei; mai apoi se 
constată că formalismele sunt utile şi pentru a creşte expresivitatea care stimulează apro- 
fundarea cunoaşterii. Expresivitatea, obţinută prin compactarea expresiei în formă, este 
principala capcană în care se prind cei care văd în comunitatea ştiinţifică unicul spaţiu 
în care ştiinţa se poate manifesta. 

Care ar putea fi modalitatea de a înţelege riguros (formal) formalul? O soluţie ne este 
oferită de teoria algoritmică a informaţiei. Vom expune pe scurt (pentru o prezentare 
extinsă se poate consulta anexa Al) principalele idei care permit o definire a formalului 
pornind de la această teorie: 


e folosind o codificare adecvată, orice porţiune din realitate poate fi reprezentată 
primar, cu o acuratețe dată, printr-o secvenţă de caractere binare (semnele 0 si 1); 


e există secvenţe de caractere binare care se pot compacta, astfel încât, fără a se pierde 
nimic din acurateţea reprezentării, se obţine o formă (formulă) compactă asociată 
unei realităţi mult extinse în spaţiu sau în timp; 


e vom numi această reprezentare compactată, atunci când este posibilă, reprezentarea 
formală asociată unei reprezentări primare, sau, simplu, formulă; 


e procesul de compactare a reprezentărilor primare în formule, poate fi asimilat pro- 
cesului de formalizare. 


Spre exemplu, dacă reprezentarea primară este următoarea: 110111011101... 1101, 
obţinută prin repetarea de n ori a secventei binare 1101, pentru un n foarte mare, se 
poate obţine reprezentarea compactatá, formula, sub forma expresiei: “repetarea de n ori 
a secventei 1101”. 

Se pune intrebarea: pentru cäte din secventele binare de n biti, asociate la 2” realitäti 
distincte, pot fi gäsite reprezentäri compactate, formale, in sensul celor anterior enuntate? 
Raspunsul riguros la aceasta intrebare este dramatic: daca lungimea reprezentarii formale 
scade proportional fata de lungimea celei primare, atunci numärul de reprezentäri com- 
pacte posibile scade exponential. (Pentru detalii se poate consulta anexa Al.) Conform 
asertiunii anterioare formalizarea ar deveni inutilä, deoarece este posibilä numai pentru 
o portiune neglijabila din realitate. Cum de este totusi posibilä si utila formalizarea? In 
procesul de tranzitie de la reprezentarile primare la cele formale (compactate) este generos 
tolerată eroarea. 

Unui număr, uneori imens, de reprezentări formale ce diferă cantitativ foarte puţin, i se 
asociază o singură reprezentare formală, să o numim reprezentare semnificantă. Astfel, se 
poate recupera pentru o reprezentare compactată (formală) un spaţiu pe care o abordare 
cu ambiţii de rigurozitate maximă ar fi trebuit să-l ignore. Cum denumim, de regulă, o 
atitudine care, dintr-un motiv vag explicitat, tolerează reprezentări aproximative? Cred 
că un termen potrivit ar putea fi: atitudine subiectivă. 


31 


Obiectivá poate fi o reprezentare care nu depinde de optiunile celui care o construieste. 
In acest sens, reprezentárile primare au o mai mare sansá de a fi obiective, fatá de cele 
semnificante, obţinute printr-o compactare, uneori, voit neglijentä. Astfel, în comunitatea 
ştiinţifică, subiectivitatea provine din ambitia de a lărgi sfera de manifestare a formalului 
peste limitele impuse de o atitudine strict obiectivă. 


Comuniunea ştiinţifică reprezintă un mediu în care se atenuează efectele distinctiei 
obiectiv-subiectiv. Comunitatea este a celor într-o faptă, pe când comuniunea este a 
celor într-un gând. Sincronizarea în faptă presupune în primul rând comunicarea prin 
reprezentări cât mai bine formulate. Sincronizarea în gând este condiţionată de experienţe 
comune. In comunitate acţiunea este o consecinţă, iar în comuniune acţiunea este o 
premisă. Comunitatea respectă convenţii care impun un formalism, în timp ce comu- 
niunea obiectivează la nivelul ei percepţia subiectivă a realităţii. La nivelul comuniunii 
ştiinţifice simbolul tinde sá se substituie semnului. ” Formalismele” comuniunii folosesc 
simboluri care evocă, spre deosebire de formalismele comunităţii unde se utilizează semne 
care semnifică numai. Obiectivitatea vine să împlinească demersul ştiinţific al comuniu- 
nii pemitänd subiectivitatii indivizilor să se sincronizeze. Astfel, obiectivitatea tinde să 
lărgească sfera, în care simbolurile evocă subiectiv. 


Individul implicat, ca individ, în cunoaştere nu mai poate fi afectat de alternativa 
obiectiv-subiectiv deoarece am putea spune că, la nivelul lui, cunoaşterea se obiectivează 
prin exclusivitatea atitudinii subiective. Cunoaşterea obiectivă nu mai are sens pentru că 
nu se mai pune problema comunicării, iar cea subiectivă nu mai este utilă pentru că nu 
mai este necesară nici o aproximare. 


Am putea concluziona că subiectivitatea are un rol de maximă importanţă în co- 
munitatea ştiinţifică, unul secund în comuniunile ştiinţifice şi nici unul în cunoaşterea 
individuală. De fapt, la nivelul cunoaşterii individuale este depăşită alternativa obiectiv- 
subiectiv. Cunoaşterea nu se mai supune unei clasificări care o limitează, ci se impune 
ca o realitate ce acţionează. Depásind stadiul de reprezentare prin structuri formale, 
cunoaşterea poate aspira, bine susţinută de individualitäti puternice, la un rol mult mai 
important decât cel secund pe care i-l oferă jocul trunchiant al semnelor. Intrupatä în 
simboluri, într-un context superior adecvat, cunoaşterea poate acţiona. Definitorie pentru 
cunoaştere nu este caracterizarea în raport cu alternativa subiectiv-obiectiv, ci măsura în 
care ea se poate institui într-un agent care se manifestă acţionând. 


Acţiune şi cunoaştere 


Cauzalitatea este o consecinţă a delimitării contextului în care întreprindem cunoaşterea. 
În absenţa oricăror delimitări, cauzalitatea nu mai poate fi evidenţiată, sincronismul 
proceselor reale impunându-se. Cunoaşterea cauzală presupune comunitatea ştiinţifică 
constituită prin intermediul reprezentărilor formale semnificante, într-un context în care 
subiectivitatea are un rol maxim. Dacă sincronicitatea se substituie cauzalitätii, atunci 
numai reprezentările simbolice sunt cele care pot susţine cunoaşterea. Pot fi puse, astfel, 
în evidenţă două tipuri de formalisme: 


e formalismele semnificante, asociate cunoaşterii cauzale într-un spaţiu delimitat; 


e formalismele simbolice, în spaţiul nerestrictionat al proceselor sincrone. 

Primele se constituie in sisteme de semne care semnificä, iar urmätoarele in ansambluri 
de simboluri care evocă. In spaţiul in care cauzalitatea este posibilă, cunoaşterea, 
întrupată în reprezentări formale şi/sau semnificante, este, preponderent, o consecinţă 
a realităţii cunoscute. Totalitatea în care sincronicitatea domină, nu permite însă nici 
măcar cunoaşterii să fie o pură consecinţă, astfel încât, aceasta, coexistă prin interacţiune 
sincronă cu existenţa de cunoscut. Cunoaşterea ca acţiune devine evidentă măcar în 
calitatea ei de parte a unei interacțiuni. 

Cunoaşterea individuală, sprijinită de comuniuni în care “sincronizarea gândului” 
devine posibilá??, este singura care-şi poate permite accesul nerestrictionat la existenţă in 
spaţiul sincronicitatii, unde se poate institui într-un agent care actionează putând deter- 
mina "un nou experiment existential” [Drăgănescu ’79]. 


Simbol şi completitudine 


Atat timp cât cunoaşterea se menţine sub incidenţa formalismelor semnificante, în spaţii 
trunchiate reprezentate prin semne, incompletitudinea sistemelor formale este o consecinţă 
firească. Limitele formalului reflectă delimitări iniţiale prin care cunoaşterea s-a instalat, 
prea confortabil, sub incidenţa comunităţii. Acceptarea subiectivă a unor reprezentări 
formale s-a dovedit utilă cu preţul paradoxului. O atitudine pragmatică, prin care ne 
limităm pretenţiile, ne permite, la nivelul comunităţii stiinifice, sá tolerăm efecte limita 
care, până acum, nu au scăpat de sub control. Dar, starea paradoxală în care se complace 
lumea, formalismelor, mai mult sau mai puţin riguroase, a suferit în decursul timpului o 
acutizare accelerată. Să evidentiem numai momentele cele mai semnificative [Casti ’92]: 


e Epimenide cretanul se întreba dacă ” această propoziţie corect formulată este falsă” ; 


e Kurt Godel îşi pune problema dacă "această construcţie formală este demonstra- 
bilă”; 


e Alan Turing este preocupat de răspunsul la întrebarea daca” acest calcul se opreşte”; 


e Gregory Chaitin se întreabă dacă "acest număr este prea complex pentru a fi cal- 
culabil”. 


Succesiv, adevarul, demonstrabilitatea, calculabilitatea, si complexitatea reprezentärilor 
semnificante sunt puse in discutie intr-un alarmant crescendo al implicatiilor concrete. 

Poate fi întrerupt oare acest proces care apropie limitarea prin paradox din ce în ce mai 
mult de spaţiul problemelor reale pe care nu le mai putem ocoli? Credem că da. Pentru 
aceasta va trebui să apeläm la toate formele de reprezentare, astfel încât şi sensurile, nu 
numai semnificaţiile, să fie puse în jocul cunoaşterii. 

Propunem, în consecinţă, în anexa A2, o supralicitare a mecanismelor de tip paradoxal 
prin propoziţia: 


"există propoziţii cu sens care nu au semnificaţii”. 


Această propoziţie este paradoxală, dar nu se manifestă blocant, deoarece nu este formală. 
La nivelul la care cunoaşterea foloseşte reprezentări simbolice starea paradoxală poate fi 
suspendată. 


22 Vezi ” Inteligența, artificială - un nou pas spre sincronizarea, gândului”, în acest volum. 

Cunoasterea se elibereazä de incompletitudine pornind de la nivelul cunoasterii indi- 
viduale, acolo unde simbolurile actioneaza eludand rational alternativa obiectiv-subiectiv. 
Ratiunea nu are o alternativa realä, aga cum au formalul, obiectivul, ..., ea se constituie 
intr-o punte ce leaga spatii pe care alternativele le separa (anexa A2). Ratiunea ocroteste 
paradoxul si ne permite sä-l ignoram constructiv. 

O data textul scris, cu anexe cu tot, se pare ca acesta poate fi sustinut si de urmätorul 
post-titlu: 


Depasirea alternativelor 


Anexe 


A1 Teoria algoritmica a subiectivitatii 


Animalele nu bänuiesc că le dăm nume. 

Ori poate că totuşi bănuiesc şi atunci asta 

este cauza pentru care se tem de noi. 
Elias Canetti 


Vom încerca sá definim premisele cantitative ale subiectivitätii pornind de la mediul concep- 
tual oferit de teoria algoritmicá a informaţiei. Comunitatea, ştiinţifică se formează în procesul 
de comunicare. Transferul de informaţie se realizează condiţionat de: 


e convenţii (restricţii) sintactice impuse, 
e relaţii semantice formal definibile prin convenţii acceptate, 
e ambianța oferită de sensuri percepute 


la nivelul unui grup. Dimensiunea critică a spaţiului în care se desfăşoară acest proces este cea 
semantică. Restrictiile sintactice sunt, de regulă, uşor de definit sau de modificat, iar sensurile 
nu pot juca un rol controlabil şi, prin aceasta, determinant la nivelul comunităţii. 

Constituirea, reprezentărilor semnificante pornind de la reprezentările primare şi trecând 
prin cele formale este un proces care presupune acţiuni formale dirijate neformal, printr-un 
ansamblu de atitudini subiective. Abordarea formal-neformală pe care ne-o propunem are la bază 
conceptele formale ale teoriei algoritmice a informaţiei [Chaitin ’90, '92] şi iluzia că depăşirea 
formalului se poate uneori sprijini pe sugestia, pe care formele o pot avea într-o minte superior 
predispusă să se întoarcă spre sine. 

Propoziția 1 Orice realitate perceptibilă prin mărimi cuantificabile poate fi reprezentată 
primar printr-o secvenţă binară. o 

Propoziția 2 Orice reprezentare primară de n biti poate fi condensatá într-o reprezentare 
formală cu o dimensiune de m ori mai mică, unde: Min = 1 Si Mmax = n/O(log n). © 

Pentru Mmin condensarea este nulă şi spunem că reprezentarea nu a putut fi formalizatá, 
iar şirul asociat reprezentării primare este aleator. Cu cât m creşte, gradul de formalizare se 
accentuează, existând o limită dată de valoarea lui Mmaz. Problema care se pune este: pentru 
câte din cele 2” reprezentări primare de n biţi se pot găsi reprezentări formale de s biţi, unde s 
este suficient de mic, astfel încât formalizarea, să fie utilă. 

Propozitia 3 In mulţimea, reprezentărilor primare de n biti, o fracțiune p pot avea 
reprezentări formale, condensate, de s biti, unde p = 27 (1-5). o 

Deci, dacă prin formalizare reprezentarea, scade liniar în dimensiune cu n — s biţi, atunci 
numărul reprezentărilor primare formalizabile scade exponential. Ne aflăm în fata unui rezultat 
descurajant, dar se pare că realitatea. ne oferă nuanţe suplimentare. Propozitile 2 şi 3 presupun 
o tranziţie riguroasă de la reprezentările primare, la cele formale, astfel încât corespondenţa, 
dintre ele este biunivocă. In realitate, ştiinţa operează cu reprezentări semnificante. Formarea 
acestora din urmă nu presupune un mecanism riguros. In ştiinţă se lucrează cu rigoare formală 
maximă, dar asupra unor reprezentări formate printr-un proces în care şi opţiunile subiective 
joacă un rol foarte important. 

Propoziția 4 Daca, prin neglijarea valorii oricăror maximum s biţi ai unor reprezentări 
primare distincte de n biti, se pot defini q reprezentări formale identice, atunci, se formează 
clasa de echivalență ce are asociată acea reprezentare ca reprezentare semnificantă, unde q poate 
fi aproximat inferior prin: q = (n/s)* dacă este îndeplinită condiţia: n >> s. o 

Demonstraţie Dacă într-o reprezentare binară de n biti se doreşte modificarea oricăror s 
biţi, atunci aceasta trebuie să fie prelucrată realizând funcţia XOR cu un cuvânt de n biţi care are 
pe s poziţii valoarea 1. Se vor putea obţine N astfel de cuvinte distincte, unde N este numărul 
de configurații binare de n biţi care au s biti cu valoarea 1. Valoarea lui N rezultă, calculând 
permutările cu repetiţie ce se pot forma cu 2 semne (1 şi 0) în care 1 este luat de s ori, iar 0 este 
luat de (n — s) ori: N = n!/s!(n — s)!. Aproximând prin minimizare valoarea lui N, obţinem 
inegalitatea: N < (n/s)*. Pentru a calcula câte configuratii binare de n biti se pot obţine prin 
modificarea a maximum s biţi, va trebui calculată suma: q = (n/s)%+(n/3)1+(n/5)2+...+(n/sy%, 
care, pentru n/s >> 1, se poate aproxima inferior prin: q = (n/s)? . o 

Exemplu Să considerăm un spaţiu pătrat format din 256 ”linii” ce contin fiecare 256 
”puncte” (care poate fi ecranul unui monitor TV cu o rezoluţie modestă). În acest spaţiu de 
216 puncte se poate desena o tablă de şah, fiecare pătrat fiind reprezentat printr-o suprafaţă de 
32 linii şi 32 de coloane de puncte, deci prin 1024 de puncte care pot fi albe (codificate cu 0) 
sau negre (codificate cu 1). Dacă vom nota cu 0” sau cu 1” o secvenţă de n zerouri sau de n 
simboluri de 1, atunci secvenţa de peste 65000 de biţi asociată reprezentării primare a tablei de 
şah (care ar putea fi explicit scrisă pe aproximativ 32 de pagini) va fi: 


(((032132)4)32((132032)4)82)4 (1) 


Secvența (1) este reprezentarea formală a girului binar asociat tablei de şah în spaţiul anterior 
definit ("ecranul TV”). Ce se întâmplă dacă un singur punct din spaţiul celor 65536 nu are 
valoarea corespunzătoare? Reprezentarea formală (1) nu mai este posibilă. Vom renunța la 
a spune că pe monitorul TV este o tabla de sah? Am putea-o face dacă imaginea cu un bit 
modificat ar avea o semnificație deosebită. Dar dacă nu, atunci vom neglija valoarea reală a 
unui bit si vom declara imaginea ca fiind tot o tabla de gah, asociindu-i aceeaşi reprezentare 
formală ca si imaginii perfecte. Dar, dacă în fiecare pătrat al tablei de sah există 2 - 3 biti diferiți 
de imaginea riguros corectă? S-ar putea ca si atunci folosirea aceleaşi reprezentări să nu aibă 
consecințe inacceptabile. Dacă din cei 65.536 de biți, câteva sute, relativ uniform distribuiți pe 
suprafață, nu au valoarea corectă, am putea conveni că reprezentarea formală (1) poate rămîne 
valabilă. 

Să considerăm că, spre exemplu, 128 de biți, distribuiți relativ uniform, pot fi tolerati cu 
valori ce se abat de la cele riguros corecte. In acest caz, conform Propozitiei 4, un număr 
de aproximativ q = (216/27)128 = 21152 de reprezentări primare ar putea beneficia de aceeaşi 
reprezentare formală, care ar forma, astfel, o reprezentare semnificantă pentru tabla de gah 
reprezentată pe ecranul TV de 256 linii gi 256 coloane. Deci, opțiunea subiectivă de a tolera o 
eroare de 27? (aproximativ doi biti eronati la fiecare o mie de biti) ne-a permis să introducem 
sub incidența unei singure reprezentări formale un număr imens de manifestări concrete, care 

pot fi acceptate ca fiind formal identice. Expresia (1) este numele pe care-l putem da unui 
număr foarte mare (21152) din imensitatea (265536) reprezentărilor grafice realizbile pe ecranul 
TV anterior definit. Dacă nu am fi tolerat o minimă eroare acest nume ar fi putut fi utilizat 
pentru a desemna numai o singură realitate gi poate nu ar fi avut sens să ne străduim a-l găsi. © 

Numele (1) nu este un concept, ci mult mai putin: o reprezentare semnificantă. Trecerea 
de la reprezentări riguros formale la cele semnificante cu care, apoi, operează riguros stiinta 
este posibilă numai cu condiția unor neglijări nesemnificante, ce pot fi cantitativ motivate în 
virtutea unor opțiuni subiective. (Conceptul necesită o discuție care depăşeşte scopul acestei 
anexe, implicând o discuție ”în spatiul ecranelor TV posibile”.) 

O abordare care ar rămâne la nivelul manipulării unor reprezentări formale ar putea da so- 
coteală de o infimä parte din realitatea care se află sub incidența aspiratiei comunităţii ştiinţifice. 
Subiectivitatea, care tolerează imprecis eroarea, permite ca ştiinţa, să-şi poată găsi un rost în co- 
munitate. In concluzie, efectul Propozitiei 3 este anulat prin posibilitatea oferită de accepterea 
efectelor Propozitiei 4. 

Atentie! Discutia fäcutä in aceastä anexä nu se referä la acele reprezentäri primare care 
prin modificarea unui singur bit (sau a unui numär nesemnificativ de mic de biti) devine altceva! 
Este cazul unor reprezentări asociate unor realităţi unice?’ (spre exemplu unor creaţii artistice). 


A2 Depăşirea paradoxului în teoria generală a informaţiei 


Ceva din civilizaţia ştiinţifică a zilelor 
noastre ar sta sub blestem dacă ea n-ar 
păstra un rest.” 

Constantin Noica 


Rigoarea unei definiţii este consecinţa delimitărilor care o permit. Delimitările presupun 
întotdeauna existenţa unui rest [Noica 70; pag. 161], si, astfel, paradoxul devine posibil. O 
teorie formală care nu acceptă un rest, pentru a se putea contura finit, este imposibilă. Nu ne 
rămîne decât şansa de a depăşi coerent formalul în tentativa de a da un rost gândului peste tot. 


Sintactic - Semantic 

Lumea semnelor poate intra în două tipuri de relaţii formale: 
e relaţii sintactice, 
e relaţii semantice. 


Relaţia, de tip sintactic este o relaţie internă, pe când relaţia de tip semantic este o relaţie 
externă. In primul caz semnele intră în relaţie cu ele însele, pe când în cel de al doilea semnele 
intră în relaţie cu o mulţime de obiecte. Spre exemplu, o relaţie sintactică poate fi una de ordine, 
pe cînd cea semantică se stabileşte între mulţimea semnificantă a unor semne şi cea semnificatä 
a unor obiecte [Stefan 93]. 

Relaţia, de tip semantic apare ca o funcţie definită într-o mulţime dată de semne, cu valori 
într-un spaţiu delimitat al realităţii. In această situaţie funcţia de semnificare poate fi una 
formală, cu toate avantajele şi limitările ce decurg de aici. 

Relaţia, semantică, poate fi de două feluri: 


e o relaţie care stabileşte semnificaţii de referinţă, asociind un semn cu o semnificaţie; 


23Vezi definiţia complexităţii semantice din ” Coerenţa mentalului şi formalului în experiment”, în acest 
volum. 

e o relaţie care stabileşte semnificaţia unui semn (obiect) şi in funcţie de un context dat 
printr-o delimitare. 


Alocarea semnificației de context presupune, implicit, şi o relaţie internă în mulţimea 
semnificatilor. De fapt această relaţie există întotdeauna, dar în cazul semnificației de referinţă 
ea este neglijată. (Nu este posibil ca întotdeauna această relaţie internă să poată fi definită 
formal, caz in care semnificaţia, de context este stabilită printr-o funcţie neformalä.) 

Am putea spune că semnificaţia de context o include pe cea de referinţă, care apare numai 
atunci când relaţia, internă în mulţimea semnificatilor este ”slabä”, putând fi neglijabilă. 

Putem concluziona, evidențiind relaţiile ce apar în şi între mulţimea semnificantilor si cea a 
semnificatilor: 


e relaţii interne: 


— relaţii sintactice formale în mulţimea semnelor (semnificantilor), 


— relaţii formale sau neformale în mulţimea obiectelor (semnificatilor), 
e relaţii externe: 


— relaţia semantică referentialä, 


— relaţia semantică de context. 


Toate aceste relaţii pot fi formale, în primul rând în virtutea delimitărilor impuse definirii 
mulțimilor pe care le presupun. 


Semnificație - Sens 


Distinctia dintre semnificatie si sens nu poate fi fäcutä intr-o manierä strict formalä. Semnificatia 
este un concept formalizabil, dar sensul nu poate fi definit formal. In consecintä, trecerea de la 
semnificatie la sens nu poate fi formalä. Vom incerca o delimitare coerenta a celor douä concepte 
deoarece nu ne putem limita numai la a spune că unul este formal, iar celălalt este neformal. 

O posibilă definiţie, formal-neformalä, a sensului ar putea fi: semnificaţia în contextul to- 
talităţii. Altfel spus, sensul este dat de semnificaţia de context în absenţa oricăror delimitări ale 
contextului. ” Definiţia” anterioară debutează cu un concept formal (semnificaţia) şi se încheie 
cu unul neformal (totalitatea). Aparent, distincţia dintre semnificaţie şi sens este numai una 
cantitativă, dar trebuie să ne fie foarte clar că la tot nu se ajunge prin extinderea părţii! 

Tranziţia de la o lume a relaţiilor marcate de delimitări, către relaţii în care spectrul acestora 
dispare, ne permite tranziţia de la semnificaţie la sens. 


Informaţia generalizată 
Folosind distinctiile anterior evidenţiate vom putea defini informaţia în cazul cel mai general 
[Drăgănescu ’83]. 
Definiţia 1 Informaţia, generalizată, N, este: 
N =< S,M > 
unde: 


e S este o mulţime de obiecte (eventual semne) între care sunt definite relaţii de tip sintactic, 


e M este înţelesul asociat elementelor din S. 

o 

Deci, informatia este intelesul pe care-1 poate avea un ansamblu de semne care posedá o 
anumitá coerentá interná (relatie sintacticä). Acest inteles se poate raporta, in cazul general, 
la un individ, la o comunitate sau la o comuniune, la o maşină de calcul sau la parti ale ei, dar 
şi la porţiuni ale existenţei mai mult sau mai puţin percepute ca atare de individ, comunitate, 
comuniune, maşină de calcul ... . Este evident că N nu poate dobândi o reprezentare formală 
decât dacă-i restrîngem domeniul de aplicabilitate, nuantänd pe M. 

Definiţia 2 Structura informaţională (sau informaţia de tip sintactic) este: 


No =< S >. 


o 

Structura, informaţională nu este informaţie, ea se constituie numai în mediul (suportul) 
organizat care va permite manifestarea relaţiei ce dă naştere informaţiei. Necesitatea unui 
spaţiu organizat se impune datorită necesităţii de a oferi o descriere de o complexitate minimală, 
mulțimilor de obiecte utilizate ca semnificanti. Nu de puţine ori S este o mulţime infinită care 
nu poate fi descrisă finit, deci descrisă, decât; dacă posedă o organizare internă. 

Definiţia 3 Informaţia, semantică. este: 


N =< 8,8 > 


unde prin S s-a notat mulţimea semnificatiilor asociate structurii sintactice S. o 
Definiţia 4 Semnificaţia S are două componente: 


S =<R,C > 
unde: 
e R este semnificatia de referintá, 


e C este semnificatia de context. 


Definitia 5 Informatia fenomenologicá este: 
Na =<o> 


unde o este sensul. o 

În mod evident, înţelesul, în cazul general: M =< 8,0 >=< R,C,o >, apare ca fiind dat de 
semnificaţia de referinţă, semnificaţia, de context şi sens (semnificaţia în contextul totalitatii). 
R este o entitate formală, C poate fi formală, iar o este neformală. 


Forma paradoxală 


"If there's any message at all for humankind in the results of Gödel, Turing, and 
Chaitin, it’s that there is a forever unbridgeable gap between what's true and what 
can be proved.” |Casti ’92] 


Între spaţiul adevărului şi cel al demonstrabilitätii există un rest ce nu poate fi parcurs prin pro- 
cedee formale. Există situaţii în care s-ar putea defini o reprezentare semnificantä, dar numai cu 
neglijări care, chiar dacă sunt cantitativ foarte mici, alterează esenţial conţinutul reprezentării 
primare. Esentialul este determinat, în acest caz, de o parte cantitativ nesemnificativă din 
reprezentarea primară. Unicitatea reprezentării primare nu poate tolera o reprezentare semnifi- 
canta, care se extinde peste o clasă de echivalență. Deci, reprezentarea formală nu este posibilă, 

iar cea semnificantä ar fi cantitativ posibilä, dar calitativ inacceptabilä. Este cazul unei realitäti 
cu sens, dar fără semnificaţie. Esentialul se află în acea mică parte a reprezentării prin elim- 
inarea căreia, ar fi posibilă reprezentarea semnificantä. Uneori derizoriul joacă un rol dominant, 
poate ”regla chiar procese universale” 24. 

Există, deci, realităţi în a căror reprezentare primară individul, comuniunea şi, uneori, comu- 
nitatea ştiinţifică recunosc o ordine (o posibilă semnificaţie evidentiabilä printr-o reprezentare 
semnificantă) peste care se suprapune, integrat indestructibil, un rest. Dar acest rest nu mai 
poate fi înlăturat pentru a permite o reprezentare semnificantä. 

De ce acest rest nu poate fi înlăturat? Pentru că ţine de conexiuni ce un pot fi evidenţiate 
într-un spaţiu delimitat. Atunci când restul este conectat la tot, orice neglijare are consecinţe 
imprevizible şi, prin aceasta, catastrofale. Nimeni nu şi le va asuma. Şi astfel omul păstrează 
lângă sine, îngrijorat, sensurile, chiar atunci când nu le găseşte nici o semnificaţie. (Să fie vorba 
de teama pe care o avem de o posibilă acţiune a sensurilor fără semnificaţie?) Cu această 
introducere putem risca propoziţia următoare. 

Teză Există cel putin un obiect P, ce aparţine unei structuri sintactice S, care poate 
satisface Definiţia 5 fără a satisface şi Definiţia 3. o 

Această teză nu se bazează în totalitate pe concepte formale, depăşind coerent formalul. 
Complexitatea lui P nu permite asocierea unei semnificaţii printr-o reprezentare semnificantă, 
dar diferenţa minoră, subiectiv sesizabilă, face astfel încât sensul să fie posibil. Mental, restul, 
care nu permite semnificaţia, poate fi conştientizat, astfel încât posibila semnificaţie plus restul 
să poată genera, sensul. Deci, restul face ca sensul să nu poată tolera semnificaţia pe care acesta 
din urmă se bazează. Sensul este o formă limită a semnificației, atât timp cât restul nu este 
implicat. Teza anterioară poate fi reformulată astfel încât ”paradoxul” să poată fi evidenţiat. 

Paradox 1 Conform teoriei generale a informaţiei, există cel puţin un obiect P cu sens si 
fără semnificaţie. o 

Diferenţa. esenţială între paradoxul anterior şi cele cunoscute este aceea că l-am formulat 
conştienţi de cauza ce-l generează: restul. Astfel, credem că starea paradoxală este suspendată, 
paradoxul putând fi tolerat fără a ne mai strădui să-l inläturäm. El este o limită pe care ne-am 
asumat-o, delimitându-ne pentru a permite comunitatea ştiinţifică. Ceea ce ignoram, restul, 
pentru a putea avea, ceva în comun, se răzbuna sub forma paradoxului. Dar, gândind cu rest cu 
tot, ne putem relaxa în preajma paradoxului. El poate fi integrat într-un demers circular, mai 
mult decât bimilenar, dacă-l reformulăm, după cum urmează, adăugându-i şi perspectiva teoriei 
algoritmice a informaţiei. 

Paradox 2 Există propoziţii cu sens, P, cu o complexitate atât de mare încât semnificaţia 
lor nu poate fi decisă. o 

Decizia privitor la semnificaţie nu se poate lua decât în baza unei reprezentări semnificante 
(Propoziția 4, Anexa 1), care nu poate fi construită decât pentru o reprezentare primară simplă 
(Propoziția 2) sau simplificabilă (Propoziția 4). Deci, complexitatea algoritmica [Chaitin ’90] 
prea mare, datorată restului ce nu poate fi neglijat, nu ne permite să decidem în privinţa, 
semnificației. (Reprezenterea primară nu este pur aleatoare decât strict formal.) 

În decursul timpului, de fiecare dată când paradoxul a bântuit sistemele formale, a putut fi 
găsită o propoziţie P, astfel încât, succesiv, s-a concluzionat că: 


e "nu se poate decide dacă propoziţia P este adevărată” (Epimenide); 
e "adevărul acestei propoziţii nu este demonstrabil’ (Gödel); 
e "nu se poate demonstra că această propoziţie este calculabilă” (Turing); 


e "nu se poate calcula un număr mai complex ca cel specificat de propoziţia P” (Chaitin); 


24Vezi ” Limita ca valoare”, în acest volum. 

e ” complexitatea propoziției P, cu sens, nu permite ca semnificaţia ei să fie decisă”. 
Pe ränd, conceptele: 
decidabil - adevärat - demonstrabil - calculabil - complex - decidabil - ... 


se înlănţuie, pînă cand, prin decidabilitate, se închide un cerc care permite ieşirea din paradox. 


Ieşirea din paradox 


De câte ori gânditorii nu şi-au putut reprima pornirile disociative, paradoxul s-a manifestat, 
amenintätor sau stimulant. Disocierile s-a manifestat la două niveluri: 


e disocierea de rest, să o numim disocierea fenomenologică; 


e iar în spaţiul rămas, disocierea între adevărat şi fals, între demonstrabil şi nedemonstrabil, 
între calculabil şi necalculabil, între complex şi simplu, între decidabil şi nedecidabil, ..., 
să le numim disocieri semantice. 


Cauza principală a blocării în paradox a fost; disocierea celor două tipuri de disocieri, a celor 
fenomenologice de cele semantice. Admitänd că ambele există se poate ieşi din paradox. Este 
această decizie formală sau neformală? Credem că este raţională. Atunci când şi restul are un 
rost, raţiunea se substituie alternativei formal-neformal. Mai mult, prezenţa restului suspendă, 
necesitatea disocierii alternativelor. Din acest motiv, am dori ca raţiunea să fie privită nu ca o 
alternativă, ci ca punte între formă şi devenire [Platon T], între fiinţă şi Dasein [Heidegger ’47], 
între în şi întru [Noica ’70], între structural şi fenomenologic [Drăgănescu '79], între civilizaţie şi 
cultură [Malita ’93]. 
Ratiunea, sprijinitä de rest, ne-ar putea scäpa de caruselul alternativelor. 


Noiembrie 1993 

Asteptänd anul 2000 


Nu ştii, pentru că nu îndrăzneşti să-ți 
imaginezi. 
Mircea Eliade, Podul, 1963 


O luciditate? răutăcioasă ne duce cu gândul la faptul că anul 2000 capătă o 
semnificaţie distinctă numai în virtutea unei simple convenţii. Faptul că baza de numerație 
curent folosită este cea de zece, face ca 2000 să fie o cifră rotundă. Dacă am fi fost şi 
cotidian sub incidenţa binaritätii un număr rotund de ani s-ar fi împlinit în 2048 şi poate 
ne-am fi simţit obligaţi să-i aşteptăm cu 4096 de zile înainte, nu cu 3000 cum o facem 
acum?®, Alegerea unui an ca fiind mai semnificativ numai în virtutea unei convenţii for- 
male este caracteristică pentru obsesiile structural-formale pe care civilizaţia europeană 
le are, într-un crescendo ce îşi are originea, într-adevăr, în urmă cu 2000 de ani. 

Poate ar fi mai corect să spunem că nu aşteptăm anul 2000, ci marcăm sfârşitul 
unui proces ce, în Occident, durează de aproximativ două milenii. Perioada pe care o 
parcurgem este caracterizată printr-o acută conştientizare a limitelor unui mod de gândire 
ce s-a dorit, într-un proces rapid de creştere, la îndemâna tuturor. Depásirea elenismului 
a însemnat o înregimentare pe calea sigură a unei evoluţii rapide. Atunci când ” Adevărul 
sunt Eu” devine cuvântul călăuzitor, adevărurile din oameni pălesc şi reflexul lor jalnic 
se întrupează în adevărul formal sau în cel absolut, uşor de mânuit, de impus sau de 
manipulat. 

Exersarea adevărului, într-o lume în care adevărurile individuale contează din ce în ce 
mai puţin, a permis impunerea formal-structuralului ce a acaparat umanitatea până la 
uitare de sine. Şi aşa ajungem să fim obsedati de diverse ciclicitäti. 

Există însă şi coincidente care ar putea justifica atenţia pe care o acordăm acestui 
sfârşit de mileniu. Caracteristica cea mai importantă a etapei prin care trecem este dată 
de o pregnantă sesizare a limitelor în domenii în care gândirea structural-formalá este 
determinantă. 

La o analiză mai atentă, civilizaţia occidentală este practic egal distantatä şi de cea 
orientală şi de vechea civilizaţie greacă. Ne revendicăm din ce în ce mai puţin justificat 
ca urmaşi ai elenismului antic în cadrul căruia raționalitatea şi spiritualitatea fuzionau 
până la indistinctie. Mentalitatea creştină a segregat aceste două forme, aproape am 
putea spune că le-a creat, introducând umanismul occidental pe o dublă traiectorie: una 
a raționalismului formal fundamentat şi alta a spiritualităţii ca atitudine dată nemijlocit. 
Dinamismul exacerbat al primei traiectorii nu a permis în nici un moment spiritualităţii 


25 Acest text a fost publicat, sub titlul ”Sansele depăşirii limitelor”, in Academica, nr. 3 (15) din 
ianuarie 1992. 

26Ideile cuprinse in acest text au fost expuse cu ocazia mesei rotunde, cu tema ” Mai sunt 3000 de zile 
până în anul 2000”, organizată de Academia Română în 14 octombrie 1991. 

să-şi pună amprenta pe creaţii ce rezultau din faptul că omul occidental dorea să evolueze 
rapid şi sigur către un scop pe care nu mai avea timp să-l precizeze. 

Antichitatea, elină percepea demersul ştiinţific în două maniere distincte dar strâns 
legate. O primă modalitate este cea theoretică ce presupune o cunoaştere nemijlocită, 
iar cea de a doua este cea epistemică reprezentând abordarea deductivă, mijlocită de 
procedee raţionale. O bună îmbinare a celor două maniere poate garanta cunoaşterea 
consistentă cu realităţi oricât de profunde. Orice balansare în favoarea uneia sau alteia 
afectează consistenţa sau profunzimea. Civilizaţia occidentală a ales pentru ştiinţă calea 
epistemică. Componenta theoretică s-a prezervat, atrofiatä, în afara, ştiinţei, sub forma 
unui iluzoriu demers care încerca să menţină omul în preajma sacrului. 

În ultimele două milenii, pentru noi occidentalii, ştiinţa a însemnat o cale preponder- 
ent epistemică, ce a asigurat consistenţa construcţiilor ştiinţifice cu o realitate superfi- 
cială. Cartezianismul dă un impuls definitiv acestei tendinţe, împlinită în ultimele decenii 
printr-o profundă criză rezultată din sesizarea unor limite fundamentale. Stiinta isi argu- 
mentează acum incapacitatea de a pătrunde realităţi ce depăşesc o anumită profunzime, 
iar tehnologia se află în imposibilitatea de a stăpâni complexitáti peste un anumit nivel. 

Calea epistemică este încununată de formal-structuralismul ce domină ştiinţa contem- 
porană. În cadrul acesta avem însă privilegiul ca, la acest final de mileniu, să demonstrăm 
riguros că limitele de care suntem marcați sunt foarte jos. Există probleme curente, ba- 
nale, ce nu-şi pot găsi soluţii formale; există funcțiuni esenţiale ce nu pot fi realizate 
tehnologic într-o manieră pur structurală. Chaitin?’ si Bremermann?® aduc argumente 
incontestabile în acest sens. 

Spațiile in care căutăm soluţii prin mijloace formale sunt uneori atât de mari încât, 
chiar dacă posedăm un algoritm de calcul, nu ne putem permite să-l folosim pentru că pe 
cele mai rapide sisteme de calcul, soluţia poate fi găsită de multe ori numai în sute sau 
mii de secole??. Dar este foarte interesant că o soluţie ”ghicitä”, prin nu ştiu ce procedee, 
poate fi validată sau invalidată, în majoritatea cazurilor, într-un timp nesemnificativ de 
mic30. 

Deci, căutarea. epistemicá este uneori inutilă, pe când verificarea unei intuitii theoretice 
se poate face foarte uşor. Dar, din păcate, am pierdut abilitatea de a îmbina eficient 
epistemicul cu theoreticul. Singura noastră şansă, acum când suntem şi conştienţi de 
limitele ce ne domină, este aceea de a reinnoda vechea deprindere elină de a face ştiinţă 
prin validarea (epistemică) a unor inspiratii (theoretice) fericite sau bine stimulate. 

Recuperarea se va putea face printr-un proces educational stimulativ pentru capaci- 
tatea theoretică de acces nemijlocit la realităţi profunde sau la soluţii ce se găsesc scufun- 
date într-un spaţiu oricât de complex. Procesele educaţionale care formează vor trebui 
înlocuite cu altele ce deschid accesul către modalităţi ce presupun intuiţie, capacitate 
nemijlocită de abordare [Stefan ’90]. Ne-am obişnuit să educăm astfel încât sá stimulám 


27Vezi anexa A3 din "Limita ca valoare”, in acest volum. 

25Vezi secţiunea ” Limitari fizice” din ” Constientizarea limitelor in informatică”, în acest volum. 

29Vezi anexa A2 din "Limita ca valoare”, în acest volum. 

30Majoritatea soluţiilor problemelor complexe sunt distribuite într-un spaţiu ce se ordonează arbores- 
cent. Căutarea unei soluţii, pentru o variabilă de intrare dată, presupune, de regulă, parcurgerea, în cel 
mai defavorabil caz, a întregului spaţiu. Un spaţiu arborescent structurat are o complexitate exponențială, 
presupunând un timp foarte mare de căutare. Dar, dacă, printr-un procedeu neformal ” ghicim” o soluţie 
poziționată într-una din ” frunzele” arborelui, atunci validarea ei se face parcurgând arborele pe cel mai 
scurt drum către tulpină, într-un timp care este, de regulă, proportional cu logaritmul complexităţii 
arborelui. Validarea presupune deci un timp nesemnificativ de mic în comparaţie cu căutarea soluţiei. 

numai capacitatea de a găsi sigur soluţii într-un spaţiu limitat. Va trebui sá ne obisnuim 
cu gândul că trebuiesc căutate soluţii în spaţii mult extinse, cu riscul asumat de a nu 
găsi nimic sau de a găsi lucruri imprevizibile, utile sau nu, iar uneori chiar nocive. Am 
dezvoltat tehnici educaţionale ce asigurau rezultate sigure şi previzibile. Va veni timpul 
în care să ne asumăm riscul unui proces educaţional mai puţin controlat; astfel, ne vom 
mărgini la ceea, ce obţinem acum prin procesul de iresponsabilă atrofiere a unor capacităţi 
naturale inimaginabil de mult extinse peste graniţa celor ce ne-am obişnuit să exersăm în 
lumea, noastră multilateral limitată. 

Se vorbeşte din ce în ce mai mult, şi din perspectiva limitelor pe care le are ştiinţa 
contemporană, de o profundă criză a spiritualităţii. Nu de spiritualitate ducem însă lipsă, 
ci de capacitatea de a îmbina raționalitatea şi spiritualitatea în cadrul oricărui demers 
cognitiv sau constructiv, astfel încât să depásim blocajul în care ne-a adus raționalitatea 
pură, în tendinţa pe care a avut-o de a monopoliza manifestările comunitare ale omului. 
Disjunctia dintre rational şi spiritual a permis dezvoltarea unor comportamente ce au 
sărăcit umanul până la limita degenerării într-o specie la care aceste două componente să 
se excludă. 

De fapt raționalitatea şi spiritualitatea sunt comportamente limită la care, să sperăm 
că nici un individ real nu a putut ajunge. Refacerea unităţii, pierdute într-o rátácire 
bimilenară, între rational şi spiritual, constituie şansa depăşirii limitelor pe care ştiinţa 
şi le-a descoperit. (S-ar putea ca şi pura spiritualitate să fie marcată de limitări pe care 
nu le exteriorizeazä). In acest sens Mihai Drägänescu distinge intre structural, fenomeno- 
logic şi structural-fenomenologic [Drăgănescu ’79, 85]. Credem că omul se poate împlini 
numai printr-un demers structural-fenomenologic. El are o relatie superficiala, directa si 
una profundä cu oamenii si cu existenta, este legat atät structural cät si fenomenologic. 
De aceea gändul si actiunea omului devin consistente numai intr-o varianta structural- 
fenomenologica. 

Să ne pregătim pentru mileniul următor încercând să redäm omului o unitate ce a fost 
sistematic subminată în numele unor unităţi ce se doreau constituite în afara şi deasupra 
lui. Unitatea ştiinţei şi cea a credinţei au subminat unitatea omului pentru că şi-au clădit 
edificiile fragile eludându-l şi minimalizându-l. 

La vechii greci theoreticul şi epistemicul constituiau o unitate pentru că slujeau 
adevărul fiecărui om în parte. Rationalitatea şi spiritualitatea, se referă, fiecare, la câte 
un singur adevăr ce se află în afara oricăruia dintre noi. Refacerea unităţii, pierdute 
timp de două milenii, va readuce, poate, fiecăruia propriul adevăr în mileniul ce urmează. 
Adevărul se va sparge în nenumărate adevăruri, împlinindu-se deasupra distinctiei dintre 
raţional şi spiritual. 


Octombrie 1991 

Nostalgia formalului 


Rămâne însă mereu valabilă vorba, 
aproape trecută cu vederea, din Poetica 
lui Aristotel, cum că poezia este mai 
adevărată decât cercetarea sistematică a 
adevărului. 

M. Heidegger 


Träirea?! adevărului degenerează, odată cu explozia creştinismului în lumea euro- 
peană, sub forma credinței în adevăr, ca înregimentare pe calea unui progres nimicitor. 
Rationalitatea greacă, pentru care trăirea adevărului era o stare existențială, se baza 
pe fermitatea si supletea atitudinii individuale, pe când carteziana căutare rațională a 
adevărului se bazează pe credința existenței lui în afara omului. În comunitatea elenă 
fiecare-si trăia propriul adevăr, pe când în lumea noastră căutând adevărul, încercăm 
să-l impunem formal tuturor, în virtutea eficienţei sincronizärii unor gesturi exterioare. 
Coerenta formală devine chezăşia adevărului. Numai că ”chezăşia poartă nenorocire”, 
a scris unul dinte cei gapte intelepti pe frontonul templului lui Apollo din Delphi. Nu 
putem spune că nu am fost avertizați. Dar omul si comunitatea nu au crezut niciodată 
in profetiile pe termen lung. Au trebuit să treacă mai bine de două milenii si jumătate 
pentru ca nenorocirea care ne paste sub chezäsia formalului să devină o limită sesizată, 
recunoscută şi din ce în ce mai mult luată în seamă. 

Dintru început au apărut în lumea formelor incompatibilitäti evidente, ignorate cu 
dezinvoltură în euforia generată de spectacolul înțelegerii, stăpânirii gi construcției unei 
lumi trunchiate. Astfel, spre exemplu, imediat ce s-a cristalizat conceptul de pătrat 
a devenit evident faptul că diagonala lui, degi putea fi coerent definită, ducea la un 
concept de nerostit. Intr-o lume primară a formelor geometrice dacă pătratul exista 
atunci diagonala lui nu putea fi complet specificată ca dimensiune printr-un sir finit de 
simboluri sau, invers, dacă diagonala lui este definibilă atunci patrulaterul nu este un 
pătrat. Fără să stea mult pe gânduri, omul a nuantat lumea formelor definind sublumea 
numerelor iraționale gi odată cu aceasta, a creat iluzia că un nume se poate substitui unei 
secvențe infinite, fără nici un fel de penalizări. In cazul exemplului nostru, diagonala 
este proporțională cu v2, acest din urmă simbol substituindu-se unei secvențe ce nu va 
putea fi actualizată niciodată. Am considerat astfel problema rezolvată, multumindu- 
ne să construim în lumea formelor, în încercarea de a compensa limite fundamentale 
ale acesteia. Corespund nuantärile si structurärile formale diversităţii realității concrete, 


31 Acest text a fost publicat in Academica nr. 1, octombrie 1990. 
Alcătuirea volumului s-a făcut prin selectarea unor texte redactate de autor în ultimii aproximativ 10 
ani. Cu această ocazie a fost comasatä bibliografia, au fost corelat notele şi s-au eliminat unele repetiţii, 
inerente în cadrul unor texte scrise independent. 

căpătând prin aceasta o justificare dată de tendinţa spre consistenţă? În mod cert, nu. 
Lumea formelor nu este una paralelă, ci este o altă lume în care ne complacem în tentativa 
de a închega o comuniune, tentativă eşuată în cimentarea unor comunităţi. 

Limitele viziunilor formale, chiar dacă au fost sesizate din start (am putea menţiona şi 
paradoxul mincinosului sau competiţia, teoretică, câştigată de ţestoasă în faţa lui Achile), 
nu au constituit un impediment în dezvoltarea acestora, deoarece efectul lor nu apare o 
dată cu aceste manifestări incipiente. Numai după o îndelungată şi aprofundată folosire, 
numai după ce implicaţiile încep să depăşească graniţele lumii formelor, aceste limitări, de 
care suntem riguros convinşi numai de aproximativ o jumătate de secol, încep să-şi arate 
adevărata dimensiune. O dată cu aceasta se dezvăluia şi imensul gol de spiritualitate pe 
care travaliul formal l-a determinat în trăirea individuală. Omul se descoperă golit de 
resurse esenţiale ce-i permiteau accesul la realitatea interioară şi exterioară lui. Altfel 
spus, omul se regăseşte golit de adevăr tocmai pentru că a crezut în acesta, apoi l-a căutat 
rational şi, în final, a încercat să-l impună formal. 

Vom putea recâştiga, în locul credinţei în adevăr, trăirea adevárurilor, resugerate, 
parcă reconciliant, şi de libertatea din lumea formelor? Prin această sugestie se manifestă, 
poate, efectul cel mai pozitiv al diferitelor formalisme. Suntem încurajați în speranţa 
reamintirii existenţei adevărurilor care s-ar putea reîmplini în oameni. Astfel, după o 
rătăcire bimilenară, vom reuşi, poate, să reînnodăm, printr-o veritabilă renaştere, firele 
destrămate ale trăirii şi rationalitätii care la greci se împleteau atât de armonios. Avem 
chiar o şansă în plus. Sincronizările totalizante în gest au avut şi unele efecte pozitive, 
pentru că ne-au permis exteriorizarea majorităţii comportamentelor împovărătoare. Ne 
regăsim deja, în mare parte, eliberaţi de necesitatea unor excesive ” specializări” ce blocau 
realizarea echilibrului absolut necesar împlinirii individuale. 

Ce ne mai opreşte atunci să refacem în fiecare dintre noi armonia dintre propriul demon 
şi o raționalitate aflată, în primul rând, sub imperiul sincronizării în gând şi numai apoi 
sub acela al sincronizării în faptă ? Cred că nostalgia formalului. Şi mai ales o nostalgie 
care nu urmează unei împliniri, ci numai unei dorinţe parţial sau deloc satisfăcute. 

Un procedeu nu-şi poate dovedi limitele esenţiale decât exersat peste un anumit nivel. 
Cochetăriile incipiente cu diverse formalisme sunt spectaculoase, atractive şi deosebit de 
tentante. Abordarea formal-sistemică se manifestă ca limitativă în primul rând pentru 
cei ce au practicat-o intens, cu succes, ajungând până în zonele în care ea-şi dovedeşte 
neputinta. Pentru a da un prim exemplu, să ne reamintim că Hegel anunţa sistemul 
său filosofic ca fiind ultimul, fapt care nu ar trebui interpretat ca un gest arogant, ci 
drept o înţelegere superioară a ceea ce ajunsese filosofia. Numai cine a dezvoltat sistemic 
acest domeniu până lă nivelul la care a făcut-o Hegel este îndreptăţit să emită o astfel 
de părere. In ultima sută de ani această sentinţă a fost urmată, cu toate că nu s-au 
facut referiri explicite la ea, astfel că majoritatea gândurilor, sugestiilor şi atitudinilor 
realmente filosofice nu au mai îmbrăcat o haină sistemică. Chiar dacă mulţi gânditori 
au mai avut nostalgia dezvoltării unor sisteme filosofice, împlinirea şi-au găsit-o numai 
în preocupări ce străpungeau spectaculos barierele rigide ale unor mentalități si obsesii 
formal-sistemizatoare. 

La cealaltä extrema, in lumea matematicienilor, odatä ce au inceput preocupäri pentru 
fundamentele geometriei, logicii, aritmeticii, pe la mijlocul secolului trecut, s-au înmulţit 
semnele de întrebare, iscate la început de anumite singularitäti aberante, obţinute drept 
consecinţă a unor construcţii ce păreau defectuoase. Căutându-se defectele au fost de- 
scoperite mecanismele esenţiale responsabile pentru procese ce limitau fundamental posi- 

bilitatile si pretentiile unei stiinte intemeiate strict formal. Incepänd din 1931 avem la 
dispozitie o teoremä care probeazä limitele esentiale in posibilitatea omului de a obtine 
o teorie formală în care adevărul să poată fi riguros transat*?. Nu numai că formalismele 
deschiseserä calea adevărurilor, dar acum apare posibil un adevăr arbitrar. Putem con- 
strui riguros un obiect formal a cărui valabilitate nu o putem riguros demonstra şi suntem 
obligaţi să-l admitem, eventual, ca pe un adevăr. 

Cei ce utilizau sistemele formale nu au fost prea afectaţi de această descoperire făcută 
în lumea formelor. Ei erau numai cu un picior în ea şi cälcau pe o porţiune infimă foarte 
îndepărtată de frontierele arătate de K. Gödel. Pentru a da numai un exemplu, pot aminti 
că un inginer care dimensionează printr-un calcul riguros cablul unui lift, după ce obţine 
diametrul secţiunii îl inmulteste cu patru dacă liftul transportă persoane. Acest inginer 
ştie dintr-o experienţă reală, neformală, că în calculul său riguros a neglijat atâtea procese 
fizice posibile încât corectia pe care o face nici nu este prea grosolană. Un astfel de inginer 
nu va fi niciodată îngrijorat de consecinţele teoremei lui Gödel. 

A intrat în arenă însă o nouă categorie de ingineri, care structurează în lumea unor 
maşini ce au o componentă fizică dar şi una informaţională, astfel îngemănate încât sunt 
capabile de un comportament formal foarte avansat. Aceşti ingineri sunt obligaţi să 
cutreiere lumea formelor de la un cap la altul, nu se mai pot mulţumi numai cu un 
picior in această lume. Astfel, nu de puţine ori, inginerul se apropie de frontiera cu 
lumea proceselor ce scapă de sub controlul formelor chiar dacă sunt o emanatie strictă a 
acestora. Ar trebui să dezvăluim, pentru cei ce încă nu ştiu, că aceşti minunati ingineri 
şi maşinile lor de calculat nu sunt în stare să rezolve următoarea problemă: fiind dată o 
maşină de calcul, un program şi un şir de simboluri drept date de intrare, să se determine 
dacă maşina se va opri într-un timp finit, generând un rezultat oarecare. Pare o problemă 
fundamentală. Nu cunoaştem soluţia ei, dar acest lucru nu ne împiedică să folosim cu 
dezinvoltură calculatoarele. De ce? Pentru că încă nu am ajuns să punem probleme 
suficient de importante, suficient de complexe acestor masini. 

Se pare că înainte de a ajunge la probleme fundamental insolubile trebuie să depăşim 
o altă barieră, cea a complexitätii. Această barieră nu este numai o limită tehnică. Ea 
obturează faptul că în spatele ei nu se află nimic. Tehnicienii şi matematicienii gândesc 
încă maşini din ce în ce mai complexe pentru a rezolva probleme care ei cred că încă 
se mai pun. Se pare însă că, peste o anumită limită, nu se mai pot pune probleme, în 
sensul că mecanismele formale nu ne mai ajută, decât dacă cunoaştem dinainte soluţia. 
Sub incidenţa algoritmului se află o minoritate infimă din mulţimea problemelor pe care 
oamenii visează să le rezolve. Acest lucru este demonstrat de preocupările pentru funda- 
mentarea, in ultimele decenii, a teoriei algoritmice a informaţiei“. Principalul realizator 
în acest domeniu, coinitiat cu Kolmogorov şi Solomonoff, este G. Chaitin, cel care reuşeşte 
să ne convingă că putem da socoteală algoritmic, deci printr-un mecanism formal, numai 
de o infimá parte a proceselor sesizabile în realitate**, pentru toate celelalte nu putem sá 
reactionäm decât printr-o percepţie globală neinsotitä de o înţelegere detaliată, discur- 
sivă, ce ar implica mecanisme inteligente. Realitatea, în ceea ce are mai important, nu 
se poate supune agresivitätii formalizante care să faciliteze o înţelegere sau o deducție in 
virtutea, unui algoritm sau a unei euristici. Unii se vor consola cu această constatare, dar 
cred că majoritatea ar trebui să se bucure. 


32Vezi nota 17 din ”Limita ca valoare”, în acest volum. 
33Vezi ” Teoria algoritmicä a informaţiei”, în acest volum 
34Vezi anexa A3 din ”Limita ca valoare”, în acest volum. 

Dacä la Hegel avem de-a face cu o observatie referitoare numai la filosofie, la Chaitin, 
autoritatea sa de matematician ne pune in fata unui rezultat universal valabil, pe care, 
atunci când îl vom pătrunde cu toţii în esenţa lui, nu-l vom mai putea ignora, marcandu-ne 
definitiv atitudinea faţă de lumea formelor. 

Nostalgia formalului rămâne să se mai manifeste în cercurile în care acesta nu a apucat 
sa se împlinească suficient. Numai cei ce nu au practicat la un nivel profesional gândirea 
formală îşi mai fac cu inocentä iluzii asupra infailibilitatii ei. 

Îngrădind sfera de valabilitate a formalismelor, obţinem o delimitare benefică în primul 
rând acestora. Granita pe care o construieşte Chaitin conturează ferm tărâmul pe care 
formele se pot manifesta spectaculos. În acelaşi timp, în afara acestui spaţiu, trebuie să 
ne îngrijim pentru găsirea altor modalităţi de cunoaştere şi clădire. Filosofia este, de data 
aceasta, cea care ne oferă, aşa cum întotdeauna a făcut-o, sugestii şi procedee de depăşire 
a formal-sistemicului. Civilizaţia europeană îşi apropie din ce în ce mai mult gândul că 
într-o lume sprijinită pe etnosferă şi tehnosferă, în care omul s-a exteriorizat eliberându- 
se, adevărul se poate reface în fiecare dintre noi, obsesia supraexistentei lui unice fiind 
definitiv sfărâmată o dată cu sacrificiul pe care formalismele l-au făcut delimitându-se. 


15-16 Aprilie, 1990. 


INFORMATIA INTRE CONCEPT 
SI ILUZIE 


Inteligenta artificialä - un nou pas 
spre sincronizarea gändului 


Apoi am vorbit... despre limitele ex- 
primării verbale, despre infricosätoarea 
experiență că orice încercare de a co- 
munica ceva din sine poate reusi doar 
cu bunăvoința celuilalt”. 

Max Frish 


O dată? cu scurgerea timpului, omul a creat din ce în ce mai multe lucruri noi si tot 
mai puţine gânduri noi. Dacă afirmaţia pare prea transantá, am putea-o atenua spunând 
că un număr tot mai mic de gânduri noi s-au impus comunităţii? 

Sincronizarea în acţiune a presupus cuvântul şi, drept consecinţă, comunitatea în gând 
a pălit faţă de comunitatea în faptă. Prin ”hei rup-ul” initial, şi ceea ce a urmat, am 
sincronizat acţiuni exterioare, ne-am învăţat să fim într-un gest şi mai puţin într-un gând. 
Atitudinile noastre au evoluat în comunitate, pe când gândul a resimţit în solitudine, 
numai multiplu mijlocit, efectele convietuirii. 

Gândurile noi, atâtea câte au fost, s-au referit cu obstinatie la noi modalităţi de 
acţiune. Noul s-a manifestat spectaculos în tehnologie, sprijinind acţiunea, demersul prin 
care tehnosfera se extinde continuu. Inventäm la suprafaţă, în formal, dar nu reuşim la 
fel de mult să aprofundäm si sá clădim în neformal. (Poate însăşi ideea de a ”cládi în 
neformal” să nu se potrivească gândului care nu clădeşte, ci gândeşte). Pätrundem cu 
gândul lumea numai atât cât să întrevedem posibilitatea de a o pune în slujba noastră 
direct,într-un mod nemijlocit de o perspectivă suficientă. 

Trecând prin istorie, cât am reuşit să adăugăm înţelepciunii celor vechi? Pentru grecii 
din vechime ”tu eşti” spus de zeu, echivalabil prin ”eu sunt” pentru om, era o premisă, 
un adevăr nemijlocit [Aristotel M] dat omului pentru a declanşa filosofarea [Dumitriu 
'74], [Drăgănescu ’85b]. Dar este suficient să ne reamintim că, la câteva mii de ani 
numai, pentru Descartes ”eu sunt” era o concluzie şi vom putea estima măsura decăderii 
gândului manifestat. Poate că gândul a avut ambiția pregnantei acţiunii, implicându-se 
în comunitate mai mult şi mai altfel decât o permitea natura sa. De aici eşuarea în formal, 
prin säräcirea ce a permis manifestarea. 

Dar aşa cum gestul a căpătat o dimensiune comunitară, nu poate şi gândul aspira 
la depăşirea solitudinii? Pentru aceasta este nevoie de conştiinţa unei necesităţi si de 
speranţa unei împliniri. 


35 Acest text a fost publicat în vol.: Sisteme de inteligența artificială, Ed. Academiei Române, 1991; 
comunicare la Cel de al doilea simpozion national de inteligenţă artificială, octombrie 1985. 

Oamenii au vrut să se înţeleagă între ei gi au creat un canal de comunicare: limbajul, 
care s-a dovedit o barieră de netrecut pentru gând în ceea ce are el profund şi unic. 
Sincronizarea în faptă a impus comunicarea, legând gestul de cuvânt, omul de oameni (nu 
de om), fapta de om, atât de puternic încât omul a pierdut sentimentul introdeschiderii 
[Drăgănescu ’78], devenind o fiinţă deschisă către comunitate şi tehnosferä mai mult decât 
către existenţă, în care este, nu întru care ar terbui să devină [Noica ’68] făcând-o si pe 
ea, la rândul ei, să devină. 

Gândurile unor filosofi au răzbătut spre comunitate, aşa cum şi atât cât se poate 
răzbate spre comunitate, dar nu este sigur că ele au ajuns la oameni. ”Devenirea întru 
fiinţă”, ca un mod, şi ”introdeschiderea” ca o cale, ambele fiind oricum mai mult decât 
numai un mod sau o cale şi prin aceasta apropiindu-se, încearcă să străpungă bariera 
limbajului pentru a ajunge la oameni, nu în calitate de concepte care comunică, ci de 
simboluri care declanşează. Astfel, gândul se sincronizează, devine gând nelegat de minte 
şi prin aceasta gând ce poate acţiona. Dar unde? 

Sincronizarea în faptă permite acţiunea oamenilor în universul nostru, sincronizarea 
în gând ar putea permite acţiunea în existenţă la palierele cele mai profunde, în sensul 
întrevăzut de Mihai Drăgănescu în ” Profunzimile lumii materiale”, din care citam: 


"De aceea s-ar pune mai întâi problema modului nostru de acţiune in 
ortoezistenţă, cum anume, cu mintea noastră sau cu ce unelte sau maşini 
specifice ale viitorului? lar in ortoexistenta cum am putea trece la porțiuni ale 
existenţei modificând proprietăți sau legi ale substanțelor? Până aici, dacă 
modelul se va confirma, vom avea un drum lung. Dar el ne-ar da drepturi 
mari asupra naturii, posibilităţi nelimitate de creaţie, atât de depline încât s- 
ar putea să hotărâm un nou experiment existențial, un nou univers cu legi pe 
care noi le vom fi imprimat în “genele” ortoexistentei. Materia şi-ar deschide 
noi cicluri datorită conştiinţei subiecților vii, lumea materială ar trece prin 
momente de înaltă conştiinţă.” (pag. 204) 


Omul a devenit puternic, în lumea ce-l înconjoară direct, prin sincronizarea gestului; îşi va 
putea extinde puterea prin sincronizarea gândului. Fără acest salt nu-şi va putea depăşi 
actuala condiţie de fiinţă constrânsă sub imperiul gesturilor şi cuvintelor, ca manifestări 
exterioare, superficiale, ce mimează comunitatea. De multe ori când ne îndemnăm să fim 
"într-un gând” nu ne referim de fapt decât la a fi "într-un gest”. Calea spre civilizaţie 
s-ar putea să fie condiţionată de depăşirea gesturilor sincronizate prin cuvinte. 

Întreaga evoluţie a umanităţii a fost marcată de un şir de exteriorizări [Gourhan ’64] 
ce au permis eliberarea oamenilor de restricţii ce limitau devenirea. A. Leroi-Gourhan are 
cel puţin pe jumătate dreptate când, în textul citat, spune: 


“În prezent adaptarea nu s-a terminat: evoluţia a atacat un nou palier, cel al 
exteriorizárii creierului...” (vol.2, pag. 50) 


Nu creierul este cel ce urmează a fi exteriorizat, ci funcţia sa inhibitoare de canal ce a per- 
mis comuniunea numai prin comunicare. Aşa cum evoluţia omului a evitat transformarea 
unghiilor în gheare, a sosit momentul să evităm transformarea creierului într-o maşină 
formală, condusă formal. Ne-am exersat în a convietui prin limbaje, ce devin din ce în ce 
mai riguroase, mai neexpresive şi mai limitative, încât apare riscul ca în curând să nu mai 
existe distincţii notabile între dialogul purtat de două persoane şi cel purtat între două 
maşini. Ne bucurăm că maşinile pot deveni atât de performante, dar este obligatoriu ca, 

tocmai de aceea, omul să încerce fructificarea la maximum a acestui câştig. Tot ceea ce în 
deprinderile omului era marcat de analitic, de formal, de rigoare va putea fi exteriorizat, 
omul găsindu-se eliberat de o funcţie inhibitoare. În preistorie orice om putea să scurme 
pământul în căutarea unor rădăcini comestibile, dar lucrurile nu au evoluat în sensul 
specializării unor indivizi în căutarea eficientă a hranei prin acest procedeu, ci în sensul 
exteriorizării acestei funcţii într-o porţiune din tehnosferă. Utilizarea tablei inmultirii este 
o deprindere comună populațiilor civilizate, dar în perspectivă se va dovedi inutilă, omul 
eliberându-se de un stereotip ce i-a marcat o mică parte din istorie. Înainte de aceasta 
omul se va elibera poate de stereotipii verbale şi comportamentale ce-l marchează mult 
mai mult. Ne putem saluta şi printr-un gând bun adresat celui cu care ne întâlnim, găsind 
o modalitate mai puţin zgomotoasă şi formală de manifestare. 

Nimic nu este mai simplu ca un gest formal şi nimic mai complicat ca un gând bun. 
Oamenii ce se vor saluta în absenţa oricărui gest formal, numai cu un gând bun, vor fi 
altfel de oameni. Un gest poate fi sincer sau nu, un gând nu se supune unei astfel de 
categorisiri. Într-o lume în care formalul este ostracizat în tehnosferă, vor exista ŞI vor 
convietui, sincronizati în gând, oameni cu adevărat noi. 

Convietuirea prin formal a fost stimulată şi de faptul că interactia omului cu tehnosfera 
se face tot prin procedee şi deprinderi formale. Inteligenta artificială va putea fi în primul 
rând o interfaţă între partea formală şi cea neformală a lumii în care trăim, oamenii 
putându-se păstra din ce în ce mai mult în partea neformală a acesteia. (Între formal şi 
neformal există gradatii pe care nu le luăm în consideraţie în acest scurt text.) 

Cu prilejul fiecărei exteriorizări omul s-a debarasat de funcțiuni ce-i limitau evoluţia, 
dar s-a şi împovărat cu deprinderi formale ce-i permiteau interactia cu noua porţiune din 
tehnosferă, tocmai creată. Chiar când anumite funcțiuni au fost preluate, de la om, de 
către oameni, sub forma unui efort comunitar, a fost necesară şi deprinderea unor atitudini 
formale ce au îmbogăţit setul de gesturi stereotipe ale individului. Comportamentul 
artistic, atitudinea estetică faţă de ceea ce ne înconjoară a făcut parţial suportabilă această 
împovărare dar nu au anulat-o, au încercat numai să o compenseze. 

Inteligența artificială este primul obiect tehnic care încearcă să se dezvolte astfel încât 
să presupună. şi o eliberare a creierului de preocupări sau atitudini formale. 

Fiecare nouă unealtă a însemnat împovărarea creierului, în primul rând, cu de- 
prinderea. de a o folosi. Inteligența artificială permite, prin modul in care interacționează 
cu omul, ca acesta, sá se comporte, cât mai apropiat de natura sa, fără a învăţa prea multe 
lucruri noi pentru a putea utiliza noul obiect tehnic. Vechile obiecte tehnice porneau de 
la om şi funcţia de exteriorizat, cel nou, inteligenţa artificială, are în vedere în final omul, 
spre care se întoarce presupunând funcțiunile sale naturale. Omul poate, învățând mai 
puţin, să se manifeste mai mult. Creativitatea este stimulată în interactia cu instrumente 
la care gândul nostru ajunge cât mai nestingherit. 

Inteligența artificială este o cale pe care, debarasändu-ne de formal, punem tehnosfera 
în mişcare prin atitudini din ce in ce mai naturale. Interfața dintre natura şi tehnosferă se 
muta din creierul nostru, treptat, în lumea obiectelor create de noi. Dacă şi următoarele 
invenţii cruciale vor poseda această caracteristică, omul se va vedea întors la un com- 
portament din ce în ce mai natural. Deci, nu întoarcerea la natură pur şi simplu, ci 
redobândirea. comportamentului natural într-o lume ce presupune tehnosfera. Vom con- 
strui instrumente pe care le vom putea ignora în ceea ce au ele formal, esenţială rămânând, 
pentru noi, numai funcţia lor. 

Cu expresivitatea artistului, ce se manifestă uneori tranşant, Umberto Eco [Eco ’84] 

rosteste, sub forma unei sentinte, aspiratia noastra: 
"Singurele adevăruri care slujesc sunt scule de aruncat.” (p.488) 


Soarta formalului este decisă în aceeaşi lucrare la fel de expresiv, prin următoarea formu- 
lare: 


” Raționamentul pe care şi-l plăsmuieşte mintea noastră este ca o plasă, sau o 
scară, care se construieşte ca să ajungi la ceva. Dar după aceea scara trebuie 
aruncată pentru că se descoperă că deşi slujea, era lipsită de sens.” (pag. 488). 


În felul acesta, inteligenţa artificială poate fi privită ca modalitatea, prin care încercăm să 
ne eliberam de povara “scărilor” pe care le-am dobândit de câte ori făceam un progres, 
eliberändu-ne dar luând în spinare, de fiecare dată şi câte o ” scară”. 

Mintea şi sensurile profunde apar ca strivite sub multitudinea ” scărilor” pe care le-a 
construit sau dobândit. Un prim pas spre eliberare, întrevăzut deocamdată numai în 
afara, lumii ştiinţifice, este cel al râsului. 

Vom începe prin a nu ne mai lua în serios deprinderile şi ticurile induse formal în 
comportamentul nostru. Să-l citäm în acest sens pe J. Joyce [Joyce ’84|: 


”Räse, ca să-şi elibereze mintea de sub robia minţii”. (vol. 1, pag. 254) 


Mintea, se găseşte dedublată în gând şi limbaj, acesta din urmă înrobindu-l pe primul atât 
de mult încât, a vorbi cu noi înşine este o deprindere mai curentă decât cea a slobozirii 
nestingherite a gândului. Oamenii uită din ce în ce mai mult că rolul comunicării nu este 
şi acela de a o folosi pentru a dialoga cu sine. Primul lucru de care trebuie să râdem este 
tocmai dialogul cu noi înşine. Ce este romanul lui Umberto Eco dacă nu, printre altele, 
un mod de a-i stigmatiza pe cei ce nu vor să lase liberă calea spre înţelegerea râsului, ca 
prim pas pentru deschiderea omului către cunoaşterea şi comunicarea nemijlocită formal. 
Cităm din roman: 


” Jorge se temea de cartea a doua a lui Aristotel poate pentru că ea ne învăța 
într-adevăr cum să se deformeze chipul oricărui adevăr, pentru ca să nu de- 
venim, sclavii propriilor noastre născociri. Poate că datoria celui ce-i iubeşte 
pe oameni este să-i facă să râdă de adevăr, să facă adevărul să râdă, pentru 
că singurul adevăr este să învăţăm să ne eliberăm de pasiunea nesănătoasă 
pentru adevăr.” (p.487) 


Aruncarea ” scării” devine un gest simpatic, de-a dreptul vesel, care ne poate stârni 
“râsul”. Dar se poate întâmpla şi invers, să scăpăm ”scárile” din cârcă zguduiti fiind 
de un hohot de ”räs”. Ambele situaţii presupun relaxarea oferită omului de instrumentele 
artificial inteligente. 


” Poate nu este lipsit de interes să mai parcurgem o dată lunga cale a evoluţiei, 
nu ca să constatăm dacă evoluția are un sens...., ci dacă omul mai are vreun 
alt sens în afară de cel de autor al aparaturii supraumane.” (vol. 2 pag. 72) 


Am citat din A. Leroi-Gourhan această afirmaţie retorică ce-şi găseşte rezolvarea într-un 
alt pasaj din aceeaşi carte: 

” Faptul că o bucată de lemn poate fi introdusă într-o maşină, fără grija firelor 
şi a nodurilor, iar din aceasta iese o lamă de parchet standard împachetat 
automat, constituie desigur un progres social foarte important, dar asta nu-i 
lasă omului altceva de făcut decât să renunţe a mai fi sapiens, ca să devină 
poate altceva mai bun, dar oricum diferit” (vol. 2 pag. 53) 


Timpul nostru oferă omului sansa folosirii inteligenţei artificiale pentru a se elibera în 
vederea. evoluţiei sale, depăşind, pe calea sincronizării gândului, stadiul individului izolat 
în comunitate. 

Septembrie, 1985. 

Stim ce este informatia? 


"Este ciudat cum te apropii de adevăr 
doar prin cuvinte in care nu ai 
încredere întrutotul.” 

Elias Canetti 


Rari% sunt termenii care să aibă o atât de largă si insistentá utilizare, in cele mai 
diverse domenii, precum informaţia, fără a avea în acelaşi timp o definiţie unanim ac- 
ceptată, în unele domenii măcar. Facem precizarea iniţială că distingem net termenul de 
cel de cantitate de informaţie, care poate fi cel mult o măsură a informaţiei în unele din 
formele ei, dar nu informaţia însăşi. Termenul s-a impus în limbajul cotidian, în multe 
din cele ştiinţifice si în limbajul filosofic, având un spectru al semnificatiilor din cele mai 
puţin precizate. Această situaţie, departe de a fi dăunătoare pentru limbajul cotidian, fa- 
cilitează uneori realizarea unor ” canale de comunicare” între diverse domenii ştiinţifice si, 
nu în ultimă instanţă, oferă un mod metaforic, deschis, bogat semnificativ de exprimare 
în filozofie. 

Dacă în limbajul natural de cele mai multe ori cuvintele-şi delimitează spectrul 
semnificatiilor prin uzaj, în ştiinţele naturii sau în cele tehnice ar fi normal ca semnificaţia 
termenilor să rezulte dintr-un demers explicit. Totuşi, se vorbeşte de informaţia biologică, 
există chiar un domeniu al ştiinţelor tehnice numit informatică, dar lipseşte, în aceste con- 
texte, o definiţie unanim acceptată pentru conceptul de informaţie. Aproape că nici nu 
se simte, nu înţelegem de ce, necesitatea unei astfel de definiţii. În cadrul demersului filo- 
zofic, unde conotatiile termenului sunt din cele mai largi, definirea riguroasă ar fi înspre 
paguba domeniului. Ce ar mai rămâne din imensa deschidere a intru-lui noician dacă 
cineva ar reuşi să-l definească pentru filosofie! Să sperăm că nu! Similară ar fi pierderea 
în cazul informaţiei fenomenologice introduse de Mihai Drăgănescu în sfera conceptelor 
filosofice. 

De unde provine, totuşi, vitalitatea termenului ? Ar fi interesantă, în acest sens, 
o observaţie de natură istorică. La puţin timp după încheierea războiului, anul 1948 
aduce sincron în atenţia lumii ştiinţifice rezultate din mai multe domenii, obţinute prin 
cercetări până atunci mai mult sau mai puţin secrete. În acest an, Claude E. Shannon 
publică lucrarea sa fundamentală [Shannon ’48] în care defineşte cantitatea, de informatie 
ca o măsură a nedeterminării înlăturate de producerea unui eveniment ce aparţine unei 
clase de evenimente posibile. Norbert Wiener, în acelaşi an, publică la Paris lucrarea 
Cybernetics ce avea să impună lumii ştiinţifice modul de gândire cibernetic oferind, printre 
altele, şi cadrul teoretic în care abordarea informaţională a proceselor să se poată dezvolta 
[Wiener ’48]. De asemenea, acelaşi an este marcat de inventarea tranzistorului [Bardeen & 


36 Acest text a fost publicat în Contemporanul, 27 septembrie 1985. 

Barattain ’48] care s-a dovedit a fi un suport material ideal pentru dezvoltarea sistemelor 
informationale. 

Sprijinită teoretic de cibernetică si de implementări tehnice spectaculoase, drept ur- 
mare a folosirii tranzistoarelor, măsura informaţiei (după unii, pe scurt, informaţia) a 
devenit un concept central în unele domenii dar mai ales în abordările interdisciplinare. 
Cazul informaţiei este recent, în decursul istoriei însă s-au mai petrecut evenimente sim- 
ilare. Astfel, încă din vechime ştim ce este măsura timpului, ştim să măsurăm timpul, 
cel puţin sub unele din formele pe care presupunem că le are, dar nimeni nu a reuşit să 
definească, într-o manieră acceptabilă, timpul. Pe cât de precis ştim să-l măsurăm, pe 
atât de vagă este imaginea pe care o avem despre timp. Când spunem ”nu am timp”, 
spunem de fapt "nu am un interval de timp disponibil”. Şi astfel conceptul de timp pare a 
fi utilizat în limbajul cotidian, dar de fapt nu este decât un mod prescurtat de exprimare. 
În filosofie, conceptul de timp nu a depăşit statutul , acceptabil, de metaforă, iar în ştiinţe 
posedă diverse sensuri, mai mult sau mai puţin trunchiate din motive de claritate. Similar 
este statutul conceptului de informaţie. 

În aceste condiţii ar fi justificată şi o atitudine de îndoială în privinţa consistentei 
termenului cu realul. Nu ne propunem să discutăm termenul în acceptiunile sale filosofice, 
o abordare în acest sens a fost recent publicată [Drăgănescu ’85a]. Perspectiva ştiinţifică 
asupra, termenului ni se pare totuşi de interes şi departe de a fi fost elucidatá: nu sperăm 
că o vom face, dar, ca demers parţial, se pot da unele formulări şi în această etapă. 

Sunt greu de ocolit anumite evidente. Una dintre acestea ar fi modul de actualizare a 
funcţiei sistemului fizic, îndeobşte cunoscut sub numele de calculator. Fără a se modifica 
nici una din componentele fizice ale sistemului, funcţia sa poate fi complet schimbată 
prin reconfigurarea structurii informaţionale injectate în anumite subsisteme. Respons- 
abilitatea actualizării funcţionale nu pare a fi substanţială, ci se manifestă ca fiind de- 
terminată de starea anumitor subansambluri. Există o deosebire esenţială între starea 
şi structura unui dispozitiv natural sau artificial. Faţă de un anumit nivel structural 
stările unui dispozitiv pot fi perfect echivalente, dar faţă de funcţia executată de un 
subansamblu starea unui dispozitiv poate fi uneori semnificativă. Atunci când starea 
capătă semnificaţie spunem că structura informaţională ce caracterizează un subsistem 
degenerează în informaţie, raportat la un anumit nivel structural. 

Fata de exterior sistemul isi modifică funcțiunile ca un reflex al procesului prin care 
anumite stări capătă sau îşi schimbă semnificaţia raportat la anumite nivele structurale 
interne. În acest mod ceea ce se manifestă ca informaţie pentru un anumit nivel structural 
poate să nu aibă nici o semnificaţie pentru altul. Astfel, numerele introduse într-un calcu- 
lator pentru a fi operate, modifică starea internă a unor dispozitive dar acest fapt nu are 
nici un efect asupra funcţiei executate de calculator. Pe de altă parte, programele intro- 
duse în aceeaşi maşină modifică de asemenea starea unor dispozitive interne, cu consecinţe 
esenţiale, de această dată, asupra funcţiei calculatorului. În primul caz numerele pot avea 
semnificaţie cel mult pentru utilizatorul calculatorului, ele neconstituindu-se în informaţie 
pentru maşină. In cel de al doilea caz programele se transfigureazä în stări asociate 
functiunilor executabile de către calculator, ele devin stări semnificative arbitrar codate. 
Codul intern nu este condiţionat de semnificaţia externă asociată programelor, este inde- 
pendent de aceasta. Pe de altă parte şi codurile interne ce declanşează anumite funcțiuni 
sunt asociate necorelat cu funcţia desemnată, pe baza unor criterii ce conţin o mare doză 
de arbitrar. Structura informaţională internă într-un calculator se configurează arbitrar 
dar semnifică univoc într-un context structural dat, transformându-se în informaţie. Ceea 

ce dorim sa subliniem este cä nu existä o corespondenta intre forma codului intern si 
functia ce se manifesta din exterior. 

Structura care prin semnificare devine informatie este arbitrar definita, in raport cu 
functia pe care o actualizeaza. 

Intr-o lucrare recenta [Drăgănescu 84], informaţia este definită printr-un demers ce 
înglobează în acelaşi concept, a atât sensul ştiinţific cât şi sensurile filosofice. Împotriva 
celor ce văd cantitatea de informatie ca nelegatä în nici un fel de semnificaţie, în aceasta lu- 
crare informaţia este văzută ca o structură sintactică ce are asociat un înţeles. În funcţie de 
nivelul realităţii căruia i se asociază informaţia, înţelesul poate lua forma semnificației de 
referinţă sau de context, iar într-un sens profund cea a sensului fenomenologic. Inteligența 
artificială, cel mai evoluat obiect tehnic pe care-l întrevedem deocamdată, presupune 
informaţia ca un triplet compus din structura informaţională (caracterizată numai de 
relaţii sintactice), semnificaţia de referinţă şi semnificaţia de context. 

Sistemele tehnice nu pot poseda informaţie decât de la un nivel de complexitate în sus. 
Până la nivelul la care admit informaţie, funcţia acestor sisteme simple este dată exclusiv 
de structura fizică. Odată cu apariţia informaţiei aceasta, începe să preia treptat controlul 
asupra funcţiei, pe care, de la un nivel în sus, o determină exclusiv, rolul structurii 
fizice neinfluentänd diversitatea funcţională pe care o presupune numai potential, dar nu 
contribuie la actualizarea ei. Dezvoltarea domeniului calculatoarelor electronice confirmă 
acest model, chiar dacă în ultima decadă se fac eforturi notabile pentru a-l depăşi. 

Se pare, deci, că în domeniul calculatoarelor utilizarea conceptului de informaţie este 
justificabilă, aici existând o structură arbitrar definibilă căreia i se poate asocia un spaţiu 
al semnificatiilor din perspectivă funcţională. Este adevărat că noile concepţii referitor 
la, sistemele de calcul tind să submineze această viziune, abordarea calculatoarelor ca 
sisteme fizice controlate informaţional nemaifiind un model unanim acceptat. Informaţia, 
în calculatoare, ar putea fi privită ca o soluţie cu caracter istoric utilă într-un context 
tehnologic şi conceptual limitativ. Să lăsăm însă timpul să-şi spună cuvântul. 

Un alt domeniu în care termenul în discuţie face carieră este biologia. Structuri 
moleculare evidenţiate la anumite paliere acceptă configurări de o imensă diversitate, 
ce determinăla rândul ei diversitatea structurală şi comportamentală a organismelor pe 
care le constituie. Diversitatea biochimică ce caracterizează individul este, calculată min- 
imal, de 102% alternative, în condiţii în care numărul estimat de atomi în Univers este 
de numai 10%. Din această perspectivă se vorbeşte de informaţia genetică. Specta- 
colul corespondenţei peste mai multe niveluri structurale, pornind de la configurații de 
gene ajungând până la organisme vii complexe, creează fascinația ce susţine termenul 
de informaţie. Această corespondenţă care este de tip cauzal, ar putea fi exprimată 
functional fără a fi nevoie de informatie. Corespondenta nu este nici arbitrară. Chiar 
dacă este mai greu de explicat pentru majoritatea oamenilor care s-au obişnuit cu ideea 
că forma cărămizilor nu se corelează în nici un fel cu arhitectura unei clădiri, această 
corespondenţă nu ne arată decât faptul că în cazul viului este vorba de structurări mai 
complexe. Poate că pentru viu, structuralismul, care postulează realitatea caracterizată 
prin paliere relativ independente, nu este operant decât pentru explicaţii superficiale. 

Ceea ce se transmite genetic este o structură, relativ profundă, ce metaforic ar putea 
fi numită informaţie. Dar nu orice corespondenţă presupune un proces de semnificare. 
Legătura dintre o configuraţie genetică si un organism viu, este una de la cauză la efect şi 
nu de la semnificant la semnificat. Dacă nu se iau în consideraţie aspecte fenomenologice 
mai profunde, ne indoim că pe actualele baze se poate vorbi de informatie genetică: va tre- 

bui sä vorbim de structuri genetice si corespondente cauzale peste mai multe niveluri struc- 
turale ca fiind pregnant caracteristice viului. Nu excludem posibilitatea unei informatii 
nefenomenologice, dar ea va trebui motivata cu alte argumente, care poate vor fi gäsite 
în viitor. 

Nu cred însă că termenul de informaţie este consecinţa unui miraj: oricât de vag ar 
fi conturat în mintea noastră este imposibil ca el să nu corespundă unei realităţi pe care 
încă nu ne-am apropiat-o suficient. Chiar dacă, prin absurd, vom dovedi inconsistenta 
termenului cu realitatea, vom câştiga mult din efortul depus pentru aceasta. 

Un rezultat posibil ar fi acela care ar postula exclusiv informaţia fenomenologică, 
celelalte tipuri rămânând modele sau soluţii temporare pentru realităţi naturale sau 
tehnice. Prin aceasta, eventual, abordarea fenomenologică şi-ar putea depăşi statutul 
strict filosofic dovedind o modalitate ştiinţifică. Atunci când vom putea realiza o comu- 
nitate ştiinţifică bazată măcar parţial, şi pe neformal, vom oferi noi libertăţi demersului 
filosofic, înarmându-l pe cel ştiinţific cu instrumente ce-i deschid accesul către profunzimi 
neatinse încă. 

Poate că ştiinţa informaţiei se va ocupa numai de informaţia fenomenologică şi vom 
dobândi prin aceasta un lucru aparent imposibil astăzi: o ştiinţă fundamentată fenomeno- 
logic. 


Iunie 1985 


Teoria algoritmicä a informatiei 


Sunt?” rare cazurile in care un concept abstract, ce apare intr-un domeniu stiintific oare- 
care, prezinta interes pentru ansamblul culturii, depasind granitele stiintei respective, ale 
stiintelor, iradiind semnificativ in spatii dintre cele mai diferite. Astfel de concepte reugesc 
uneori să ne ofere o nouă imagine asupra existenţei, asupra fiinţei, sau măcar asupra lu- 
mii în care se întrupează etno sau tehno-obiectele pe care omul le generează cu o frenezie 
demnă uneori de acţiuni mai consistente. Un concept de acest tip poate avea un caracter 
integrator, permiţând evaluări globale într-un proces axiologic de limpezire a sensului pe 
care-l pot avea gândurile şi acţiunile omului sau oamenilor. 

Informaţia este un astfel de concept şi de el ne vom ocupa în acest text. Nu vom aborda 
subiectul decât din punctul de vedere, particular, al teoriei algoritmice a informaţieisă. 
Despre informatie se poate vorbi din perspectiva mai multor teorii, deoarece acceptiuni 
unanime ale termenului nu s-au impus încă. Definiţiile pendulează între posibilele aspecte 
cantitative şi cele calitative ale termenului. Conotatiile limbajului cotidian vin sa intro- 
ducă, şi ele, dificultăţi de care definițiile riguroase nu pot să nu ţină cont. Între rigoare şi 
sugestie, orice definiţie a informaţiei trebuie să opteze în funcţie de rostul pe care doreşte 
să-l aibă în efortul global de limpezire a acestui termen ce se lasă greu prins în concertul 
celorlalte concepte. 

Termenul de informaţie capătă o semnificaţie tehnică, pe lângă cea cotidiană, odată 
cu apariţia şi dezvoltarea sistemelor tehnice de comunicare. Americanul Claude Shannon 
(1948) defineşte, cu această ocazie, o măsură pentru cantitatea de informatie. Cari- 
era spectaculoasă a termenului nu începe însă decât odată cu dezvoltarea tehnologiei 
şi aplicaţiilor calculatoarelor electronice. Impactul pe care informatica îl are asupra 
civilizaţiei contemporane a propulsat termenul de informaţie pe o traiectorie spectaculoasă 
şi imprevizibilă. Necesitatea unor clarificări a început să devină stringentă. Termenul este 
folosit din ce în ce mai mult cu semnificaţii din ce în ce mai puţin precise. Din zona lim- 
bajului cotidian, unde capătă tot mai multe semnificaţii şi conotaţii, şi până la nivelul 
limbajului filosofic [Drăgănescu '79], [Wheeler ’88], [Stonier ’90], informaţia devine un 
termen ce stârneşte pasiuni şi controverse slujind, nu de puţine ori, unor sugestii deosebit 
de semnificative. 


Puncte de pornire 


Primele demersuri pe calea fundamentării teoriei algoritmice a informaţiei încep în anii 
60 prin ideile avansate de către A. N. Kolmogorov, R. J. Solomonoff, G. Chaitin si P. 


37 Acest text a fost publicat în Academica, nr. 5, martie 1992 
330 expunere formalizată realizată şi în contextul altor teorii despre informaţie este accesibilă în 
[Drăgănescu '91]. 

Martin-Lof in lucräri independent elaborate, pornind de la problematici diferite. Pentru 
a intelege esenta acestei teorii, meritä sä trecem in revistä unele din punctele de vedere 
initiale, deoarece sunt semnificative din perspectiva rezultatului final si a interpretärilor 
posibile dincolo de domeniul strict al stiintelor. 


Indoiala lui Kolmogorov 


A. N. Kolmogorov este unul dintre cei ce au fundamentat teoria clasică a probabilitätilor 
[Kolmogorov ’50], dar acest lucru nu l-a împiedicat ca in 1965 să repună în discuţie ideile 
de bază ale acestei teorii întrebându-se: ce deosebeşte secvenţa binară 


0101010101010101 (1) 
de următoarea secvenţă binară 
0111011000010110 (2) 


din mulţimea celor 65536 de secvenţe binare de 16 biti? Conform teoriilor cunoscute 
cele două secvenţe pot apărea, într-un proces aleator, cu probabilitati egale. Totuşi, din 
punct de vedere subiectiv, uman, ele nu pot să nu se distingă. Prima printr-o regularitate 
evidentă iar cea de a doua prin dificultatea, dacă nu imposibilitatea, de a fi exprimată 
printr-o regulă simplă de formare. În prima secvenţă se poate evidenția un pattern, o 
regulă de formare, pe când în cea de a doua nu. Nu cumva ar trebui ca o teorie care se 
ocupă de mulţimea acestor secvenţe să le privească într-o manieră distinctă? 

Din punctul de vedere al teoriei informaţiei elaborată de Shannon informaţia conținută 
într-un şir de 16 simboluri binare este independentă de structura concretă a şirului. Dar 
chiar în teoria clasică se arată că dacă un şir conţine un număr neegal de 0-uri si 1-uri, 
atunci transmiterea lui se poate realiza cu un număr mai mic de biţi, deci cu un efort mai 
mic. Se deschide astfel calea gândului care ne apropie de faptul că poate avea importanţă 
şi structura concretă a şirului, atunci când acesta suferă o acţiune ce se cere optimizata. 

Un al doilea fapt ar putea porni de la experienţele posibile de aruncare cu un ban , 
ale cărui feţe au fost notate cu 0 şi 1. Rezultatul aruncării banului se poate nota sub 
forma unui şir de 0 şi 1. Dacă şirul rezultat din 16 aruncări este de forma (2) şi ne punem 
problema care va fi rezultatul următoarei aruncări, atunci vom putea răspunde, relativ 
încrezători, că oricare rezultat este egal probabil. Dar, dacă din exprienta a 16 aruncări 
rezultă şirul (1), la o aceeaşi întrebare, vom fi puşi într-o mare dilemă. Nu vom mai fi 
convinşi ca asistăm la o experienţă strict aleator condiţionată şi vom fi tentaţi, subiectiv, 
să credem ca asistăm la un eveniment dirijat de o “regula ascunsă” . Mulţi dintre noi 
am fi tentaţi să spunem că următoarea aruncare a banului va determina apariţia feţei 0. 
Teoria clasică a probabilității nu ar sprijini un astfel de răspuns, dar realitatea s-ar putea 
să-l confirme cu o regularitate stupefiantă. Vom simţi, cu siguranţă, că teoriile pe care ne 
sprijinim deciziile sunt prea rudimentare. 


Experimentatorul lui Solomonoff 


Al treilea fapt semnificativ poate fi redat sub forma unui experiment ipotetic. Să pre- 
supunem că un fizician studiază următorul fenomen: în fiecare secundă se uită în interiorul 
unei incinte în care poate vedea o lumină aprinsă sau nu. Experimentatorul notează rezul- 
tatele observaţiilor sale ritmice sub forma unui sir de 0-uri şi 1-uri (0 pentru lumina stinsă 

si 1 pentru lumina aprinsä). Va obtine un sir de simboluri binare pe care-l va studia, 
apoi, pentru a incerca sa inteleaga fenomenul observat. Se intreväd douä rezultate limita. 
Primul: fizicianul observa că în secvenţa obţinută se repetă se repetă ciclic o subsecventä 
binară, să spunem 0110100010. Al doilea: oricât ar studia această secvenţă, de regulă 
foarte lungă, corespunzând unei observaţii cât mai complete asupra fenomenului fizic, 
cercetătorul nostru nu observă nici o regularitate sub forma unei subsecvente care se 
repetă ciclic. In primul caz va spune: ”teoria mea referitor la fenomenul studiat este 
condensatä în observaţia că: se repetă ciclic secvenţa 0110100010”. Fizicianul deduce 
o formulă condensata prin care descrie fenomenul. Această formula poate fi folosită si 
pentru a prevedea evoluţia fenomenului dacă sunt disponibile rezultate suficient de lungi 
ale unor observaţii. Spre exemplu, dacă am observat 1 vom spune că urmează tot un 1 
cu probabilitatea de 2/3, dar dacă am observat 100110100010, vom putea spune că este 
foarte probabil ca la următoarea observaţie să obţinem 0. În cazul al doilea, în care nu 
apare nici o secvenţă ciclic repetată, nu este posibilă emiterea unei teorii, fenomenul stu- 
diat fiind descris de rezultatul experimental în totalitatea lui. Există deci fenomene fizice 
care, cu abilitate evidenţiate şi observate, permit conturarea unor teorii sub forma unor 
formule condensate, ce descriu evoluţia fenomenelor cu maximă probabilitate. În egală 
măsură ne putem gândi la fenomene fizice care nu se supun încorsetărilor într-o formă 
compactă, adică într-o formulă. 


Jocul lui Chaitin 


În aceeaşi perioadă Chaitin făcea alte ” experimente”. Era preocupat, ca elev, de lungimea 
minimă a programelor asociate rezolvării anumitor probleme. În final s-a ajuns la punerea 
problemei într-o manieră foarte simplă: dându-se un şir finit de simboluri binare, care este 
cel mai scurt program care poate genera acest şir? S-a observat că există şiruri pentru 
care programul este foarte simplu, în sensul că se exprimă cu un număr mic de simboluri 

Astfel, pentru un şir de un milion de simboluri format prin repetarea de 250.000 ori 
a secventei 1001 programul este mult mai scurt decât şirul generat. Dar există şiruri la 
fel de lungi pentru care programul nu se poate scrie decât sub forma ” Generează şirul 
S” , unde prin S am notat chiar sirul cu pricina, exprimat printr-o secvenţă binară. In 
acest caz programul are o dimensiune puţin mai mare decât a şirului pe care-l generează. 
Simplist vorbind, putem evidenția două categorii de şiruri: unele pentru care programul 
este mai scurt (sau mult mai scurt) decât şirul generat şi unele ce nu pot fi generate 
decât printr-un program cu o lungime comparabilă cu a şirului. Primul caz corespunde 
şirurilor ce pot fi generate prin repetarea periodică a unui subsir, ce este detectat ca un 
pattern ce caracterizează secvenţa binară. Cel de al doilea caz corespunde situaţiei în 
care oricât am analiza şirul nu putem evidenția nici un pattern, nici un fel de ciclicitate 
şi suntem nevoiţi să indicăm şirul ca atare în programul ce-l va genera. Forma cea mai 
condensatä de exprimare a sirului este şirul însuşi, care nu suportă condensarea într-o 
formulă simplificată. 


Informaţia algoritmică 


Acestea erau tipurile de probleme ce se puneau în etapa iniţială de fundamentare a teoriei 
algoritmice a informaţiei. Observăm că, în esenţă, se punea în discuţie ideea de complex- 
itate a unui şir de simboluri. S-a ajuns, în final, la o nouă definiţie a măsurii informaţiei. 

Definitia lui Chaitin 


Simplificand inspirat un concept introdus de Kolmogorov si ataşându-l ideii generale de 
masinä de calcul, Chaitin reugeste sa defineascä informatia algoritmicä asociatä unui sir 
de simboluri binare, după cum urmează: fiind dat un şir de simboluri binare, informaţia 
sa algoritmică este proporțională cu lungimea celui mai scurt program (algoritm) care, 
rulând pe o maşină de calcul, generează acest şir. 

Prin această definiţie sunt puse în evidenţă pe lângă aspecte cantitative şi aspecte 
calitative. Într-adevăr, o secvenţă, oricât de lungă, în care se repetă subsecventa 010 va 
fi foarte puţin semnificativă, va fi foarte previzibilă, pentru un observator uman, dar şi 
pentru un aparat tehnic. Ea nu va ” conţine” prea mult. Informaţia ce-i va fi asociată va 
fi foarte săracă. Psihologic, ne vom acomoda foarte rapid la sărăcia ei configurationalä, 
o astfel de secvenţă nereuşind să ne capteze interesul decât pentru foarte puţin timp 
şi cu o mică intensitate. Dacă într-o secvenţă de 500 de simboluri se repetă de patru 
ori o subsecventä de 125 de simboluri, atunci detectarea, analizarea sau perceperea ei 
capătă o semnificaţie sporită pentru un observator uman sau pentru un tehnoobiect ce 
o recepționează. Interesul subiectiv în acest caz creşte, măcar până în momentul în 
care descoperim ciclicitatea. O astfel de secvenţă este purtătoarea unui ” mesaj” mult 
mai semnificativ şi vom putea spune astfel justificat că el conţine mai multă informaţie. 
Evident şi programul ce va genera acest şir va fi mai mare, deoarece va trebui să conţină 
subşirul care de această dată este mult mai lung, are 125 simboluri, faţă de 3 în cazul 
anterior. 

În mulţimea şirurilor formate din n simboluri binare, evidenţierea oricărui element 
aducea un aport informaţional de n biţi, conform teoriei lui Shannon. Informaţia nu era 
distinct ataşată fiecărei configurații binare. După Chaitin, fiecare din cele 2” şiruri de n 
simboluri binare trebuie analizat distinct pentru a se stabili ce informaţie conţine. Astfel, 
informaţia nu mai este ataşată unei mulţimi într-o manieră nediferentiatä, ci fiecăruia 
şi particular în parte, în funcţie de configuraţia sa concretă. Informaţia, în sensul lui 
Chaitin, individualizează fiecare secvenţă, spune ceva despre elementul unei clase şi nu 
despre clasă în ansamblul ei. 


Ce este aleatorul? 


Despre un şir a cărui informaţie este maximă, adică proporţională cu lungimea sa, spunem 
că este aleator. El are o evoluţie, în desfăşurarea sa, imprevizibilä; nu poate fi sub nici 
o formă exprimat într-o manieră condensatä. Un astfel de şir nu poate fi exprimat decât 
prin el însuşi. Altfel spus, despre un astfel de şir nu se poate “spune” nimic, nu poate 
fi caracterizat distinctiv in nici un fel, el este ceea ce este. În mulţimea tuturor sirurilor 
formate din n simboluri binare, câte au această caracteristică de a fi necondensabile într-o 
expresie simplificată, într-o formulă? Spre surprinderea noastră: majoritatea. 


Limita formalizării 


Orice percepţie comunicabilă poate fi în ultimă instanţă transformată într-un şir de sim- 
boluri binare. Un sunet sau o imagine, spre exemplu, oricât de complexe ar fi, pot fi 
transformate cu acuratețe mai mare sau mai mică în şiruri simbolice. Dar dacă ma- 
joritatea acestor şiruri sunt aleatoare, în sensul anterior, atunci ne aflăm în faţa unui 
răspuns cutremurätor referitor la capacitatea noastră de a exprima şi manipula formal 

reprezentări ale realităţii. Imensa majoritate a evenimentelor şi proceselor reale nu pot 
fi tratate formal, nu pot fi exprimate în formule, adică în şiruri simbolice compacte şi 
concise ce corespund unei realităţi complexe. 

Parcurgem momentul istoric în care matematicienii demonstrează limitarea zdro- 
bitoare ce marchează capacitatea noastră de abordare formală a realităţii. Nu se pune 
încă problema corectitudinii, ci numai a posibilităţii de a prinde în formă. Dacă imensa 
majoritate a secventelor binare sunt numai ceea ce sunt, exprimându-se numai prin ele 
însele, atunci realitatea. pe care o traduc este inaccesibilă demersului formal. 

Ştiam că nu putem scrie ecuaţia unui tablou de Klee sau a unei arii de Mozart, dar am 
crezut, mai mult am sperat, că este vorba de situaţii limită, atipice. Aflăm, conform teoriei 
algoritmice a informaţiei, că majoritatea imaginilor şi secventelor sonore intră în această 
categorie. Informaţia majorităţii imaginilor este maxima, ca şi a majorităţii Insiruirilor de 
sunete. Suntem foarte mândri de faptul că un anumit sunet îl putem condensa în expresia 
A sin wt, dar nu foarte conştienţi de faptul că în realitate această formulă nu are nici un 
corespondent verificabil. 

Imensa majoritate a realităţii scapă demersului formalizant. Acest lucru ne era spus 
de foarte multă vreme de poeţi şi de filosofi, dar numai acum percepem riguros cât de 
multă dreptate au avut. 


Teoria lui Shannon, deci, dă o estimare corectă în majoritatea cazurilor. Aproape 
toate şirurile de n simboluri binare fiind aleatoare, ele conţin o cantitate de informaţie 
de aproximativ n biţi. Numai o mică parte a acestor şiruri, cele formalizabile, conţin 
mai puţini biti. Unul din rosturile acestei teorii algoritmice este acela de a evidenția 
dimensiunea. precară a formalizabilului în raport cu neformalul. 


Februarie 1992 

Constientizarea limitelor in 
informatica 


Implinirea prin limitare 


Acest®® sfârşit de mileniu este încărcat de optimismul constructiv impus de o acută sesizare 
a limitelor. Delimitările ce rezultă sunt benefice pentru limpezirea statutului pe care-l pot 
avea, diferite modalităţi de abordare. Precizând limitele unui domeniu acesta de fapt se 
împlineşte şi-şi conturează ferm posibilităţile. Atât timp cât limitele unui domeniu sunt 
evaluate din perspectiva unui absurd relativism, ele nu sunt sesizate şi se creează impresia 
falsă a unor nelimitate posibilităţi. Nefiind sub presiunea unei limite gândim cu o relaxare 
iresponsabilă, păgubitoare în perspectivă. Constiinta limitei nu limitează ci concentrează 
gândul, favorizând performanţa. 

Limita aparţine şi spaţiului ce, prin ea, este limitat. În consecinţă asumarea ei 
împlineşte cunoaşterea. Infinitul este un mod neelegant de eludare a cunoaşterii, este 
refuzul de a recunoaşte existenţa, fenomenelor ce limitează. În spatele lui ne ascundem 
neputinta de a ne limpezi gândul, de a-l concentra, împlinind cunoaşterea limitată. 

Nu putem să nu sesizăm faptul că stabilirea sau descoperirea unei limite echivalează şi 
cu dezvăluirea unui nou domeniu de partea cealaltă a ei. Limita închide dar şi deschide în 
acelaşi timp către altceva. De aceea, prin limitare de fapt descoperim, ne oferim o şansă 
în locul iluziei ilimitärii pe care o oferă cel mai absurd concept mosit de mintea oamenilor: 
infinitul. 

Marile descoperiri în ştiinţă au fost de fapt nişte limite care prin duritatea lor au 
limpezit atitudinea faţă de cunoaştere. Scepticii vorbesc numai de limite dar sunt 
dezarmati atunci când optimistii le descoperă. Este uşor de spus că ” nu se poate”, dar este 
mult mai greu de arătat ”cum de nu se poate”. A doua atitudine este una constructivă, 
deschizând noi căi odată cu închiderea dată de o limitare. 

Acum câteva decenii se mai vorbea de sistemul de ecuaţii care ar descrie pe Venus 
din Milo într-o manieră formal compactată. Existau şi sceptici care spuneau, cârcotind 
filosofic, că acest lucru nu este posibil. Astăzi cu toţii ne-am convins, riguros, că forma 
cea mai compactă de reprezentare a capodoperei amintite este statuia însăşi. 


Limitele computabilului 


Apariţia, şi impunerea metodelor informatice a însemnat pentru matematică asumarea 
unei coordonate suplimentare: timpul. Această variabilă nu a fost niciodată una esenţială 


39 Acest text a fost publicat in vol.: Mircea Malita, Cristian Calude (ed.): Stăpânirea complexitátii, Ed. 
Academiei Române, 1993. Comunicare la ” Zilele Academice Clujene” din 15 - 20 octombrie 1990. 

in dezvoltarea matematicilor. Prin dezvoltarea abordärii algoritmice si prin preocupärile 
cantitative legate de complexitatea calculului, timpul (notat cu T(n) si reprezentänd 
timpul de calcul in functie de märimea variabilei de intrare) devine o fantomä ce cutremurä 
pe cei ce se aventureazä in teritoriul matematicii informatice. Aprecieri din perspectiva 
dependenţei complexităţii de timp fac în aşa fel încât algoritmi cunoscuţi să existe ca 
şi cum n-ar fi. Ne aflăm poate pentru prima dată în istoria cunoaşterii în faţa unei 
situaţii blocante: cunoaştem o serie de algoritmi şi acest lucru nu ne poate folosi la nimic, 
deoarece rularea lor pe cele mai rapide maşini depăşeşte timpul mediu de viaţă al oricărei 
vieţuitoare. (Spre exemplu, pentru rezolvarea optimă a problemei comis-voiajorului, dacă 
acesta. ar trebui să treacă prin 60 de oraşe timpul de calcul, pe un calculator performant, 
ar depăşi cu mult 350 de secole.) 

Fiind vorba de calcul automat, realizat cu o maşină, apare şi un alt parametru: com- 
plezitatea maşinii. În anumite limite, crescând complexitatea maşinii (notată cu S(n) 
si reprezentänd dependenta dimensiunii (size) maginii de märimea variabilei aplicate la 
intrare) se poate reduce timpul de executie. Din acest motiv, logica traditionalä, dupä ce 
a devenit in secolul trecut formala si matematicä, in ultimele douä decenii este puternic 
marcată de studiul complexității circuitelor logice. 

Jocul lui T(n) si S(n) devine fundamental în studiul funcţiilor calculabile. Este 
aproape evident că prin creşterea lui S(n), T(n) poate să scadă, dar modul în care se 
stabileşte această corelaţie nu este unul foarte simplu. 

Vom pune în evidenţă patru categorii de limitări: 


e limite fizice fundamentale, 
e limite date de procesul de formalizare, 
e limite impuse de complexitate, 


e limite date de o dependenţă nefavorabilă a mărimii S(n) de produsul T(n) x S(n). 


Limitări fizice 


Este unanim acceptată ideea, că orice proces fizic poate fi asimilat cu unul de calcul. Noi 
reuşim sá controlăm procesul de calcul în configurații hardware ce vor putea fi realizate din 
ce în ce mai compact. În cazul în care s-ar realiza maxima compactare, într-o configuraţie 
deocamdată de neimaginat, se pune întrebarea care este volumul minim de substanţă 
asociat efectuării unei operaţii elementare. S-a făcut un astfel de calcul [Bremermann 
'62] si a rezultat limita lui Bremermann conform căreia dacă toată masa Pământului ar 
fi folosită pentru a realiza calcule un interval de timp egal cu vârsta probabilă a acestuia 
(câteva miliarde de ani), atunci ar putea fi efectuate aproximativ 10% operaţii elementare. 
Este mult sau puţin? Cifra este mare, dar se pot uşor gândi probleme care implică un 
volum de calcul mult mai mare. Să ne imaginăm un sistem cu 1000 de elemente fiecare 
putând avea numai două stări. Determinarea evoluţiei complete a unui astfel de sistem 
implică un număr de etape în calcul ce poate fi proportional cu 210% (un numar care se 
scrie cu peste 300 de cifre zecimale), deci mult peste limita lui Bremermann. 

Valoric aceasta limită poate fi discutabilă [Drăgănescu '91], dar existenţa ei nu. Sfera 
problemelor ce presupun depăşirea ei este foarte uşor de pus în evidenţă. Problemele ce 
impun depăşirea acestei limite au fost catalogate drept transcomputationale. 

Această limită arată faptul că, aşa cum privim astăzi calculul, este minimă şansa de 
a da socoteală, prin el, pentru realităţi ce depăşesc o complexitate curentă. Funcţiile 
noastre elementare sunt cele aritmetice, se pot imagina altele mult mai complexe în sis- 
teme biologice destinate calculului [Conrad ’85], dar aceasta nu face decât să modifice 
multiplicativ constanta lui Bremermann. Ideea de calcul rămânând aceeaşi, limita este la 
fel de opresivă şi cere o soluţie radicală. 


Limite ale formalizării 


Ce înseamnă să formalizăm? Sa scriem o formulă prin care să exprimăm condensat o 
realitate complexă. ” Un sir de simboluri în care se repetă de 10° ori secvenţa abc” este, spre 
exemplu, o formulă prescurtată ce condensează un şir de trei milioane de semne pentru care 
ar fi nevoie de aproximativ două volume de câte 500 de pagini fiecare. Ne punem atunci 
firesc întrebarea: pentru cate din sirurile de trei milioane de simboluri realizate folosind 
literele a, b şi c există o formă net prescurtată de exprimare, de genul celei anterioare? 
Această, întrebare este fundamentală pentru ideea de formalizare*. Răspunsul a fost dat 
drept urmare a unor cercetări declanşate în anii 60 de Kolmogorov, Solomonoff si Chaitin 
(o bibliografie largă a problemei este accesibilă in [Chaitin ’87]). 

Răspunsul la întrebarea anterioară este că numai pentru o neglijabilă parte a şirurilor 
expresia poate fi condensată. Pentru marea lor majoritate expresia cea mai condensată 
este şirul însuşi. Limita formalizării este evidentă. 

Calculul presupune condensarea dată de exprimarea prin formule. Deci domeniul în 
care el poate da rezultate semnificative acoperă o realitate infimă în raport cu cea care nu 
poate fi abordată prin mijloace formale. Acest rezultat cantitativ fiind zdrobitor o mare 
parte din speranţele puse în maşinile şi procedurile formal fundamentate îşi pierd sensul. 

O altă formă de prezentare a acestor rezultate este aceea, de a spune că, pentru imensa 
majoritate a problemelor, putem găsi prin calcul un răspuns numai dacă-l cunoaştem 
dinainte. Rămâne deci alternativa de a ajunge la răspuns pe o cale nemijlocită strict 
formal. 


Limita în ”spatiul” spaţiu - timp 


Clasa problemelor ce pot fi abordate formal conţine şi probleme la al căror rezultat avem 
foarte puţine şanse de a ajunge. Un algoritm este o formulă ce acţionează în vederea 
obţinerii unui rezultat. Acţiunea, se desfăşoară pe substratul fizic al unui creier natural 
sau al unei maşini. Ca orice proces fizic acţiunea se desfăşoară în timp. Există clase 
importante de probleme ce au asociate numai algoritmi a căror complexitate este cel 
putin exponențială, iar aceste probleme nu sunt triviale şi nici nu au numai o importanţă 
pur teoretică. Exemplul dat, al optimizării traseului unui comis-voiajor*!, are asociat, pe 
un calculator clasic, un timp de execuţie proporţional cu n!, unde n este numărul de oraşe 
ce trebuiesc parcurse. Algoritmul este simplu, în sensul că are o exprimare compactă, dar 
rularea lui este imposibilă la valori rezonabile ale lui n pentru că poate depăşi timpul de 
funcţionare al celui mai fiabil calculator. 

Uneori matematicienii reuşesc demonstraţii descurajante, arătând că pentru o anumită 
problemă nu poate fi construit un algoritm mai rapid decât unul dat. Aceste demonstraţii 


40Vezi anexa A3 din ”Limita ca valoare”, în acest volum. 
4lVezi anexa A2 din "Limita ca valoare”, în acest volum. 

se înmulţesc în ultima vreme arätändu-ne limpede cum stăm cu posibilităţile de calcul. 
Suntem astfel din ce în ce mai puternic presati să depäsim structural-formalul. 


Penalizarea celor ce se grăbesc 


Dacă o maşină rezolvă o problemă în T(n), atunci mai multe, lucrând împreună, au 
şanse să o rezolve mai repede? Evident. Presupunând, ceea ce numai uneori este valabil, 
că putem găsi structuri care să lucreze în paralel la rezolvarea unei probleme, se pune 
problema că, în acest caz, va creşte S(n). 

Scurta experienţă pe care o avem în folosirea structurilor paralele de calcul prefigurează 
un rezultat limitativ: odată cu creşterea paralelismului produsul T(n) x S(n) creşte şi el. 
Am fi fost într-un caz deosebit de favorabil dacă acest produs ar fi rămas constant. 

Am fi putut compensa prin creşterea vitezei creşterea complexităţii structurilor par- 
alele de calcul. Acest fapt nu este posibil datorită faptului că odată cu paralelismul 
procesării creşte şi componenta. de interactie între procese, fapt care determină creşterea 
produsului timp-complexitate. 

Să dăm un exemplu. Se poate arăta că pentru recunoaşterea unui şir regulat (ce 
aparţine unui limbaj generat de o gramatică de tip 3) se poate folosi un automat finit 
pentru care”? 


S(n) = OU) Tin) = O(n), 


pentru că şirul este adus la intrare simbol cu simbol. Dacă se acceptă un circuit 
combinational cu adâncime logaritmică, atunci 


S(n) = O(n) T(n) = O(log n). 
Dacă se cere un timp de calcul constant, atunci 
S(n) = 0(2*) T(n) = O(1). 
Se observă că produsul timp-complexitate creşte odată cu scăderea timpului. Într-adevăr: 
T(n) = O(n) Tha) x S(n)=0(n) 


T(n) = O(logn) T(n) x S(n) = O(n log n) 
Tiny Ol) T(n) x S(n) So: 


Acest rezultat declanşează o presiune psihologică şi tehnologică în sensul favorizării 
abordărilor secvențiale ce presupun un T(n) mare. Soluţiile cel mai putin eficiente sunt 
cele cu un grad foarte avansat de paralelism. Cea mai eficientă soluţie este cea pur 
secventialä. 

Natura se pare că a probat de mult acest lucru în cazul sistemului uman de comunicare 
prin limbaj discursiv. Comunicăm cel mai eficient prin şiruri de cuvinte şi cel mai expresiv, 
dar ambiguu, prin atitudini globale receptabile sub forma unui mesaj transmis în paralel 
pe o multitudine de canale. Liniaritatea şirurilor de cuvinte optimizează comunicarea, 
sărăcind-o la nivelul la care restricţiile reduc trăirea interioară ce încearcă să se întrupeze 
într-un discurs. 


“Prin f(n) = O(g(n)) notăm faptul că, pentru un n suficient de mare, f(n) poate fi foarte bine 
aproximată printr-o mărime proporţională cu g(n). 

Prin obiectele tehnice si informaționale construite, omul transpune în tehnosferă si 
etnosferä o limitare ce-i este proprie, cea impusă de exercițiul obsedant si limitativ al 
exprimării prin limbaj. Graba de a realiza eficient în exterior l-a privat pe om de posibil- 
itatea de a se împlini pe sine în ambianța unor unelte ce ar fi putut fi cu totul altele. A 
conceput oare omul modalitățile de cunoastere gi acțiune într-o manieră prea unilaterală? 
Se pare că da. În secțiunea următoare vom aborda această problemă. 


Refacerea unității pierdute prin disjunctia theoretic - epistemic 


La vechii greci găsim doi termeni care în timpurile mai noi tind să se refere la acelasi 
lucru. Este vorba de: theoria şi episteme. În vechime aceşti doi termeni desemnau două 
modalități distincte de cunoaştere. Primul, theoria, se referă la modalități nemijlocite de 
cunoaştere, în care intuitia, contemplatia directă ne permiteau accesul la adevăr. Cel de 
al doilea, episteme, presupunea ordonarea ierarhică a cunoaşterii şi cunostiintelor într- 
un sistem formal, corespunzător structurärii stiintelor actuale. Adevărul era dobândit 
mijlocit de un mecanism deductiv într-un ansamblu riguros ordonat. 

Concret, stiinta presupune si un demers theoretic si unul epistemic, primul fiind impor- 
tant cu preponderență în etape inițiale, iar cel de al doilea numai în evoluția ulterioară. 

Analiza complexității calculului, ca o încununare a demersului de tip epistemic, pune 
într-o nouă lumină contribuția viziunii theoretice. 

Cunoaşterea epistemică a intrat sub incidența timpului, cea theoretică se poate 
menține în atemporalitate. Dacă vom reuşi să le punem într-o nouă relație poate vom 
afla ce se află dincolo de limitele ce se conturează din ce în ce mai ferm. 

Problema problemelor în studiul complexității calculului o constituie problema re- 
alizabilitätii (satisfiabilitatii) unei funcţii logice de n variabile. Spaţiul in care se caută 
soluția acestei probleme se dezvoltă arborescent, complexitatea evaluării fiind exponențială 
(T(n) = O(2")). Dar dacă printr-un procedeu oarecare, să zicem theoretic în sensul am- 
intit, este ”ghicitä” o soluţie, verificarea ei are loc în timp T(n) = O(n). 

Epistemic, o soluţie este căutată, uneori, în timp exponential (T(n) = O(a”)), deci 
inacceptabil de mare. Dacă o soluție este nemijlocit găsită theoretic, atunci verificarea ei 
se poate face in timp polinomial (T(n) = O(nf)). Deci, cu o "capacitate theoretică” bine 
stimulată avem acces la soluții spectaculoase, validabile cu un efort nesemnificativ. 

Acest nou raport dintre epistemic gi theoretic ne-ar situa dincolo de limita pe care o 
are demersul care este numai inițiat theoretic gi se dezvoltă apoi strict epistemic. Un joc 
mai subtil si o întrepătrundere mai mare între aceste două modalități ne-ar putea trece 
dincolo de frontierele ce se ridică tot mai amenintätor. 

Această abordare pe care am putea-o numi theoretico-epistemică, prezentată aici ca 
o alternare convenabilă a două procedee, unul atemporal si unul temporal, ar pute fi o 
formă particulară de abordare structural-fenomenologică, în sensul propus în [Drăgănescu 
85]. 

Sub imboldul unei proaste democratizäri a accesului la cunoastere, in ultimele doua 
milenii, s-a cultivat o aberantä disjunctie intre modul theoretic si cel epistemic de 
cunoastere accentuandu-se a doua modalitate ce s-a dovedit mai comunicabilä si mai 
imediat eficientä. Dezechilibrul produs intre cele doua cai este acut resimtit tocmai pen- 
tru cä una dintre ele a fost sistematic epuizatä iar cealaltä iresponsabil obturatä. Limita 
pe care o constientizäm ne deschide accesul cätre refacerea unei unitäti pierdute. Se 
regăseşte cu această ocazie şi un nou sens interactiei dintre om şi maşină. 

Potentarea prin exteriorizare 


Componenta epistemică a crescut în om riscând să-l transforme într-o maşină formală 
deosebit de performantă. Am arătat anterior că performanţa formală maximă rămâne 
nesemnificativă prin limitările fundamentale implicate. Forma superioară de reacţie in- 
stinctivă a omului este atunci exrteriorizarea*® [Gourhan 764]. Functiunile formale pot fi 
calculate şi pe un suport material, exterior fiinţei. 

Cred că putem opina în sensul că omul exteriorizează numai funcţii ce presupun o 
limită. Sentimentul limitării, prin frustrarea implicată, declanşează acest proces firesc de 
exteriorizare. 

Există si o motivaţie suplimentară, dată de faptul că prin exteriorizarea, in tehnosfera 
sau etnosferă, funcţia va putea fi realizată la performanţe maxime, apropiate de limitele 
fireşti. 

Componenta theoretică a rămas un atribut al fiinţei ce nu poate fi exteriorizat. Omul 
rămâne încărcat cu acele posibilităţi ce nu se întrevăd a fi limitate. Mai mult, aceste 
posibilităţi nu au o evoluţie evidentă pe coordonata timpului. Omul îşi păstrează pentru 
sine acele atribute ce nu intră sub incidenţa limitei şi timpului, fără ca prin aceasta să 
putem spune că posibilităţile sale sunt nelimitate şi se desfăşoară atemporal. 

Omul rămâne încărcat prin exteriorizare. Rămâne încărcat şi potentat cu acele 
funcțiuni care în interactie cu cele exteriorizate ne vor putea oferi o şansă în plus. O 
bună exersare în om a sugestiei theoretice, îmbinată cu imensa capacitate epistemică a 
maşinilor, pot oferi un model viabil dincolo de limitele ce se întrevăd. Vom putea folosi 
atunci maşinile pentru validare, evitând algoritmii cu complexitate exponențială, daca 
omul se va exersa superior în generarea theoretică (aparent spontană) a unor cât mai 
posibile soluţii. 

Astfel, omul nu este exclus de maşină, ci este presupus într-o manieră ce nu acceptă 
alternativă. Limitele mecanismelor formale, o dată atinse, eliberează şi subjugă în acelaşi 
timp. Suntem eliberaţi de travaliul formal, dar obligaţi la unul theoretic. După o rătăcire 
epistemică de mai bine de două milenii, civilizaţia europeană este readusă la viziuni the- 
oretice, în sensul profund omenesc pe care-l dădeau vechii greci acestui termen. 


August 1990 


43 Vezi prima secţiune din textul următor, în acest volum. 


De la gändirea structuralä la cea 
functionalä in electronica modernä 


"Universul pe care l-a adus civilizaţia 
tehnică este în primul moment - dacă 
apare într-o societate ce nu are o bună 
aşezare în ideal - întocmai universului 
aceluia de început despre care vorbea 
un presocratic, în care mâini, picioare, 
trunchiuri de om şi frânturi de lucruri 
pluteau haotic în elementul universal.” 

Constantin Noica 


Orice* tehnologie pleacă de la o necesitate exprimată sub forma unei funcţii dar 
eşuează foarte repede într-o abordare structurală. Societatea acţionează în sensul fixării 
funcţiei, menţinerii necesităţii ei, în paralel cu stimularea perfecţionării structurale a 
obiectelor tehnice. In tehnosferă dinamica structurală este mult mai mare decât cea 
funcţională, aspectele funcţionale tinzând să fie subordonate, evoluţia realizându-se, în 
principal, din perspectivă structurală. Această situaţie este poate reflexul faptului că, 
până a se atinge un anumit nivel tehnologic, este mai uşor de spus ce trebuie făcut, decât 
de realizat. S-ar putea însă ca în istoria tehnosferei să se fi ajuns în pragul etapei care 
ne permite sa facem foarte multe, totul reducându-se de data aceasta la a ne imagina ce 
trebuie să facem. Abordarea noastră a fost preponderent structurală dar va putea deveni 
preponderent funcţională în următoarele decenii, în condiţiile evoluţiilor tehnologice spes- 
taculoase din ultimul timp. Rolul cel mai important în procesul de trecere de la viziunea 
structurală la cea funcţională îl are tehnologia microelectronică. Sub impulsul şi în con- 
textul oferit de microelectronică, lumea obiectelor tehnice se va îmbogăţi, în primul rând, 
cu obiecte de care omul şi societatea au nevoie şi, numai în al doilea rând, cu produse 
care în tehnologiile curente se pot executa mai eficient. Ne vom concentra asupra a ceea 
ce trebuie să facem şi mai puţin asupra a ceea ce putem face uşor şi performant. 

În textul ce urmează vom încerca să arătăm cum se poate realiza şi ce implicaţii 
are pentru electronică reorientarea către un mod imperativ în stabilirea obiectivelor şi 
strategiilor de dezvoltare. 


Fuziunea dintre tehnosferă şi etnosferă 


Electronica funcţională se află la capătul unui drum foarte lung, străbătut de om şi de 


44 Acest text a fost publicat în vol.: Creativitatea ştiinţifică în slujba progreslui social, Ed. Politică, 
Bucureşti, 1989. 

societate, pe parcursul căruia a apărut şi s-a dezvoltat o lume a semnelor si una a uneltelor 
care astăzi tind să fuzioneze într-o lume a uneltelor inteligente. Sá jalonăm acest drum 
prin momentele sale cele mai importante. 

A. Leroi-Gourhan într-o lucrare celebră [Gouhran ’64] arăta că: 


"omul apare drept urmaş al acelor creaturi care au scăpat specializării 
anatomice. Nici dinţii, nici mâinile, nici picioarele şi în sfârşit, nici creierul 
său, nu au atins înalta perfecționare a dinților mamutului, a picioarelor calu- 
lui, a creierului anumitor păsări, astfel încât a rămas apt pentru aproape toate 
funcţiile posibile, putând să mănânce practic orice, să alerge, să se catere şi 
să utilizeze organul incredibil de arhaic pe care îl constituie în scheletul său 
mâna pentru operaţii dirijate de un creier supraspecializat în generalizare.” 


Secretul eludării unor specializări inhibatoare a fost, după acest autor, procesul continuu 
de exteriorizare a functiunilor utile supravieţuirii. In aceeaşi lucrare se constată: 


"că omul se îndreaptă treptat către exteriorizarea unor facultăţi tot mai el- 
evate, ca să poată profita la maximum de libertate, evitând totodată riscul 
supraspecializării organelor sale.” 


Omul se pare că este consecinţa armoniei permise de lipsa superspecializării. Imediat ce 
o nouă funcţie devenea utilă omului, se declanşa un nou proces de exteriorizare prin care 
omul îşi păstra pentru sine numai libertatea de a defini funcțiuni, de a formula cerinţe. 

Un exemplu de exteriorizare: pentru că omul primitiv se hrănea şi cu rădăcini ce 
trebuiau dezgropate a început; să folosească, în acest scop, pietre ascuţite, evitând trans- 
formarea, unghiilor în gheare. Poate că omul îşi va elibera şi creierul de superspecializarea 
pe care tinde să o capete, construind masini ce posedă funcţia de generalizare considerată 
de A. Leroi-Gourhan, în citatul anterior, ca fiind specifică omului. Acestea ar putea fi un 
alt exemplu, a cărui perspectivă nu cred că trebuie să ne îngrijoreze. 

Prin exteriorizări succesive omul a creat două lumi noi: lumea semnelor (A. Leroi- 
Gourhan vorbeşte, în acest sens, numai de limbaj) şi lumea uneltelor (să o numim, după 
Tudor Vianu: tehnosferă). Am putea vorbi referitor la lumea semnelor de o etnosferă în 
care se depozitează, se memorează, în afara speciei informaţii esenţiale pentru existenţa 
omului şi societăţii. Din aceeaşi lucrare cităm: 


"Plasarea memoriei etnice în afara speciei zoologice are drept consecințe foarte 
importante libertatea individului de a ieşi din cadrul etnic stabilit şi posibili- 
tatea memoriei etnice însăşi de a progresa... Ruperea legăturii dintre specie şi 
memorie apare drept unica soluţie (şi o soluţie numai umană) ce poate conduce 
la o evoluţie rapidă şi continuă.” 


Omul pare destinat unei evoluţii rapide, rămâne de văzut în ce măsură va putea fi şi 
continuă. 

Lumea uneltelor si cea a semnelor au evoluat foarte multă vreme separat, apoi au 
început să interfereze. Oamenii au ajuns la concluzia că uneltele pot fi optimizate prin 
procedee formale şi astfel lumea semnelor a început să o sprijine pe cea a uneltelor. A venit 
însă şi momentul în care uneltele au început să sprijine proliferarea în lumea semnelor, spre 
exemplu, prin inventarea tiparului. Artele au fost terenul pe care etnosfera şi tehnosfera 
s-au intersectat permanent şi cel mai rodnic. Până în timpurile noastre însă cele două 

lumi generate de procesul de exteriorizare nu au fuzionat atät de puternic incat sä devinä 
altceva decät ceea ce sunt. 


Tehnosfera sprijină omul şi oamenii în primul rand în sfera acțiunilor lor. Etnosfera 
este responsabilă pentru procesele de semnificare, de sensul pe care oamenii încearcă să-l 
dea vieţii. Dacă luăm tripletul scriere, lectură, vorbire, observăm că ocupă un loc central 
în lumea semnelor, care se sprijină pe el ca pe un suport esenţial. Colaborarea fructuoasă 
a celor două lumi generate de exteriorizare a permis, în timpurile noastre, producerea unor 
mutații esenţiale: semnul a început să acţioneze iar unealta să preia funcţii ale etnosferei. 


O parte a lumii semnelor a degenerat în informaţie, preluând controlul funcţional 
în structurile fizice cele mai rafinate create de mintea omului: calculatoarele. Pe de altă 
parte scrisul, cititul şi vorbirea sunt din ce în ce mai frecvent funcțiuni efectuate cu unelte, 
dând, deocamdată numai, impresia că etnosfera se întrupează în tehnosferä. Sprijiniti de 
unelte performante oamenii vor putea renunţa poate, pe rând, la scriere, la lectură şi în 
final chiar la vorbire, redobândind eventual capacitatea de a-şi cupla nemijlocit gândurile. 


Deci nu numai că distincţia dintre etnosferă şi tehnosferă se va atenua până la 
dispariţie, dar vor apare obiecte ce vor permite omului să-şi exteriorizeze şi funcțiuni 
dobândite şi perfecţionate drept urmare a exteriorizărilor anterioare. Această fuziune 
va, facilita. eventual revenirea omului la un mod mai natural de fiintare, despovärat de 
sarcinile pe care şi le-a luat cu ocazia diferitelor exteriorizări. Cu fiecare exteriorizare 
omul a trebuit să-şi apropie deprinderi impuse de interactia cu noua formă a tehnosferei 
sau etnosferei. De la o vreme accelerarea procesului de exteriorizare a antrenat şi nece- 
sitatea dobândirii unor deprinderi din ce în ce mai numeroase şi mai complexe. (Este 
evident pentru oricine că se învaţă mult mai uşor mânuirea unei sape decât a unui auto- 


mobil. ) 


Sansa de a-şi păstra libertatea, deci sensul existenţei, omul şi-o asigură prin fuziunea 
dintre tehnosferă şi etnosferă, dintre unealtă şi semn, dintre acţiune şi semnificare, dintre 
muncă şi cultură. 


In artă a existat mereu o unitate între meşteşug, ca parte a tehnosferei, şi simbol, ca 
parte a etnosferei. Această unitate tinde sá se extindă, etno si tehnosfera îngemănate, 
devenind o formă superioară de exteriorizare. 


Substratul fizic pe care această sinteză se poate realiza este dat de structurile mi- 
croelectronice, care oferă astfel temeiul fundamentärii unor forme superioare de libertate 
pentru om şi comunităţile umane. De înţelepciunea omului depinde ca aceste potente să 
fie actualizate pentru funcții utile în perspectiva unui viitor civilizat. Din păcate, pana 
în momentul de faţă, imensa majoritate a aplicaţiilor de vârf din domeniul electronicii 
este utilizată în scopuri ce nu au şanse de a servi umanitatea nici măcar în perspectivă 
imediată. 

Fuziunea pe care încercăm să o evidentiem va putea spori şansele de libertate ale 
omului, dar aceste şanse nu se pot materializa decât printr-o bună alegere. Omul este 
arhitectul care va trebui să-şi conceapă ansamblul de funcțiuni pe care doreşte să-l real- 
izeze în cadrul acestei noi sinteze. Cheia problemei stă în arhitecturile [Drăgănescu '84b] 
pe care le vom gândi şi le vom implementa. Omul este creuzetul în care etnicul şi tehnicul 
retopite vor genera forme de exteriorizare care să-l elibereze şi de efectele exteriorizărilor 
anterioare. 

Semnul ca unealtä 


Conceptul dominant în tehnosferä a fost şi este încă cel de structură, iar in etnosferä cel de 
formă. Obiectele tehnice s-au structurat cu obstinatie iar lumea semnelor s-a formalizat, 
ambele încercând astfel să-şi rezolve problemele puse de complexitate. 

Prin exteriorizare omul a evitat, pe lângă specializare şi complexitatea. Până acum 
atât tehnosfera cât şi etnosfera s-au luptat cu complexitatea în mare măsură indepen- 
dent una de cealaltă. Au poate o şansă în plus dacă-şi unesc forţele într-o sinteza care 
să permită depăşirea structuralismului şi formalismului printr-o abordare sub imperiul 
conceptului de arhitectură. Nestructuratul şi neformalul se pot impune măcar parţial în 
sfera de cuprindere a unei arhitecturi, străpungând bariere rigide în efortul de a domina 
complexitatea. 

Forma şi structura se sprijină reciproc în cadrul demersului ştiinţific. O structură poate 
fi descrisă formal iar o descriere formală este, de regulă, structurată. În multe situaţii a 
vorbi de o structură este echivalent cu a vorbi de o formă. O structură poate fi asociată 
unui limbaj şi reciproc în zonele de vârf ale lumii uneltelor şi semnelor. Microelectronica 
şi informatica par a fi eşaloanele cele mai înaintate ale celor două lumi care, la acest nivel, 
sunt pregătite pentru a fuziona, deschizând era uneltelor care prelucrează semne sau a 
semnelor care se comportă ca nişte unelte. 

Un prim pas pe calea acestei fuziuni este electronica funcțională. 


De la structuri fizice şi informaţie la arhitecturi 


Termenul de electronică funcțională este folosit pentru prima dată în 1959 de J. A. Morton, 
de la Laboratoarele telefonice Bell, în încercarea de a găsi o alternativă mecanismelor 
de structurare din electronică. O dată cu aceasta se declanşa şi o ofensivă împotriva 
” tiraniei numerelor”, deci împotriva tendinţelor de abordare formală excesivă. In această 
prima acceptiune, electronica funcţională încerca realizarea unor funcțiuni bazându-se 
numai pe proprietăţi fizice intrinseci anumitor materiale, evitând configuratiile de circuit şi 
modelarea numerică. Evoluţia cercetărilor nu a confirmat, pe măsura aşteptărilor, această 
orientare, ce s-a impus electronicii în încercarea de a găsi o cale mai eficientă de dezvoltare. 
Principala eroare a lui J. A. Morton a fost că nu a făcut distincţia necesară între numeric şi 
nenumeric, gândind ştiinţa calculatoarelor ca pe un domeniu exclusiv al numericului. Prin 
aceasta a ratat fuziunea dintre structurile electronice şi cele informaţionale, fapt scuzabil 
în deceniul şase, când microelectronica de abia apăruse ca termen iar imaginea pe care o 
aveau despre ea cercetătorii era departe de ceea ce este ea în deceniul nouă. Nici sensul 
informaţiei, ca structură simbolică ce acţionează, nu era suficient limpezit. Informaţia 
trebuie privită ca o entitate distinctă fata de datele (numerice sau nenumerice) dintr-o 
structură de calcul, ea este un ingredient fundamental care permite o nouă abordare a 
electronicii într-o perspectivă realmente funcţională. Această nouă abordare este propusă 
de Mihai Drăgănescu în deceniul opt. 

În noua sa acceptiune electronica funcţională se constituie într-un ansamblu de tehnici 
ce presupun structuri fizice si informaționale subordonate unor arhitecturi astfel concepute 
încât sa satisfacă cerinţele omului şi societăţii în efortul acestora de a atinge starea de 
civilizaţie socio-umană. O astfel de viziune depăşeşte purul tehnic, care, aliindu-se cu 
lumea, semnelor, serveşte omul şi societatea într-o manieră în care structura şi forma sunt 
împinse într-un plan secund pentru ca în prim plan să poată apărea ansamblul functiunilor 


TT 


grupate în arhitecturi, definite pornind nu de la ceea ce se poate, ci de la ceea ce trebuie. 
Am putea defini electronica tradițională ca fiind una structurală. Ce presupune în 
plus sau altfel electronica funcțională? 


Limitele abordării sistemice 


Dezvoltarea electronicii într-o manieră structurală a presupus abordarea de tip sistemic, 
rezultând astfel limitări fundamentale. Prin ce poate fi limitativă gândirea sistemică? 
Vom răspunde parțial la această întrebare prezentând o modalitate posibilă de definire a 
conceptului de sistem. 

Să considerăm Universul Nostru, notat cu U, ca un obiect închis din punct de vedere 
structural (o primă ipoteză simplificatoare gi deci limitativă pentru concepția noastră). 
O a doua ipoteză (figura 1. b) va fi aceea prin care se poate accepta definirea a două 
subuniversuri care să interacționeze la o graniță dintre ele. Notăm cele două subuniversuri 
cu U} si Up. În al treilea rând facem ipoteza că între U} si Ua se pot defini două ” cai ” 
de interacţiune unidirectionale (figura 1. c), U] si Us apărând cuplate într-o buclă. O a 
patra ipoteză permite descompunerea lui U2 in subuniversuri ” paralel” conectate (figura 
1. d ), interacțiunea între ele realizându-se pe ”cäi” bine gi unidirectional definite. O 
ultimă ipoteză, a cincea, va reţine ca semnificativ ansamblul format din U} si Uz; (figura 
1. e) şi-l va considera ca sistem. In aceasta a cincea etapa se pun în evidenţă intrările 
si ieşirile. Ne iluzionám cu faptul că putem studia ansamblul format din U; si Uz; în 
absenta unor conexiuni (pe care le-am neglijat). In măsura in care o astfel de abordare 
este utilă, teoria sistemelor are sens. Utilitatea acestui model a fost dovedită în primul 
rand de faptul că, folosindu-l, oamenii au progresat atât de mult în cunoaştere şi creaţie 
încât modelul sistemic se dovedeşte din ce în ce mai inutil. 

Ne putem uşor imagina fuziunea între U; si Us; din care rezultă configuraţia clasică 
a unui sistem (figura 2) cu intrare (X), ieşirea (Y) şi reacţia (Q). Dacă legătura între 
mărimile de intrare, ieşire şi cele ce se propagă este formal specificată, sistemul posedă o 
structură si va fi reprezentat ca în figura 3, unde X, Y, si Q sunt mulţimi. 

O analiză sumară a ipotezelor făcute ne va arăta cât de sărac poate fi faţă de realitate 
conceptul de sistem. 

Prima ipoteză ignoră conexiuni posibile cu alte universuri sau cu o realitate mai pro- 
funda [Drăgănescu '79]; de asemenea ignoră omul cu multitudinea conexiunilor sale. Omul 
face parte numai parţial din Universul Nostru. 

A doua ipoteză acceptă posibilitatea definirii a două subuniversuri şi a unei graniţe 
prin care au loc toate interacţiunile. Complexitatea reală a conexiunilor în U este atât 
de mare încât este practic imposibilă definirea unei zone prin care toate să aibă loc. 
Posibilitatea împărţirii în două a lui U este practic nulă. 

A treia ipoteză, care evidenţiază o buclă, presupune limitări suplimentare prin fap- 
tul că acceptă definirea conexiunilor unidirectionale. Practica tehnică curentă suportă 
modelul conform căruia o conexiune bidirectionalä este echivalabilă cu două conexiuni 
unidirectionale potrivit alese. În realitate această descompunere este generatoare de sim- 
plificări greu de acceptat la o analiză atentă, măcar pentru simplul fapt că impun atenţiei 
noastre obiecte cu funcţii de transfer unidirectionale. 

Descompunerea ”paralelá” într-un subunivers este limitativă din considerente similare 
celei ce decretează descompunerea ” serie”, presupusă de ipoteza anterioară. Înseamnă 
că acceptăm faptul că anumite efecte se propagă exclusiv prin porţiuni strict delimitate 

Figure 1: a. Universul Nostru aproximat printr-unn univers ’inchis U. b. Ipotetica 
divizare a univesului U ’in dou’a univesuri care interac’tioneaza printr-o interfa’t’a defini- 
bil’a. c. Aproximarea interac’tiei prin intermediul a dou’a conexiuni unidirec’tionale. d. 
Ipoteza descompunerii ’in subuniversuri paralele. e. Neglijarea care permite definirea 
sitemului ca o entitate cu intr'ari ’si ie’siri. 

ale universului U. Cu o bunä aproximatie un astfel de model este, de multe ori, practic 
acceptabil. Când vrem sa depăşim însă o anumită limită în abordarea sau fuzionarea 
unor domenii, o astfel de aproximaţie poate introduce limitări fundamentale. Este, poate, 
cazul abordărilor de vârf din electronică, şi în general din tehnica modernă. 

A cincea, ipoteză pare a fi cea mai radicală. Ne permitem gestul arogant prin care 
încercăm să explicăm existenţa unei parti (U; si U2;), ignorând ansamblul U (despre care 
ştim din start că nu este totul). În această etapă se conturează conceptele de intrare şi 
ieşire ce par tehnicianului practician ca fiind nemijlocit date, dar care în esenţă apar ca 
o încununare a unei serii de aproximări ipotetice. O caracteristică unanim acceptată a 
conceptului de sistem, cu implicaţii ce nu au fost suficient evaluate, este aceea că posedă 
intrări şi ieşiri care nu contează de unde vin şi unde se duc. În acest sens putem vorbi 
de caracterul deschis al sistemelor sau de închideri printr-o realitate ignorată, de aici 
rezultând limitele sale fundamentale. 

Dintru început, calculatoarele şi echipamentele aferente lor s-au dezvoltat ca sisteme 
deschise, într-un efort, initial justificat, de perfecţionare a structurii interne. Această 
cale a neglijat complet faptul că această unealtă era folosită de un om sau o colectivitate 
umană. În timp însă ne-am trezit confruntati cu problemele date de faptul că în realitate 

Figure 2: Sistemul ca entitate cu intr’ari ’si ie’siri eviden’tiate prin neglijarea unor conex- 
iuni. 


SISTEM FORMAL Q 


Figure 3: Un sistem formal, ’in care intr’arile, ie'sirile ’si starea iau valori 'in mul’timi 
finite. 

bucla neglijata pentru a permite definirea sistemului de calcul poate fi mai importanta 
decät sistemul in sine si impune reconsideräri fundamentale. Evolutia din ultima decada 
şi cea care se întrevede pentru viitor se produce ca urmare a sesizării proastei închideri 
prin om a uneltei celei mai performante apărute în tehnosferă. Nu se mai poate evolua 
perfectionänd numai unealta ca sistem, ci trebuie să se ţină cont de ansamblul unealtă-om 
care nu mai poate fi abordat sistemic, în primul rând datorită caracterului aproape închis 
pe care-l are. Este mai importantă o bună închidere prin om decât o optimizare, oricât 
de avansată, a sistemului de calcul. Nu sperăm că prin luarea în considerare a omului am 
lichidat toate deschiderile, dar credem că vom realiza câteva închideri importante, poate 
pe cele mai importante sau măcar pe cele ce se întrevăd ca fiind importante pentru etapa 
prin care trecem. 

Generaţia a cincea de calculatoare [Moto-Oka ’82] se conturează nu ca un salt tehno- 
logic, ci ca un pas ferm pe calea închiderii prin om a unor căi esenţiale pentru creşterea 
impactului uneltelor inteligente în existenţa noastră. Nu au sens perfectionäri structurale 
interne ale calculatoarelor dacă nu se perfectioneazä, în paralel, şi modalităţile prin care 
acestea, sunt activate de către utilizatorul extern care, de regulă sau măcar în ultimă 
instanţă, este omul. La limită, unealta inteligentă trebuie comandată în limbaj natu- 
ral, iar într-o perspectivă mai îndepărtată, direct de gândul omului. Faptul că omul 
interacționează din ce în ce mai puternic cu unealta inteligentă va trebui folosit şi in 
sensul adaptării acesteia, la următoarele solicitări ale omului. Deci unealta va trebui să şi 
înveţe. Functiunile la interfaţa cu omul devin, în consecinţă, mai importante decât cele 
strict interne. Cu alte cuvinte este mai importantă evoluţia mărimilor X şi Y decât cea 
a lui Q. Din perspectiva tehnologiilor structurale, esenţială era evoluţia internă, în Q. 
Perfecţionarea tehnologiilor asociate structurii a permis eliberarea energiilor creatoare în 
vederea, unei abordări funcţionale, imperative la bornele sistemelor care tind să se închidă 
din ce în ce mai bine prin realităţi exterioare, devenind din ce în ce mai puţin sisteme. 

Tehnosfera dominată de electronică este deschisă faţă de om şi societate, în sensul că 
nu se închide o buclă care să genereze în toate situaţiile o integrare realmente valorică a 
produselor acestui domeniu tehnic. Electronica, prin viitorul ei caracter funcţional, definit 
imperativ, va trebui să se ocupe şi de ceea ce nu este, pentru a-şi asigura închiderea într-un 
context potentat valoric. Câte din produsele oferite de electronica tradiţională corespund 
unor reale necesităţi umane sau sociale? (Punem această întrebare în contextul în care 
situaţia din domeniul electronicii se pare că este, oricum, dintre cele mai puţin grave). O 
proastă închidere a unui domeniu tehnic prin social, uman şi natural nu poate să ducă 
decât la un proces de continuă degradare a mediului şi a vieţii, reducând şansele accesului 
la civilizaţie. (Civilizație în sensul din [Drăgănescu ’84a]). 

Cuplajul dincolo de domeniul strict tehnic asigură electronicii funcţionale posibilitatea 
de a introduce în realitate obiecte ce tind să-şi depăşească statutul de sistem prin capac- 
itatea de a se integra, lăsând cât mai puţine bucle deschise. La limită, un sistem ce se 
închide tinde să nu mai fie un sistem. Electronica transcende astfel purul tehnic, sau 
tehnicul, pentru început prin electronica funcţională, căpătând valenţe care o integrează 
realmente în triada natură-om-societate. 


Mimetismul dintre etnosferă şi tehnosferă 


Un mod mai puţin evident sau mai puţin evidenţiat de interactie între tehnosferă şi 
etnosferă ar putea fi mimetismul ce s-a manifestat între ele, mimetism prin care uneltele 

au fost concepute si integrate formal, pe de o parte, iar, pe de altá parte, lumea semnelor s- 
a dezvoltat instrumental. Din aceaste imprumuturi reciproce unealta, ca sistem, a devenit 
preponderent formalá iar semnele au dobändit capacitatea de a actiona. 


Sistemul ca formá 


Formalul este o caracteristicá intrinsecá etnosferei, fiind reflectatá in tehnosferä din lumea 
semnelor. Etnosfera fiind si o reflectare a existentei din perspectivá comunitará, ea se 
manifestá formal drept consecintá a acestei reflectári. Forma apare ín etnosferá, de unde 
va iradia asupra omului si tehnosferei. 

Lumea uneltelor s-a dezvoltat rapid si continuu drept consecintä a unei sistemicitáti 
formale care a determinat abordarea structurala. 

Inchiderea sistemelor prin om, societate sau naturä pune pe prim plan ansamblul 
functiilor de interfatare intre sisteme, pe de o parte, si celelalte realitäti, pe de alta 
parte. Omul, natura si societatea putänd fi numai partial abordate sistemic si formal, 
apare cu stringentä necesitatea de a gändi functiuni neformale si de a defini arhitecturi in 
consecintä. Spre exemplu: cum trebuie gändit un display in fata cäruia va lucra ore in sir 
un om, un specialist intr-un domeniu oarecare? Posibilitätile tehnice de a realiza instru- 
mentul propriu-zis sunt in momentul de fata foarte mari, putem concepe un display in 
foarte multe moduri. Care este însă maniera, care corespunde cel mai bine modului uman 
de reacţie, într-un anumit mediu socio-cultural? Cum trebuie să răspundă display-ul 
cerinţelor utilizatorului şi cum reacţionează utilizatorul uman la modul de acţiune al un- 
eltei, materializat în acurateţea afişării, timpului de execuţie, forma mesajelor? Răspunsul 
la o cerinţă sau reacţia la un mod de acţiune sunt date de nişte funcțiuni care în acest caz 
nu mai pot fi abordate strict formal. Psihicul omului şi mecanismele formale ale uneltei 
formează un ansamblu neformal, guvernat de legi neformalizabile dar foarte importante 
pentru eficienţa, interactiei om-masiná. Poate nu este prea îndepărtată perspectiva în care 
înainte de a începe să lucrăm cu un display vom consulta un psiholog pentru a delimita 
mai corect caracteristicile pe care trbuie să le aibă instrumentul cu care vom interactiona. 
Dacă funcțiunea formală a display-ului ca sistem poate fi foarte riguros, precis si delim- 
itat definită, funcțiunile de interactie cu utilizatorul vor trebui definite în clase cât mai 
largi pentru ca indivizii particulari să-şi poată alege unealta cea mai ”prietenoasä”, cea 
mai potrivită predispozitiilor psihice. Din această perspectivă poate că va trebui definit 
un ”psihic” al display-ului, al uneltelor în general, pentru a putea realiza cat mai efi- 
cient corelări om-unealtä. Astfel unealta începe să fie mai puţin un sistem cu o anumită 
structură şi devine din ce în ce mai mult o arhitectură. Dacă sistemul dobândeşte virtuţi 
arhitecturale, omul este descris simplificat printr-o arhitectură, pentru a se putea realiza 
o bună închidere a uneltei. Unealta va vedea omul ca pe o arhitectură. Este un pas mic, 
dar important, care premerge celui în care unealta va vedea omul ca om. 

Într-o arhitectură putem include pe lângă funcţii formale şi funcţii neformale într-un 
ansamblu coerent, compatibil cu un anumit context şi subordonat unui anumit scop. 

Sistemul avea o funcţie proprie, independentă de context. Arhitectura este întotdeauna 
definită raportat la ceva, niciodată nu se va putea vorbi de o arhitectură în sine. Sistemul 
se concentrează asupra funcţiei sale, iar arhitectura oferă funcțiuni la interfaţa dintre două 
realităţi ce pot fi descrise formal sau neformal. Sistemul nu se împlineşte în calitate de 
concept decât într-un cadru formal definit, pe când arhitectura permite abordări formale 
şi neformale în egală măsură. Când neformalul nu trebuie luat în consideraţie abordarea 

sistemicä se dovedeste suficientä. Suntem fortati sä tinem cont de neformal atunci cand 
dorim sa inchidem mäcar partial deschiderile prea mari pe care le presupune sistemicitatea. 

Prin abordarea arhitecturală şi neformalä încercăm de fapt să anulam partial ipotezele 
care, în secţiunea anterioară, au permis definirea conceptului de sistem. Obiectele tehnos- 
ferei sunt studiate şi definite în primul rând prin comportamentul la borne şi mai puţin 
prin structura lor internă. Tehnosfera devine mai putin arogantă, omul permitändu-si o 
atitudine mai imperativă. Forma trece într-un plan secund, cerinţe firesc formulate deter- 
minând evoluţia tehnosferei către o sinteză cu etnosfera, în tendinţa firească a omului de 
continuă eliberare de sub necesităţi de el inventate. Nu putem încă lămuri ferm problema 
dacă omul este liber sá se exteriorizeze sau să inventeze. S-ar putea să se afle în situaţia 
de neinvidiat (de către cine?) ca exteriorizarea şi invenţia să se stimuleze reciproc, într-un 
proces de mult amorsat şi care nu are şanse de a se amortiza. Atunci când pe această 
buclă omul poate declanşa şi folosi atât formalul cât şi neformalul, procesul capătă o nouă 
dimensiune care sperăm că se va reflecta benefic în om, societate, şi natură. 


Semnul care acţionează 


Revenind la începutul secţiunii anterioare să explicităm şi cea de a doua problemă 
enunțată: cea a semnului care acţionează [Stefan ’85] . 

Obiectele electronicii structurale, tradiţionale, interacționează cu omul, natura sau 
alte obiecte în principal prin intermediul semnalelor, care pot fi audiovizuale, obţinute 
de la traductoare sau generate pentru a declanşa acţiuni electromecanice. Electronica 
funcţională presupune cu preponderență interacțiuni simbolice prin limbaj natural sau 
limbaje cu restricţii sintactice minime; de asemenea imaginile au un rol din ce în ce 
mai important. O altă caracteristică ar fi aceea că sintacticul care a avut prioritate 
în electronica structurală este înlocuit din ce în ce mai mult de semantic. Semnalele 
de la bornele obiectelor electronicii funcţionale devin simboluri cu şansa de a semnifica, 
inundând astfel realitatea cu fluxuri informaţionale ce anterior nu existau. 

Valente semantice pot căpăta şi simbolurile interne manipulate de o unealtă elec- 
tronică. Atunci când o structură simbolică dobândeşte semnificaţie într-o structură dig- 
itală putem spune că aceea structură a degenerat in informatie [Drăgănescu '83]. Din 
considerente strict legate de optimizarea structurii interne, sistemele digitale au evoluat 
astfel încât în interiorul lor au apărut şi s-au dezvoltat structuri simbolice. În momentul în 
care au căpătat semnificaţie pentru funcţiile interne, ele au început să acapareze controlul 
funcţiilor văzute din exterior sau, altfel spus, au preluat controlul actualizării din per- 
spectivă arhitecturală. Dezvoltarea, şi definirea sistemelor din perspectivă arhitecturală 
este descátusatá de puternice restricţii structurale în momentul în care informaţia aca- 
parează controlul actualizării funcţionale. S-ar zice că în tehnosferă se produce un proces 
de exteriorizare: structura fizică îşi exteriorizeazá posibilităţile funcţionale în structurile 
informaţionale sau, mai explicit, într-un compartiment până atunci neimportant al etnos- 
ferei. Nu a trecut prea mult timp şi evoluţia în lumea informaţiei a decis că trebuiesc 
exteriorizate unele funcțiuni în lumea structurilor şi astfel asistăm la un proces continuu 
de exteriorizări reciproce între domenii de vârf ale tehno şi etnosferei: microelectronica şi 
informatica. Aceasta este, credem, calea pe care se va realiza sinteza, anterior amintită, 
între cele două lumi generate de om prin exteriorizare. 

Pentru a ne limita la o singură unealtă - calculatorul - vom urmări în cazul acestuia, 
cum s-a amorsat şi se desfăşoară interactia între lumea uneltelor şi cea a semnelor. Într-o 

prima forma calculatorul a fost o structură fizică pură sub forma maşinii de socotit, la 
care ulterior s-a adăugat facilitatea de a fi programat în vederea inläntuirii automate a 
unui număr mare de operaţii elementare. Initial, programarea se făcea în limbaj-masiná 
pentru fiecare tip de maşină, aceeaşi problemă fiind programată altfel. 

Pentru a se înlătura această deficiență au apărut programe care traduc dintr-un limbaj 
de programare general, nelegat de nici o maşină, în limbajul fiecărui tip de maşină; este 
vorba de compilatoare. Orice maşină posedă un limbaj propriu şi unul sau mai multe 
compilatoare pentru limbajele folosite de diverşi utilizatori. Compilatoarele sunt nişte 
interfeţe între arhitectura (setul de instrucţiuni ) unui calculator gi un program scris într- 
un limbaj de uz general (Fortran, Lisp). În acelaşi timp limbajele de uz general pot fi 
gândite ca interfeţe între omul care gândeşte soluţia şi o maşină universală - calculatorul 
- care poate fi pus să rezolve problemele. Pentru gestionarea resurselor unui calculator 
se concep programe special destinate - sistemele de operare - care-l scutesc pe utilizator 
de manevrarea explicită a unor structuri. De asemenea, în interiorul maşinii flexibilitatea 
structurilor controlate informaţional, testată la nivelul programării, începe să joace un rol 
din ce în ce mai important sub forma microprogramării şi nanoprogramării. Structurile 
fizice pure de abia se mai zăresc de sub straturile succesive de structuri informaţionale 
care s-au infiltrat în structura maşinii, dar şi între om şi maşina fizică propriuzisă. Această 
ofensivă a semnelor, sub forma informaţiei, a cunoscut un maxim în anii 60 şi 70. Odată 
cu atingerea apogeului au apărut şi limitele acestui proces. Structurile fizice strivite sub 
cele informaţionale au ajuns nesemnificative atât ca preţ de cost cât şi ca dezvoltare 
teoretică. 

Structura, fizică a început prin a-şi exterioriza funcțiunile în informatie până când, 
sfidând aparenţa, calculatoarele au devenit nişte unelte aproape pur informaţionale. In 
acest moment informaţia a declanşat procesul de exteriorizare într-un efort invers, de 
trecere în hardware a unor funcțiuni executate prin programe, în software. Funcţii care 
au apărut şi s-au dezvoltat software tind să migreze în hardware. Deci nu o reîntoarcere 
pur şi simplu în hardware. Un exemplu tipic ar fi acela al maşinilor ce execută direct 
limbaje de nivel înalt (de exemplu Lisp). 

Ca întotdeauna, exteriorizarea este impusă de necesitatea creşterii performanţei în 
contexte din ce în ce mai compleze. Exteriorizarea în software a fost impusă în primul 
rând de necesitatea, creşterii complexității. Structurile informaţionale au căpătat o astfel 
de amploare încât au putut impune, la rândul lor, exteriorizarea în hardware, de această 
dată motivat; de creşterea performanţei. Sporul functional obţinut la trecerea din hard 
în soft, din lumea uneltelor pure în cea a semnelor, forţează peste o anumită limită 
necesitatea revărsării (exteriorizării) înapoi înspre structura, fizică. Această pendulare, 
care se pare că se va amorsa, va permite apariţia unei noi lumi - cea a uneltelor inteligente 
controlate simbolic. 

Progresele spectaculoase în microelectronică au permis ca semnele ce acţionează să 
capete un suport pe care să-şi poată desfăşura toate posibilităţile, inclusiv pe cele de 
exteriorizare. La nivelul microelectronicii şi al informaticii s-a creat canalul prin care 
comunică stimulativ, cu efecte rapide şi continue, lumea uneltelor cu cea a semnelor. 
Cu efecte mai puţin rapide şi de multe ori discontinue, cele două lumi au comunicat şi 
comunică în domeniul artelor. Conlucrarea fiind mai veche şi realizându-se sub presiunea 
unor forţe mai subtile, se pare că în lumea artelor evoluţia este mai echilibrată, mai 
apropiată de ritmurile umane de adaptare şi asimilare. După acest început vijelios va 
urma si în lumea uneltelor inteligente o perioadă de dezvoltare armonioasă, depásindu-se 

criza axiologicä pe care o parcurgem? Sperăm că da. 
Un serios semnal de alarmă în acest sens este tras de A. Leroi-Gourhan [Gourhan *64] 
din care cităm: 


"Dacă. . . vom considera că omul şi-ar atinge deplina armonie într-un echili- 
bru în care ar păstra contactul cu totalitatea realului, ne putem întreba dacă 
punctul de optim nu e cumva rapid depăşit din momentul în care utilitaris- 
mul tehnic găseşte într-o scriere complet canalizatá mijlocul unei dezvoltări 
nelimitate.” 


Deci atenţie la şirul de simboluri! Lăsat liber, după ce a dobândit capacitatea de a acţiona, 
îşi va impune criterii proprii unei lumi în care omul doreşte încă să-şi păstreze libertatea de 
a gândi, precum în antichitate, radiant iar nu liniar şi secvențial cum îl forţează etnosfera. 
Timpul circular al grecilor din vechime a degenerat într-unul liniar întrupat, mai nou, în 
tactul intern al calculatoarelor electronice. Acceleratia pe care o imprimă omului lumea 
acționată de informatie are o limită de care este periculos să ne apropiem. 


Inteligența artificială: sinteză între etno şi tehnosfera 


Pentru a preveni acest risc, în efortul său de adaptare, omul a început să-şi exteriorizeze 
noi paliere. Pornind de la ” teama” că unghiile i se vor transforma în gheare omul a ajuns 
să se teamă că organul său cel mai subtil - creierul - se va transforma exclusiv într-o 
maşină inteligentă. Inteligența a devenit atât de utilă oamenilor încât omul nu-şi mai 
poate permite să o exerseze în exclusivitate, de teamă că va deveni o inteligenţă pură. 
Inteligența este, deocamdată, ultimul palier atacat de presiunea exteriorizării, în ceea ce, 
de câtva timp numim inteligenţă artificială (Al). Al este o primă tehnică ce presupune în 
egală măsură contribuţia tehnosferei şi etnosferei. AI este de asemenea o componentă, o 
unealtă esenţială a electronicii funcţionale, în care se integrează sub forma unei arhitecturi 
dedicate. 

Într-o primă formă AI a apărut în cadrul ştiinţei calculatoarelor ca un reflex al carac- 
terului formal şi limitativ al gândirii algoritmice. Cu toate progresele spectaculoase din 
domeniul tehnologiei calculatoarelor, abordarea algoritmica se dovedeşte neputincioasă in 
cazul unor probleme ce depăşesc un anumit grad de complexitate. Chiar dacă există o 
soluţie algoritmabilă pentru un calculator, mai trebuie îndeplinită şi condiţia ca soluţia, 
să poată fi obţinută într-un timp util. Există probleme ce algoritmic ar putea fi rezolvate, 
dar timpul de execuţie depăşeşte pe cel al speranţei de viaţă a unui individ din lumea 
civilizată. Deci algoritmul, chiar cunoscut, poate fi inutil. 

Mintea omului funcţionează numai partial algoritmic, în principal sub influenţa. pro- 
cesului educaţional. Această componentă a fost până de curând exclusiv exteriorizată în 
tehnica de calcul. AI încearcă să exteriorizeze şi alte procese mentale în efortul de a eluda 
complexitatea algoritmică. 

Un algoritm presupune o parcurgere de regulă exhaustivă a unui spaţiu de multe 
ori inabordabil de mare. Prin euristici se caută scurtcircuitarea unor trasee în această 
căutare, se încearcă ”ghicirea norocoasă” a unor soluţii a căror verificare presupune al- 
goritmi drastic simplificati. Norocul nu ajută însă pe oricine, el este forţat de strategii 
pe care omul încearcă să le transmită calculatoarelor în efortul de a construi unelte arti- 
ficial inteligente. Prin AI se încearcă transferarea, măcar parţială, în tehnosferă a unor 
comportamente umane inteligente. 

Un prim comportament inteligent deosebit de eficient este cel al învăţării. Maşina 
trebuie să dobândească posibilitatea, de a învăţa din propria experienţă devenind din ce în 
ce mai inteligentă. Astfel, fără a atinge performanţele omului de excepţie, o maşină dotată 
cu Al, în cazul anumitor probleme se poate descurca mai bine decât media rezolvitorilor 
umani. 

Prin intermediul Al produsele electronicii funcţionale vor câştiga şi noi capacităţi 
de interfatare cu omul şi societatea. Comportamentul uneltei devine mai ” prietenos”, 
utilizatorul putându-se acomoda mai uşor cu noile obiecte tehnice. Maşina va putea avea 
suficientă inteligenţă pentru a-l putea instrui pe om în felul în care poate fi utilizată. 
Invätänd mai puţin, omul va putea să capete deprinderea de a folosi unelte din ce în ce 
mai complexe, în primul rând datorită faptului că acestea posedă inteligenţă sub forma 
limitată, dar suficientă, a Al. 

AI nu este un produs exclusiv al etnosferei sau tehnosferei, ci este unul de sinteză 
a acestor două lumi ; este poate unul prin care apare o nouă lume în care omul se 
exteriorizează fără a se împovăra. În lumile celor exteriorizate se produce prin aceasta un 
eveniment notabil prin care omul îşi mai acordă o şansă. 


Electronica funcţională: refuz al exactitätii goale 


Lumea, uneltelor şi cea a semnelor, in care ”eractitatea se substituie adevărului” [Noica 
’78], a fost populată cu obiecte care sunt în mare măsură străine omului, în primul rând, 
datorită incapacității lor de a se invidualiza. Produsele tehnice nu sunt ”adevärate” în 
sensul ca nu se pot individualiza decât pe măsură ce nu mai sunt, prin uzură diferențiată. 

Electronica funcţională se va putea constitui şi într-un refuz al exactitätii goale, 
pentru ansamblul obiectelor tehnice şi pentru şirurile de simboluri ce acţionează, de- 
clanşând un proces de stimulare a evoluţiei spre individualizare prin învăţare, nu prin 
uzură diferențiată. Vom avea instrumentele pe care le-am ”crescut” prin folosire [Stefan 
'87]. Individualizarea prin învăţarea asigurată de Al, o va înlocui pe cea datorată uzurii. 
(Un automobil se individualizează în funcţie de modul de a conduce al posesorului său, 
dar această individualizare presupune, peste o anumită limită, numai uzură.) Un obiect 
tehnic dotat cu AI poate evolua în funcţie de experienţa pe care i-a oferit-o utilizatorul 
uman şi pe care el o poate măcar parţial acumula, devenind din ce în ce mai performant. 
Există deci o individualizare bună, care prin dobândirea de noi determinatii favorizează 
apariţia unor noi generaluri şi există una proastă care prin uzură duce-n haos. Tehnica, ac- 
tuală este în mare măsură generatoare de haos, dar cea bazată pe electronică funcţională 
şi inteligenţă artificială are ocazia de a aduce ceva nou în lume. 

Noul nu poate apărea numai prin individualul pur, ci doar dacă se împlineşte în general. 
Noul ce nu implică prin explozia determinatiilor restrângerea în general, nu poate fi decât 
cel mult un accident. Tehnica tradiţională, cu electronică cu tot, este în cel mai bun 
caz accidental valoroasă. La îngemănarea dintre tehnosferä şi etnosferä, prin electronica 
funcţională se oferă obiectelor tehnice şansa de adeverire, şansa de a nu degenera în 
exactitate. 

Nu este prima dată în istorie când omul, în mod instinctiv, se teme să nu degenereze 
într-o fiinţă dominată de exactitate în acţiune, în cunoaştere sau în gândire. Într-un 
splendid eseu E. R. Dodds [Dodds '51], un erudit profesor de limba greacă, speculează 
asupra, sfârşitului culturii clasice elene opinând că teama de o raționalitate dusă peste o 
anumită limită a fost una din cauzele care au stopat evoluţia acestei civilizaţii. Întoarcerea 

la o anumită forma de irationalism poate fi motivată prin faptul că omul nu şi-a putut 
permite, in primele secole ale erei noastre, gäsirea unei modalitäti de exteriorizare a 
rationalismului, care peste o anumita limtä specializeazä atat de mult creierul omului incät 
riscă blocarea evoluţiei speciei umane. Astăzi avem şansa de a exterioriza măcar partial 
inteligenţa, omul permitändu-si urmarea propriei căi fără a face explicit un pas înapoi aşa 
cum au fost obligaţi vechii greci. Dodds îşi exprimă, în pragul deceniului şase, speranţa că 
saltul decisiv, pe care raționalitatea greacă nu a putut să-l facă, va fi făcut într-o bună zi. 
Zorii acelei "bune zile” se pare că se anunţă. Teama de înregimentare spirituală printr- 
o raționalitate formală excesivă este aproape îndepărtată o dată cu apariţia uneltelor 
inteligente. Omul dovedeşte astfel că este mult mai mult decât o fiinţă inteligentă. 


În locul pieirii de sine în multiplicitati 
apare regăsirea de sine în unitate. 
Leo Frobenius, 1933 


Iulie, 1987 


ROSTUL RESTULUI 


Experimentul in lumea formalului 


Asta mă face să mă gândesc la dialec- 
tica lui Hegel, tristissimă, findcă acolo 
totul se pierde în infinit. Cu fiecare 
zi, vom avea tot mai multă nevoie de 
spațiu finit. 

Salvador Dali (1953) 


5 461 


Logica* experimentului ştiinţific Deci logica încercării. Altfel spus: există 
oare un set coerent de acţiuni care să ne permită evaluarea prealabilă a unui experiment? 
Riguros întrebându-ne: există un predicat, să-l numim E, care primind ca argument 
descrierea unui experiment să întoarcă, prin evaluare, adevărat sau fals? Să presupunem 
că există. Atunci, ar trebui să nu ne surprindă faptul că evaluarea acestui predicat, 
pe maşini oricât de puternice, ne-ar pune, în majoritatea cazurilor, în situaţia de a nu 
putea decide dacă maşina se mai opreşte sau nu, oferind un răspuns. Puse să decidă 
tranşant în raport cu descrierea unui experiment, minunatele noastre maşini de calcul ar 
fi, de regulă, în dificultate. Evaluarea predicatului E va degenera, astfel, dintr-un proces 
formal previzibil, într-un experiment. Fiind sistematic pusă sub semnul incertitudinii, 
evaluarea predicatului E capătă coloratura unui experiment. Încercăm să vedem nu ceea 
ce iese, adevărat sau fals, ci dacă iese ceva. Va fi vorba de un experiment în lumea formelor 
şi mai puţin de un calcul, realizat pe o maşină, folosind un formalism oarecare. 

Deci, problema logicii experimentului ştiinţific ne conduce direct la problema exper- 
imentului în lumea formalului. (În această încercare ne vom limita numai la lumea for- 
malismelor, cea a formelor fiind mult prea extinsă.) Experimentul în lumea formalului 
se distinge de experimentul ce poate avea loc în lumea fizică sau în cea a mentalului, re- 
alizând, în acelaşi timp, şi o legătură între fizic şi mental. Formalismele semnifică pentru 
mental şi acţionează în lumea fizică în egală măsură, constituindu-se într-o punte care 
leagă, desparte, dar mai ales potenteazä acţiuni în care fizicul şi mentalul se sincronizeazä 
superior. 

Imaginaţia, formă a experimentului mental, şi acţiunea, tipică experimentului fizic, 
se întâlnesc la nivelul experimentului formal, în efortul de a atenua distincţii prea net 
marcate de o evoluţie care a sărăcit expresivitatea gestului insolit, într-o lume în care, de 
aproape o jumătate de mileniu, gândul şi acţiunea şi-au avut căi proprii“, prea proprii 
chiar. 


45 Acest text a fost publicat in Revista de filosofie, tom XLII, nr. 4, 1995 

46Tnitial, acest text a fost prezentat în cadrul simpozionului ” Logica experimentului ştiinţific”, organizat 
de Academia. Română în zilele de 14 şi 15 decembrie 1994. 

47 Experimentul promovat în Renastere, beneficiind şi de o anumită toleranţă din partea catolicismului, 
se prezenta sub forma unei simbioze superioare între acţiune şi gând. Sfârşitul acestei epoci se produce 
o dată cu intoleranta practicată de Reformă, care va impune experimentul sub forma acţiunii pure, 

Logica experimentului mental! Deci, logica imaginatiei. Altfel spus: exista o 
coerentä a imaginatiei? Intr-adevär, credem că există o coerenţă a imaginaţiei ce permite 
adevărului să se extindă mult peste limitele în care formalismele pot să dea socoteală 
de el. Putem construi dincolo de ceea ce putem proba. Experimentul mental se poate 
împlini în cel formal, impunând adevărurile care scapă demonstrabilului. Prea puţine din 
adevărurile imaginabile în ” laboratorul” minţii pot fi prinse în forme. Mult mai multe, 
nu ştim dacă toate, pot fi construite însă în cadrul unor experimente formale. 


Rostul experimentului formal apare, deci, în contextul în care atât experimentul 
ştiinţific cât şi cel mental au limite inerente, date de disocierile mult prea drastice în 
virtutea, cărora au apărut. Dacă o reconciliere profundă între acţiune şi gând nu este prea 
curând posibilă, atunci un prim pas îl poate constitui cultivarea experimentului formal. 
Atunci când infinitul se poate împlini într-o construcţie finită el poate fi asociat atât 
unui experiment mental cât şi unui model fizic, deoarece are şansa de a fi util printr-un 
experiment formal. 


Dar experimentul în lumea formalismelor are şi cauze ce provin exclusiv 
din spaţiul formalului, el este condiţionat şi independent de experimentul mental sau 
de cel ştiinţific. Ştiinţele purului formal, matematicile, tind să devină, printr-o evoluţie 
independentă, ştiinte experimentale, în aceeaşi măsură in care, spre exemplu, fizica este o 
ştiinţă experimentală [Chaitin ’94]. Dacă pentru Euclid o axiomä era un adevăr evident, 
pentru fizicienii secolului 20 un nou principiu, chiar dacă nu este evident, este adevărat, 
cu condiţia să fie deosebit de util. Utilitatea se va substitui evidenţei şi în matematică, 
odată ce aceasta intră sub incidenţa abordărilor algoritmice. Un algoritm este o acţiune de 
construcţie care poate fi utilă sau nu, poate fi realizată sau nu într-un timp util. În aceste 
condiţii nu trebuie să ne mirăm că un concept matematic nu poate deveni efectiv decât 
dacă este susţinut de conceperea unor ”masini” care să-i sprijine existenţa prin acţiuni 
concrete. Intuitionismul* lui Brower si Heyting, iar mai apoi provocarea lui Gódel*, 
la care au răspuns atât de prompt Turing, Church, Kleene si Post °°, au deschis calea 
experimentului în lumea formalismelor. Acţiunea efectivă devine un concept matematic 
odată cu impunerea mecanismelor de recursivitate??. 


precedată sau urmată de gând. Segregarea gândului de acţiune va permite înflorirea formalismelor şi 
masinismului în detrimentul formelor ce acţionează. 

48Tntuitionismul leagă foarte strâns existenţa unei propoziţii matematice de o construcţie care să-i 
corespundă [Brouwer ’13]. Se deschide astfel calea către ideea de construcţie algoritmică, văzută ca un 
principiu care face efectivă o propoziţie matematică. 

“%Este vorba de teorema care demonstrează posibilitatea construcţiei unei propoziţii independente 
într-un sistem formal [Gödel ’31] (vezi şi nota 17 din "Limita ca valoare”, în acest volum). O propoziţie 
adevărată dar nedemonstrabilă are cel puţin utilitatea unei axiome. Noi credem că este vorba de mai 
mult. Construcţia unei propoziţii independente ne reconfortează cu gândul la posibilitatea de a ne putea 
construi repere independente. Un reper independent este util în primul rând prin fermitatea pe care o 
are. Totul este să fim capabili să folosim această fermitate! (Atunci când Arhimede cerea un punct de 
sprijin promițând că va putea răsturna Pământul, credem că se referea la un punct independent de la 
care pornind, să se poată da socoteală de existenţa Universului.) 

50În 1936 apar patru lucrări fundamentale (republicate in [Davis (ed.) ’65]) care propun modele de 
calculabilitate prin intermediul cărora construcţia lui Gödel să poată fi efectiv realizată. Aceste lucrări 
fundamentează ştiinţa calculatoarelor şi deschid calea matematicii ca experiment în lumea formalului. 
Pentru construcţia efectivă va trebui să fie aşteptat anul 1985 [Streinu ’85 | când, folosind expresivitatea 
oferită de limbajul Lisp, Ileana Streinu reuşeşte prima construcţie efectivă. 

SlRecursivitatea este o modalitate de definire coerentă a unui obiect matematic, care presupune chiar 

Existä o logica a actiunii formale, algoritmice? Experimentul este o actiune 
cu rezultate partial imprevizibile. Logica actiunii ar trebui sä dea socotealä de modul in 
care trebuie articulate coerent actiunile elementare prin care se defineste un experiment. 
Intr-o algebra a acestora ar trebui sä distingem constructiile cägtigätoare. Constructia 
formalä bazata pe o algebra a actiunilor permite imaginatiei sä conceapä structuri de 
mare complexitate, rezultand un apetit pentru constructie greu de imaginat in afara 
lumii formalismelor. Se pune, in consecintä, problema corectitudinii acestor constructü. 
Este suficientä oare o articulare logica pentru a valida proiectul unei actiuni? Din mai 
multe motive räspunsul este negativ. 


In primul ränd, pentru cä orice experiment pune gi problema resurselor implicate. 
Daca imaginatia nu-i lipseste omului, nu acelasi lucru se poate spune despre timp sau 
despre resursele fizice. Aceasta nu-i împiedică pe cei ce imaginează în spaţiul formelor sa 
conceapă algoritmi pentru care timpul, la măsura omului, şi substanţa, la nivelul Univer- 
sului, se dovedesc insuficiente. Să exemplificăm! Lumea ştiinţifică a considerat notabil un 
rezultat matematic care optimiza structura unui circuit pentru funcţia de sortare [Ajtai 
’83], foarte utilizată într-un sistem de calcul. Dar algoritmul era mai performant decât 
cei anterior conceputi numai dacă numărul de componente ale circuitului depăşea cifra 
de 2 la puterea zecilor de mii, în condiţiile în care se estimează la 2255 numărul de atomi 
din Univesul accesibil. Un rezultat superb, dar perfect inutil, mai ales că se referă la o 
construcţie efectivă. Pe de altă parte, pentru multe probleme, căutarea unei soluţii pe o 
cale algoritmicä optimizatä, necesită, pe maşini de mii de ori mai puternice decât cele de 
care dispunem, un timp de calcul ce depăşeşte sute de secole. Deci, cunoaştem soluţii, 
dar ele nu vor fi niciodară efectiv utile unei fiinţe umane. 


In al doilea rând, articularea logică nu este suficientă, deoarece există posibilitatea 
proiectării unor obiecte independente de sistemul formal în care sunt construite. In acest 
caz nu este posibilă validarea lor, dar este foarte utilă, uneori, reținerea obiectelor astfel 


definiţia obiectului. Utilitatea unei astfel de definiţii nu se poate manifesta, decât prin acţiunea ei efectivă. 
O definiţie recursivă este folosită pentru a construi. 

construite”. 

Matematica, devenind experimentalä, a reusit si performanta de a proba inutilitatea 
multora din realizärile sale, care, cu toate ca sunt rodul unei imaginatii fulminante, se 
dovedesc de nefolosit intr-o lume fizica limitatä. Pe de alta parte este posibila constructia 
unor obiecte utile care nu pot fi validate prin procedee matematice. Imaginarul delireazä, 
decuplat de lumea fizică sau de cea formală, singura şansă fiind exersarea lucidă a exper- 
imentului formal, care ar putea să redea omului un simţ pierdut. Imaginarul, constructiv 
cenzurat de real, prin intermediul experimentului formal, poate depăşi limite care acum 
îl marchează nedrept şi inuman. 


Ce rol ar putea avea arhitectura experimentului? Aşa cum multe adevăruri 
utile nu pot fi probate, o mulţime de adevăruri perfect probate se pot dovedi inutile. Cum 
am putea, face astfel încât să maximizäm efectiv spaţiul de manifestare al adevärurilor? 
Crescând eficienţa experimentului matematic. Pentru aceasta, conceptul cheie, la nivelul 
căruia, cred că trebuie să ne concentrăm, este cel de arhitectură. Gândirea arhitecturală, la 
limita dintre structurile fizice şi cele formale (matematice) este cea care facilitează schim- 
buri reciproce benefice între lumea maşinilor şi cea a formalismelor. Arhitectura, este 
o interfaţă poziționată flexibil între masini si formalisme, la nivelul căreia se negociază 
funcțiunile ce revin maşinii şi cele care cad în sarcina construcţiilor formale întrupate în 
programe. Cât dintr-un experiment formal ţine de acţiunea declanşată de un şir sim- 
bolic şi cât ţine de semnificaţia funcţională pe care un şir simbolic o poate avea? Ce 
revine posibilităţilor actionale si ce cade în sarcina posibilităţilor expresive? Negocierea 


52Orice sistem formal poate fi caracterizat prin: 
SF = (1,G, A, R) 


unde: 


e I reprezintă un alfabet finit 


G este o gramatică, care permite delimitarea submultimii şirurilor corect formulate în mulţimea 
celor posibile; este astfel definit L(G) - limbajul (finit sau infinit) generat de G 


A este un set finit de axiome, prin care se specifică un număr de şiruri adevărate in L(G), in 
virtutea unei evidente sau a unei utilităţi 


e R este setul finit al regulilor de inferentä, care permite ca, pornind de la axiome, să se evidentieze 
în mulţimea şirurilor corect formulate şiruri adevărate. 


Distingem într-un sistem formal: 


e sirurile corect formulate, ele formează L(G) 


— sirurile primar adevărate 


* în mod evident sau în virtutea unei necesităţi 


* In virtutea unei demonstraţii 
— restul şirurilor 
* care sunt demonstrabil neadevärate 
* care sunt nedemonstrabil adevărate 
e sirurile incorect formulate. 


Altfel spus, predicatul demonstrabil aplicat unui sir din L(G) poate intoarce adevärat sau fals, iar pe 
unele inträri nu se opreste din evaluare (printre ele se aflä gi cele nedemonstrabil adevärate cu o pondere 
ce pare a fi dominanta). 

care are loc la nivel arhitectural este esentialä, deoarece aici se articuleazä actiunile cu 
semnificatiile’®. 


Eficienta experimentului matematic (formal) este conditionatä de o bunä 
abordare arhitecturalä prin care se poate acomoda expresivitatea formei imaginate cu 
performanta interpretarii ei pe un suport fizic. Arhitectura trebuie sa fie o interfatä intre 
o maşină puternică şi un limbaj expresiv. O nefericită poziţionare a acestei interfeţe 
între imaginar şi real poate scădea utilitatea experimentului matematic. Îi poate anula 
chiar sensul. O bună armonizare a gestului formal cu forţa maşinii permite, la nivelul 
arhitecturii experimentului formal, reconcilierea gândului cu acţiunea. Nu ştim dacă ex- 
perimentul în lumea formelor este o necesitate absolută în orice spaţiu cultural, dar, în 
efortul de civilizare bazat pe o cultură bimilenar dominată de aspiraţia către disociere, 
el vine să refacă conexiuni necesare, astfel încât omul poate să redescopere că în spaţiul 
dintre mister şi magie singura atitudine posibilă este jocul. 

Deci, cu speranţa că lucrurile se vor articula normal, poate ne vom reîntâlni altădată 
să discutăm despre ludica experimentului ştiinţific. La o astfel de întâlnire ag propune o 
lucrare cu titlul: 


Experimentul ca joc arhitectural 


Dacă acest lucru nu va fi posibil, acest titlu ar fi bun şi pentru textul pe care tocmai l-am 
prezentat. 


Decembrie 1994 


53Dacă un limbaj de programare este deosebit de expresiv, atunci maşina pe care sunt rulate programe 
scrise, folosindu-l, riscă să fie foarte solicitată. Condensarea expresiei presupune expandarea resurselor 
solicitate în procesul de evaluare. Spre exemplu, rularea programelor scrise în foarte expresivul limbaj 
Lisp solicită foarte mult resursele structurilor clasice de calcul (timpul şi memoria). Singura soluţie pentru 
a creşte eficiența rulării aplicaţiilor scrise in Lisp este reformularea arhitecturii în care acest experiment 
are loc. 

Existä o constantä universalä a 
cunoasterii? 

Reductionismul, ca reflectare a 
alternatives haos-ordıne în 
dihotomia global-local 


My message is that science is a human 
activity, and the best way to understand 
it is to understand the individual hu- 
man beings who practice it. Science is 
an art and not a philosophical method. 

Freeman Dyson 


Orice** limitare iniţială se împlineşte într-una finală. Reductionismul, ca limitare 
acceptată mai mult sau mai puţin programatic, va trebui să fie epuizat printr-o deschidere 
oferită de evidenţierea unei limite. Pornind de la căutarea locală a ordinii şi ajungând până 
la acceptarea globală a haosului, demersul cunoaşterii s-a păstrat constant sub incidenţa 
reductionismului. Vom încerca să arătăm că tributul dat reductionismului în ştiinţă este 
o limită care poate avea asociată o constantă. Această constantă exprimă faptul că 
acceptând o cale, sau chiar păstrându-ne sub incidenţa unor căi alternative, va rămâne 
întotdeauna un rest. Şi nu de puţine ori în acest rest se vor afla lucruri importante. 


Cosmotic şi haotic în cunoaştere 


Căutarea sistematică sau găsirea întâmplătoare au marcat, ca modalităţi extreme, pro- 
cesul de cunoaştere din toate timpurile. Apariţia şi dezvoltarea informaticii au pus în 
evidenţă pregnant diferenţa dintre cele două moduri ce devin căi distincte, cultivate ex- 
plicit. Ordinea şi întâmplarea se instituie în modalităţi simetrice de activare a forţei brute 
a maşinilor de calcul, în egală măsură marcate de limite fundamentale. Căutăm ordo- 
nat sau găsim întâmplător în spaţii ce sunt din ce în ce mai complexe sau mai pline 
de înţelesuri. Orice câştig pe calea extinderii sau intensificării cunoaşterii are drept 
consecinţă evidenţierea şi chiar atingerea unor limite ce se vor dovedi, în ultimă instanţă, 
limite ale atitudinii reductioniste. 


54 Comunicare la sesiunea anuală a Comitetului Román de Istoria şi Filosofia Ştiinţei din 19 octombrie 
1995. 

Limitele căii cosmotice 


Atunci când o problemă este tranşant şi riguros pusă, îşi va găsi rapid o soluţie. Este 
cazul formalizării procesului deductiv în matematică, enunțat ca problemă prin ceea ce 
s-a numit programul lui Hilbert. O serie de fapte în lumea celor mai riguroase formal- 
isme au arătat că reductionismul nu poate funcţiona în ştiinţă decât pentru a fundamenta 
situaţii triviale, prin simplitatea lor sau prin lipsa unor întelesuri profunde. Cităm printre 
aceste fapte: procedeul de diagonalizare al lui Cantor, teorema lui Gödel, problema opririi 
maşinii Turing, triunghiul lui Escher. Posibilitatea de a construi riguros entităţi indecid- 
abile ne arată că reducerea construcţiei la un proces pur mecanic este uneori insuficientă. 
Deci, printr-o reducere la absurd probatä de exemple celebre, reductionismul se dovedeşte 
limitativ pentru cunoaştere. Somnul raţiunii, ca manifestare a echilibrului dintre spiritul 
de ordine şi imaginaţie, naşte, într-adevăr, monştri. Monstrii apar, de această dată, prin 
ruperea, echilibrului datorită exacerbárii spiritului de ordine. Reducerea cunoaşterii la 
căutarea şi demonstrarea adevărului îşi găseşte o ultimă zbatere în programul lui Hilbert. 


"The essence of Hilbert’s program was to find a decision process that would 
operate on symbols in purely mechanical fashion, without requiring any under- 
standing of their meaning.” [Dyson 795] 


Acest program urmărea operarea pur formală in lumea simbolurilor, prin neglijarea totală 
a intelesurilor lor. Decizia asupra adevărului unei construcţii ar fi trebuit să poată fi 
realizată întotdeauna printr-un procedeu algoritmic ce acţiona asupra unor mărimi pasive, 
prin totala lor lipsă de semnificaţie. Dacă pe o cale perfect riguroasă putem construi 
entităţi absurde, înseamnă că această cale este, în ultimă instanţă, lipsită de sens, chiar 
dacă uneori se dovedeşte utilă. Se dovedeşte, în acelaşi timp, că adevărul se extinde 
dincolo de domeniul în care se manifestă demonstrabilul. 


Limitele căii haotice 


Atunci ne vom pune întrebarea: dacă o căutare sistematică a adevărului se dovedeşte, 
măcar uneori, falimentară, atunci nu cumva o cale complet aleatoare s-ar putea dovedi 
mai eficientă? Este o soluţie mai puţin cultivată în istoria ştiinţei, dar din ce în ce mai 
luată în seamă într-o lume în care complexitatea problemelor de rezolvat a crescut foarte 
mult. Forţa brută a calculatoarelor, pe care s-a mizat până în urmă cu câţiva ani, se 
dovedeşte neputincioasă în fata complexităţii unor probleme ce devin curente. ” Căutarea 
la întâmplare” a unei soluţii se dovedeşte, teoretic şi practic, că este mai eficientă în 
rezolvarea problemelor complexe. Cu o condiţie: să fie făcută perfect întâmplător! 

Să luăm un exemplu. Se dă un graf cu n noduri şi se cere să se afle dacă între două 
dintre ele, u şi v, există o cale. Procedeul sistematic de căutare presupune o parcurgere 
ordonată a grafului pornind din u. Un algoritm nedeterminist va parcurge aleator graful 
pornind din u. Ambele modalităţi oferă o soluţie în timpi medii de execuţie comparabili, 
cu deosebirea. că algoritmul nedeterminist implică resurse fizice mai simple. Într-adevăr, 
algoritmul nedeteminist presupune un generator de numere aleatoare, realizabil tehnic, 
într-o variantă pseudoaleatoare, cu un sistem având dimensiunea proporţională cu log n, 
iar cel determinist cere o stivă realizată cu un sistem cu o mărime proporţională cu n. 

Algoritmii nedeterministi (stochastici) sunt caracterizați prin faptul că cer generatoare 
de configurații aleatoare. Dar, pentru a nu ocoli sistematic porţiuni ale spaţiului in 
care soluţia poate fi găsită, este necesar ca aceste generatoare să fie perfecte. Care este 

procedeul de a genera un proces perfect aleator? Iată o întrebare absurdă! Nu pot exista 
reguli sau procedee de generare a intämplätorului. 

Tehnic se pot realiza uşor generatoare pseudoaleatoare care aproximeazá foarte bine 
un generator perfect aleator. Dar această aproximare, oricât de bună ar fi, nu poate 
exclude, în unele cazuri, posibilitatea ocolirii sistematice a soluţiei. Pentru ca teoretic un 
algoritm nedeterminist să poată rezolva corect orice caz este necesar accesul la un proces 
pur aleator. 

Este posibil un proces pur aleator? Poate că da. Dar în momentul în care vom 
interactiona cu el pentru a-l accesa, îi vom perturba aleatoritatea. Aleatorul nu poate fi 
nici generat nici accesat (în cazul că ar exista). 

Nu ne rămâne decât să acceptăm că şi abordarea nedeterministă ne pune în faţa unei 
situaţii la fel de limitative ca şi cea deterministă. Ea se dovedeşte, prin aceasta, echivalentă 
cu cea sistematică. Ambele sunt limitate. Prima generează construcţii indecidabile, iar 
cea de a doua este alterată prin rudimente perturbatoare de ordine. 


Efectul perturbator al ordinii 


Atât căutarea sistematică cât şi cea haotică a adevărului, pe undeva echivalente, se lovesc 
de limite fundamentale generate de ordine, ce se manifestă uneori excesiv, iar alteori 
” homeopatic”. Excesul de ordine va fi stânjenitor atunci când prin efecte locale se va 
încerca stăpânirea globalului. Pe de altă parte, existenţa conexiunilor globale, oricât de 
slabe, va induce rudimente de ordine în procese ce se doresc perfect aleatoare. 


Excesul de ordine 


De ce este limitată căutarea sau construcţia sistematică? Pentru că aplică reguli locale în 
încercarea, de a căuta sau a construi în spaţii ce se dovedesc prea mult extinse. Ordinea 
locală se dovedeşte insuficientă pentru a implica o coerenţă globală. 

Spre exemplu: să acoperim un colţ al triunghiului lui Escher şi vom observa ca imag- 
inea rămasă devine coerentă. Perceputä global imaginea redevine inacceptabilă. 

Abordarea preponderent locală, cu efecte ce se doresc globale, ne conduce uneori la 
situaţii indecidabile, ce nu au o interpretare coerentă. Numai în cazuri particulare, prin 
acţiuni pur locale se pot genera efecte de ansamblu semnificative. Omul a fost prea des 
încurajat; de astfel de cazuri particulare, pentru că şi-a pus de regulă probleme simple şi 
nesemnificative. Nu va trebui atunci să se mire că, în cazul general, abordarea locală nu 
poate da socoteală asupra comportamentului global. 


Efectul ” homeopatic” al ordinii 


De ce este limitată abordarea nedeterministă? De ce nu nu ne putem servi de procese 
pur aleatoare în procesul de cunoaştere sau în cel de construcţie? De această dată glob- 
alitatea proceselor este cea care introduce limitări esenţiale. Dacă acceptăm globalitatea 
interacțiunilor la nivelul existenţei, atunci manifestarea unui proces pur aleator devine 
imposibilă. Un proces este perfect aleator numai dacă nu este condiţionat de nimic. Ar 
însemna. că se poate manifesta numai în porţiuni perfect izolate ale realului, deci perfect 
inaccesibil pentru a fi folosit. Orice interactie perturbă caracterul aleator, introducând o 
condiţionare, deci o formă de ordine. Chiar simpla cunoaştere poate perturba un proces 

real. Färä intentia de a genera povesti paradoxale spectaculoase, se poate da un exemplu 
limita: 


Fie o realitate caracterizată, printre altele, in mod esenţial şi de faptul că este 
cunoscută de n persoane. In momentul în care devine cunoscută şi unei alte 
persoane, ea pierde această calitate pentru că devine cunoscută de către n+1 
persoane. 


Deci, existenţa are oroare de haos, dar în egală măsură are oroare şi de ordine. De 
asemenea, omul se complace în cunoaştere şi acţiune locală, dar aspiră către global în 
înţelegerea lumii si în construcţia ei. Tot omul este cel ce a încercat să reducă modul său 
de înţelegere şi acţiune la haos şi/sau la ordine. 

Alternativa haos-cosmos precum şi alternativa global-local sunt consecinţe ale unui 
reductionism, eficient atunci când înțelesurile profunde nu sunt cele mai importante sau 
când complexitatea problemelor este redusă. Dar lumea contemporană este avidă de 
întelesuri si copleşită de complexitate. In aceste condiţii, alternativele se pun în discuţie, 
se evaluează, şi omul, care le-a generat, îşi estimează şansele de a le folosi în continuare. 
Se pot face, în acest sens, aprecieri cantitative? 


Constanta care restrictioneazä reductionismul 


Cunoaşterea se poate realiza haotic sau cosmotic, după cum am văzut, cu o eficienţă ce 
depinde de problema concretă. Natura unor probleme va impune o abordare preponderent 
cosmotică, iar a altora una preponderent haotică. Teza pe care o avansăm este aceea că: 


atât cunoaşterea haotică cât şi cea cosmotică fiind limitative, nu vor exista 
probleme, de la o anumită semnificație sau complexitate în sus, pentru care 
numai una din forme să dea rezultate perfecte. 


Dacă vom nota gradul cunoaşterii haotice cu H si cel al cunoaşterii cosmotice cu C, 
ambele având valori nenegative subunitare, atunci: 


HC > K 


unde: K > 0, pentru orice realitate stiintific cognoscibilă care depäseste o anumită com- 
plexitate sau importanță (semnificație). 

Dacă am accepta pentru K valoarea 0, atunci am fi în situația de a accepta 
reductionismul la cosmotic sau haotic. 

De asemenea, cunoasterea se poate baza pe o abordare globală sau locală, ca modalități 
limită ce se pot completa la nivelul aceluiaşi demers. Teza anterioară se poate traduce pe 
axa global-local prin: 


GL > HK 


cu K > 0, unde G este gradul de cunoaştere realizabilă global, iar L este gradul cunoaşterii 
realizabile printr-o abordare locală. Identitatea constantelor este ipotetică şi ar putea 
rezulta din globalitatea haosului şi localitatea cosmicitatii. 

Constanta universală a cunoaşterii, K, exprimă limitele reductionismului, de cele mai 
diverse tipuri, care marchează descriptia, explicaţia şi interpretarea în ştiinţă. Atât 
cunoaşterea haotică cât şi cea cosmotică lasă un rest. De asemenea abordarea globală 

sau cea locală presupun si ele un rest. Măsura acestor resturi este ” proporțională” cu K. 
Natura resturilor cred că este imprevizibilă. 

Va fi treaba comună a fizicienilor, biologilor, sociologilor, psihologilor şi informati- 
cienilor să caute care este valoarea, strict pozitivă, a lui K. Chiar dacă nu o vor găsi, 
strădania căutării va fi, poate, răsplătită cu aflarea multor lucruri despre relația subtilă 
în care se află existența cu fiintarea si va dovedi, celor care încă nu o cred, că: 


stiinta este arta echilibrului dintre haotic şi cosmotic dincolo de 
alternativa global-local. 


Dar nu ne vor interesa căile de mijloc. Nu vom căuta soluții plasate între cosmotic 
gi haotic sau între local si global. Va trebui să căutăm în altă parte deoarece adevărul 
nu se află la mijloc. Echilibrul nu se obține între, ci într-un al treilea punct. Stabilitatea 
mesei cu trei picioare este sugestia cea mai bună pentru cel ce este chinuit de alternative. 
Incheiem cu gândul la calea pe care o deschide obsevatia că: 


alternativa la doi este trei. 


Octombrie 1995 

Coerenta mentalului si formalului in 
experiment 


Intr-o lume in care experimentul practicat sistematic se extinde dincolo de limite 
tradiţionale, devenind experiment mental? sau experiment formal’, ne putem pune 
întrebarea dacă mai există un domeniu în care experimentul să nu fie o componentă 
esenţială a comportamentului uman. Experimentul este un reflex pe care omul nu l-a evi- 
tat niciodată, dar nici nu l-a constientizat întotdeauna. Numai atunci când mintea omului 
şi formele pe care ea le imaginează, le selectează sau le construieşte intră sub incidenţa 
unui joc esenţial, pot apărea tensiuni date de neconcordante ce se cer explicate. Com- 
plexitatea devine, astfel, un concept cheie pentru a limpezi relaţia dintre deschiderile 
mentalului şi închiderile formalului. Ipoteza pe care o avansăm pentru a explica aceste 
tendinţe este aceea că există o necorelare între complexitatea proceselor mentale şi com- 
plexitatea reprezentărilor formale puse în joc. Se pare că va trebui să tindem către un 
spaţiu al cunoaşterii în care formele se pot deschide către neforme, iar mentalul acceptă 
închideri ce obturează căi sterile. 


Către un nou formal 


Relaţia dintre formal şi neformal este intens discutată în epistemologia contemporană, în 
primul rând datorită noilor aspecte evidenţiate de studiul calculabilitätii şi de dezvoltarea 
tehnologiilor informatice. Atunci când rezultatele unui domeniu devin spectaculoase - aşa 
cum s-a întâmplat, spre exemplu, cu ştiinţa calculatoarelor - se pun, din cele mai di- 
verse motive, întrebări asupra fundamentelor acestor rezultate. Omul pare a se teme de 
performanţa ce depăşeşte anumite limite. Nu de puţine ori aceste temeri sunt fundamen- 
tate. O atitudine lucidă va clasifica eventualele limite astfel încât să se poată crea baza 
convertirii unora în deschideri către noi dezvoltări utile. 


Limite benigne. 
Convergenta asimptotică a demonstrabilului către adevăr 


Luminile şi umbrele abordării formale au fost dintotdeauna în atenţia celor ce studiau 
fundamentele ştiinţei. Spre deosebire de aceştia, cei ce aplicau ştiinţa fundamentată for- 
mal, mai apropiaţi de cenuşiul realităţii, şi-au manifestat mai puţin exaltat sau pesimist. 
Succesul diverselor formalisme în rezolvarea unor probleme concrete sugerează faptul că 


SSllustrat într-o manieră consistentă prin experimentul filosofic [Drăgănescu ’79). 
SGIlustrat semnificativ prin experimentul matematic [Chaitin *94]. 

unele limite ale formalizabilului au un caracter benign, ele pot fi tolerate atunci cänd 
concretetea soluţiilor poate servi drept chezasie. 

Din acest motiv teorema de incompletitudine a lui Kurt Godel, cu toate că se mani- 
festa ca o limitä fundamentala a sistemelor formale ce depägesc o anumita complexitate, 
are un caracter benign, in sensul cä implicatiile ei in utilizarea sistemelor formale pot fi 
ocolite. Chiar atunci când această teoremă se manifestă sub forma unor probleme in- 
solubile în ştiinţa calculatoarelor, ea nu înspăimântă nici un informatician. Într-adevăr, 
problema opririi", ce planeazá asupra fiecărui cuplu program - date de intrare, nu a putut 
bloca spectaculoasa dezvoltare a informaticii. Construcţii fabuloase cum ar fi big omega’ 
[Chaitin '78], un număr a cărui reprezentare binară conţine biti independenţi, ne surprind 
intelectual, dar nu ne împiedică să folosim cu succes construcţiile formale. 

Să nu uităm nici sintagma clasică: eu mint. Faptul că nu înţelegem la ce se referă, 
atunci când este rostită de un individ, nu ne împiedică să folosim în continuare limbajul 
natural. 

Ne-am acomodat, prin demersuri ce provin din cele mai diverse spaţii, cu ideea că 
adevărul se extinde şi dincolo de ceea ce este demonstrabil. Se pare, chiar, că demonstra- 
bilul este un subdomeniu cu o întindere cantitativ nesemnificativă în raport cu adevărul. 
Limitarea la demonstrabil, chiar dacă unora le pare opresivä, este acceptată de o atitu- 
dine pragmatică. lar o atitudine metafizică cred că este reconfortată la gândul că există 
adevăruri dincolo de uscäciunea demonstrabilului. Amploarea şi profunzimea acestor 
adevăruri de dincolo de demonstrabil transformă limita într-o deschidere. 

De la paradoxul mincinosului şi până la problema opririi, istoria celor create de mintea 
omului nu a făcut decât să dea semne discrete, prin marcarea unor limite benigne, despre o 
realitate de dincolo de formal, în care adevărul se manifestă nestingherit şi necondiţionat 
de rigoarea, atrofiantă a formalismelor. Mintea poate experimenta deci într-un spaţiu 
al adevărului mult extins peste cel al demonstrabilului, generându-se o tensiune datorită 
faptului că formalul trebuie să se limiteze la experiment numai în cadrul demonstrabilului. 

Prin urmare, o primă ţintă strategică pe care ne-o putem propune este aceea de a 
extinde spaţiul demonstrabilului către spaţiul adevărului. 


Limite maligne. 
Reprezentarea: cheia eludării complexităţii 


Spre deosebire de limitele fundamentale, ce se pot converti în deschideri, limitele cantita- 
tive puse de rezolvarea unor probleme concrete nu pot fi valorificate într-o manieră la fel de 
pozitivă. Atunci când demonstrăm că adevărul unei construcţii mentale nu este decidabil, 
ne lovim de un perete dincolo de care sperăm că se află ceva. Dar atunci când ştim cum 
se rezolvă o problemă importantă pentru optimizarea existenţei noastre, dar constatăm 
că nu avem suficiente resurse pentru a ajunge la soluţie, ne aflăm în situaţia de neinvidiat 
a celui care străbate o peşteră al cărei tavan există undeva dar nu se întrevede. 

Un prim exemplu este problema comis-voiajorului iar un al doilea exemplu, din aceeaşi 
categorie, îl constituie problema satisfiabilității””. Stephen Cook a demonstrat că există 


57Dándu-se un program şi datele pe care le prelucrează, să se afle dacă maşina, care-l rulează se opreşte 
în timp finit. Această problemă nu are o soluţie formală, este indecidabilä. 

58 Big omega este probabilitatea ca o maşină, al cărei program a fost stabilit aleator, să se oprească în 
timp finit. 

59Vezi anexa A2 din "Limita ca valoare”, în acest volum. 

o clasă foate largă de probleme concrete echivalente ca efort de calcul cu problema sat- 
isfiabilitätii. Este vorba de clasa problemelor NP-complete®’. Rezolvarea oricăreia cu un 
algoritm mai simplu, de tip polinomialS! ar atrage după sine rezolvarea simplificată a 
tuturor problemelor NP-complete. 

Să nu poţi atunci când ştii este mult mai frustrant decât să nu ştii pentru că nu se 
poate. Cu toate că nu suntem în faţa unor limite teoretice fundamentale, putem afirma 
caracterul malign al acestor imposibilitäti care nu deschid către nimic altceva. 

Este stupefiantă simplitatea enuntului problemei satisfiabilitäti. Cu atât mai blo- 
cantă este imposibilitatea de a găsi o soluţie eficientă şi obligativitatea de a accepta 
soluţia banală a căutării soluţiei prin simpla încercare a tuturor combinațiilor de in- 
trare posibile. Pentru atâtea alte probleme s-au găsit algoritmi sofisticati care optimizau 
găsirea soluţiei şi pentru această problemă, aparent banală, acest lucru nu este posibil? 
” Simplitatea spaţiului” în care a fost definită problema credem că este, măcar partial, la 
originea dificultăților. Principiile calculului boolean sunt foarte simple; ele pot fi expuse 
complet în câteva pagini. Această simplitate stă la baza construcţiilor fizice concrete 
(circuitele logice) ce permit structurări ample, materializate sub forma calculatoarelor 
moderne. Consecința strict pozitivă a simplităţii premiselor, nu este cumva acompaniată, 
"într-un târziu”, de imposibilitatea de a rezolva concret o problema de genul problemei 
satisfiabilitatii? Simplitatea iniţială a reprezentărilor se ” răzbună” prin complexitäti in- 
acceptabile ale unor consecinţe importante. 

Vom încerca un răspuns indirect, făcând unele evaluări cantitative într-un spaţiu 
definit cu o simplitate comparabilă. Să considerăm lumea imaginilor alb-negru ce pot 
fi desenate pe 1 cm?, cu o rezoluţie de 32 de linii, fiecare având 32 de puncte. Este vorba 
de lumea trunchiată a imaginilor ce pot fi desenate pe 1 cm? cu o peniță de aproximativ 
0,3 cm grosime, folosind numai linii verticale sau orizontale şi puncte. Deci, oricare din 
aceste imagini poate fi reprezentată prin 32 x 32 = 1024 de semne binare (0 pentru alb 
şi 1 pentru negru). Rezultă că numărul de imagini potenţiale distincte ce pot fi astfel 
reprezentate este de 21024 ~ 103%. Să calculăm acum cate imagini, din cele astfel posibile, 
ar putea să fie actualizate la o scară de ordinul de mărime a istoriei terestre, pentru a 
vedea în ce măsură o astfel de reprezentare este utilă. Considerăm că un om poate distinge 
maximum 10 imagini diferite pe secundă. Vom considera, mult acoperitor, că o populaţie 
de 10 miliarde de locuitori priveşte continuu, zi şi noapte, imagini distincte, timp de 4 
miliarde de ani. Numărul de imagini distincte ce s-ar putea astfel actualiza este: 


101% (persoane) x 

10 (imagini discernabile pe secundă) x 

3600 (secunde pe oră) x 

24 (ore pe zi) X 

365 (zile pe an) x 

4 x 10° (ani) > 10% imagini. 

Rezultă o concluzie stupefiantă: potenţialul reprezentărilor se actualizează într-o 
proporţie de aproximativ 102%, adică într-o proporţie practic nulă. Dar, maşini pen- 
tru reprezentarea acestor imagini şi teorii pentru tratarea lor se fac ca şi cum toate aceste 


60Este vorba de acele probleme care nu se pot rezolva pe o maşină finită decât într-un timp proportional 
cu 2/4"), unde f(n) depinde polinomial de n care este proportional cu dimensiunea. datelor de intrare. 

61Un algoritm este polinomial dacă rezolvă problema într-un timp proportional cu n°, unde n este 
proporţional cu dimensiunea datelor de intrare iar c este o constantă. 


104 


Figure 4: Metodă ” analogică” de determinare a drumului cel mai scurt între două noduri 
ale unui graf. a. Graful în care trebuie găsit drumul cel mai scurt între nodurile b şi e. b. 
Reprezentarea, prin bile interconectate flexibil, suspendată astfel încât să se evidentieze 
drumul minim între b şi e. 


imagini ar fi posibilie! Disproportia zdrobitoare dintre posibil şi realizabil, odată sesizată, 
este prea mare pentru a o neglija. Teoriile pe care le concepem pentru a studia formal 
aceste imagini şi maşinile construite pentru a le manipula sunt destinate tuturor celor 
aproximativ 10% imagini ignorând faptul că cele ce vor fi efectiv actualizate nu sunt 
în realitate decât mult mai puţine de 10%. Reprezintă această infimá parte o clasă cu 
anumite caracteristici distincte în mulţimea tuturor imaginilor posibile? Dacă da, atunci 
reprezentarea ar trebui să pornească de la ele, cu consecinţe ce ar putea fi foarte impor- 
tante pentru ” teoria imaginii de 1024 de pixeli”. 

Am putea să ne justificăm reprezentarea binară pe care acum o folosim prin simplitatea 
teoriei şi a maşinilor asociate. Am putea spune că ne aflăm în faţa unui exemplu limită 
de reducționism. Dar nu ne putem reprima intrebarea dacă nu cumva o altă reprezentare, 
eventual mai complexă, nu ar putea să fie mai adecvată şi mai eficientă în cazul unor 
probleme realmente complexe? Bitul şi funcţiile booleene sunt oare cele mai eficiente 
reprezentări pentru toate problemelor pe care acum le solutionam prin algoritmi cu com- 
plexitate exponențială? Există o şansă ca răspunsul să fie negativ. 

Rolul reprezentării în complexitatea procesului de găsire a soluţiei poate fi exemplificat 
sugestiv prin următorul exemplu. Fie problema găsirii celui mai scurt drum într-un graf 
între două din nodurile sale. Pentru ilustrare folosim graful din figura la, având nodurile 
a,b,...,g si arcele cu lungimea marcată pe figură. O soluţie ce foloseşte un algoritm 
rulat pe un calculator va presupune resurse fizice şi un timp de calcul date prin funcţii 
de mărimea grafului. O soluţie ce foloseşte o reprezentare convenabilă va putea rezolva 
problema direct, folosind resurse fizice proporţionale cu mărimea grafului, dar un timp 

constant [Dewdney ’89]. Solutia presupune reprezentarea grafului folosind bile interconec- 
tate flexibil cu sfori de lungime proporţională cu lungimea arcelor. Să presupunem că ne 
interesează traseul minim între vârfurile b şi e. Vom ridica în aer reprezentarea grafului, 
apucând bilele b şi e de care vom trage în sensuri contrare (fig. 1.b). Traseul cel mai 
scurt, (b, d, e), se evidenţiază imediat. 

Exemplul anterior pune în evidenţă şi faptul că o reprezentare perfect adecvată are 
un grad redus de generalitate. Cu reprezentarea anterioară nu vom putea rezolva decât 
un număr restrâns de probleme din teoria grafurilor. Este numai o soluţie extremă, dar 
are avantajul de a contura parţial spaţiul în care o soluţie eficientă poate fi căutată. 
Între o reprezentare pur numerică (extrem reductionistá prin cei 1024 de biti folosiţi la 
reprezentarea imaginii) şi una ”analogicä” (ce foloseşte bile şi sfori) se află spaţiul în 
care pot fi căutate reprezentări optime, caracterizate prin suficientă flexibilitate, dar şi o 
complexitate care să permită căutări sau construcţii simple. 


Simplificarea teoriei prin complexificarea principiilor 


De ce teoriile formale pot da seamă numai de adevăruri atât de simple în raport cu 
adevărurile pe care mintea le poate manipula? Credem că răspunsul este foarte simplu: 
omul de ştiinţă din toate timpurile a fost obsedat de două lucruri: 


fundamentarea oricărui demers formal pe un număr cât mai mic de principii 
cât mai simplu formulate, 


cu speranţa că pornind de la ele 
se pot elabora construcţii formale asociate unor realități oricât de complexe. 


Daca prima aspirație a fost cu prisosintá realizată în foarte multe cazuri, cea de a doua nici 
măcar nu s-a dovedit justificată. Dezvoltarea teoriei algoritmice a informaţiei a permis 
demonstrarea unei teoreme foarte importante [Chaitin '77], conform căreia: 


cu aproximatia unei constante finite, nici o teoremă nu poate să conțină mai 
multă informatie decât cea conținută în setul de axiome ce fundamentează 
teoria ce a permis deducerea, ei. 


Altfel spus, pornind de la teorii simplu şi compact definite, nu se pot deduce teoreme 
(adevăruri) care să depăşească complexitatea teoriei cu mai mult de o constantă. Tendinţa 
către simplitate a teoriilor clasice se dovedeşte o limită cantitativă esenţială pentru re- 
alitätile de care ar vrea să dea seamă. Bazându-ne exclusiv pe o teorie formală simplu 
fundamentată nu putem să imaginăm decât experimente mentale limitate la adevărurile 
de o simplitate corespunzătoare. Mintea va trebui să se limiteze la demonstrabilitatea lim- 
itată a unei teorii simple, intrând în conflict cu propriile-i posibilităţi de a experimenta 
dincolo de demonstrabil, în spaţiul adevărului. Aspiratia, cu valenţe estetice, pe care au 
avut-o oamenii de ştiinţă din toate timpurile pentru evidenţierea unor principii simple, 
ce se dovedesc utile şi clare, a avut drept consecinţă tensiunea pe care astăzi o constatăm 
între mental şi formal în experiment. Aceste teorii se dovedesc a fi inutile şi neclare pentru 
rezolvarea unor probleme ce au devenit; curente pentru omul de ştiinţă contemporan. 
Spre exemplu, putem să interpretăm comportamentul unul individ într-un context 
dat, pornind de la modul în care funcţionează sistemul său nervos, ţinând cont de total- 
itatea proceselor fizice şi chimice implicate. Dar dimensiunea travaliului, perfect posibil, 

intreprins pe aceasta cale ar fi atat de mare si rezultatul atät de aproximativ incat efortul 
nu va putea fi justificat. Mult mai utilä ar fi evidentierea unor scenarii posibile semnifica- 
tive pentru o clasa suficient de larga de comportamente, prin utilizarea cärora sä poata 
fi oferită o interpretare cu bună aproximaţie corectă, pentru comportamente umane con- 
crete. O astfel de abordare, promovată de Radu Bogdan, permite soluţii cu o complexitate 
rezonabilă pentru situaţii reale foarte nuantate. Premisele unei astfe de teorii, pornind 
de la elemente mult mai complex reprezentate, sunt evident mult mai ample decât ale 
celei ce porneşte de la procese fizico-chimice elementare, dar posibilitatea de a soluţiona 
probleme reale, cu un efort rezonabil, creşte foate mult. In cadrul unei teorii mai complex 
fundamentate construcţiile pot fi mai simple. 

Un alt exemplu îl pot constitui logicile modale, dezvoltate în secolul XX, prin inter- 
mediul cărora realităţi bine circumscrise pot fi mult mai simplu descrise decât folosind 
logica aristotelică. 

Dezvoltarea, lingvisticii computationale se constituie într-un alt exemplu semnifica- 
tiv. Un eşantion finit dar semnificativ al limbii engleze - corpus-ul acestei limbi - a fost 
utilizat pentru evidenţierea a zeci de mii de reguli. Aceste reguli pot da seamă, cu o 
acuratețe suficient de mare, pentru orice text scris în limba engleză, constituindu-se in 
"teoria formală a limbii engleze”. Această teorie nu mai respectă aspiraţia către sim- 
plitate, anterior menţionată, dar permite analizarea sau construirea unor texte de mare 
complexitate scrise în limba engleză. Evident, această teorie nu poate fi folosită de un 
utilizator uman, ea este destinată exclusiv unei maşini puternice de calcul. Zeci de mii 
de reguli, corespunzând axiomelor şi teoremelor unei teorii clasice, nu pot fi manipulate 
formal de un utilizator uman. Dar comportamentul calculatorului ce utilizează această 
teorie, exersând un veritabil experiment, are o complexitate care poate deveni compa- 
rabilă cu cea a unui experiment mental realizat în acelaşi domeniu. Chiar dacă mintea 
mai posedă şi conexiuni pe care un proces formal gândit şi instituit nu le poate avea 
[Drăgănescu ’79], distanţa dintre un experiment mental şi unul formal, realizate in con- 
textul oferit de lingvistica computationalä, sau abordări similare, se reduce semnificativ 
datorită creşterii spectaculoase a complexităţii experimentului formal. 

Cheia către acomodarea mentalului cu formalul se pare că este renunţarea la carteziana 
aspirație către simplitatea şi claritatea teoriilor. Utilitatea unei teorii depinde, în 
epoca informatizării cunoaşterii, de complexitatea ei şi nu de simplitatea care 
permitea manipularea comodă a unor principii simple, deoarece vom construi, din ce în ce 
mai mult, teorii pentru uzul maşinilor. In consecinţă, implicarea mentalului va presupune, 
într-o măsura, din ce în ce mai mare, imaginarul, a cărui exersare a fost regretabil neglijată 
în cultura europeană odată cu reforma protestantă [Culianu '94]. Raționalismul cartezian 
a încercat ” mecanizarea” gândirii umane, dar a reuşit, spre norocul nostru, numai crearea 
unor mecanisme exterioare mentalului pentru exersarea performantă a gândirii formale: 
calculatoarele. Astfel omul se regăseşte liber să-şi exerseze imaginarul la care a trebuit să 
renunţe partial timp de câteva secole. 


Principala provocare: complexitatea 
Redobândirea accesului nestingherit la imaginar, prin care sperăm să putem reechilibra 


relaţia, dintre mental şi formal, este încă un proces în curs de desfăşurare. Motorul prin- 
cipal al acestui proces este provocarea oferită de complexitate. Drumul către imperiul 

imaginarului este lung, dar il parcurgem din ce in ce mai rapid, fugäriti de un monstru, 
cu atat mai fioros cu cat este mai greu de descris: complexitatea. 


Complexitatea: un concept ce nu se lasä usor definit 


Nu de puţine ori cunoaşterea a evoluat sub presiunea sugestiei oferite de ”concepte” im- 
precis definite. Sugestia vagului poate fi uneori imperativă, într-o situaţie paradoxală 
generatoare de imprevizibile cristalizări. Acesta poate fi motivul pentru care, într-o 
manieră ”inconstientá”, cunoaşterea tolerează sugestia imperativá a unor concepte ce 
scapă definiţiilor unanim acceptate. Timpul şi informaţia intra în categoria acestor 
concepte catalizante. Un altul tinde să capete un statut similar: complexitatea. 

Am operat intens cu acest concept chiar în textul de faţă, mizând pe sugestivitatea lui 
pentru unele din cele mai importante idei pe care am încercat să le impun. Intregul demers 
poate fi pus sub semnul întrebării dacă ne vom încrâncena în adoptarea unei definiţii 
riguroase pentru ideea de complexitate. Literatura de specialitate ne oferă mai multe cai, 
vom propune şi noi una, dar rămânem la gândul că o definiţie riguroasă unanim acceptată 
nu există încă şi poate ar fi chiar inutilă. Calea către o definiţie care nu există este de 
multe ori o modalitate superioară de cunoaştere ce nu acceptă incremenirea atrofiantä în 
formă. 

Convergenta ” asimptotică” spre formă poate fi rezultatul unei ” negocieri” subtile pe 
care mentalul o face cu formalul pentru a putea participa consistent la un experiment 
comun. 


Definiţii ale complexităţii 


In funcţie de domeniul de aplicaţie sau de profunzimea abordării, conceptul de complex- 

itate a fost definit în diferite moduri. Vom enumera o parte dintre acestea [Edmonds ’95] 
pentru a pregăti introducerea, definiţiei noastre în paragraful următor. 

Complexitatea ca mărime (size) este uneori folosită atunci când interconexiunile 
domeniului evaluat nu sunt importante sau când evaluările ce se fac sunt grosiere. De 
multe ori se foloseşte termenul de complexitate a calculului pentru a desemna aspecte 
cantitative uşor de evidenţiat, cum ar fi: timpul de calcul (în cicluri maşină) sau dimensi- 
unea. memoriei folosite. Sistemele digitale sunt uneori evaluate prin complexitatea văzută 
ca număr de intrări în toate circuitele ce compun sistemul, ignorändu-se aspecte legate 
de topologia sau funcţia circuitului. Mărimea astfel substituită complexităţii creează de 
multe ori confuzii ce nu pot fi evitate decât prin definiţii mai nuantate. 

Complexitatea ca mărime a definiţiei minime, numită şi complexitate algo- 
ritmică, oferă distincţii mai nuantate. Teoria algoritmica a informaţiei permite şi evaluări 
cantitative ale unor realităţi compuse din multe elemente. Exemplul cel mai simplu, la 
care se pot reduce toate evaluările formale, este cel al unui şir binar, de regulă, foarte lung. 
Un astfel de şir este algoritmic simplu dacă, spre exemplu, este format din repetarea de 
500.000 ori a secventei binare 0011. Un şir este algoritmic complex dacă este format din 
2 milioane de biti inläntuiti aleator, fără nici o regulă. In primul caz descrierea cea mai 
simplă, care permite obţinerea şirului, este: generează de 500.000 ori 0011, iar în cel de 
al doilea caz este: generează 0100011100 ... 110010100001101, unde şirul binar conţine 2 
milioane de semne. Mărimea primei definiţii este de o jumătate de rând, pe când cea de a 
doua definiţie umple spaţiul câtorva volume. Conform acestei definiţii, cel de al doilea şir 

are complexitate maximă, neavând o reprezentare mai compactatä. Rămâne să ne punem 
întrebarea: cel de al doilea şir reprezintă într-adevăr ceva? Este totuşi important faptul 
ca se poate face o estimare cantitativă corelată şi cu conţinutul reprezentării. 

Este interesant de amintit şi punctul de vedere, preponderent calitativ, al lui B. Ed- 
monds, conform căruia complexitatea, este: 


That property of a language expression which makes it difficult to formulate 
its overall behaviour, even when given almost complete information about its 
atomic components and their inter-relations. 


O definitie semantica a complexitätii 


Principala critica pe care o facem definitiilor anterioare este aceea ca nu au tinut cont 
în definirea complexităţii de aspecte semantice. Teza pe care o avansam este aceea că 
nu putem defini complexitatea unei reprezentări independent de semnificația pe care i-o 
acordăm. O abordare de acest tip ne va permite să ţinem cont, în egală măsură, de: 


- tendința către rigoare a formalului, prin căutarea unei măsuri 


- apetenta mentalului de a manipula înţelesuri , 


în tentativa de a concilia formalul şi mentalul. O definiţie pur cantitativă este inutilă 
pentru că uniformizează aspecte calitative pe care mentalul se sprijină în demersul său. 
De asemenea, o abordare pur calitativă nu poate oferi abordării formale nici un reper. 
Avem nevoie de un concept care să asigure un context acceptat în egală măsură de lumea 
mentalului ca şi de cea a formalului. 

Definiţia pe care o propunem necesită unele precizări preliminare. 


1. Orice reprezentare formală poate fi realizată sub forma unui şir de simboluri binare. 
2. Mărimea unei reprezentări este dată de lungimea şirului binar asociat. 


3. Diferenţa a două reprezentări este definită numai pentru reprezentări de dimensiune 
egală şi are drept rezultat funcţia sau-exclusiv realizată între biții ce ocupă poziţii 
identice. (Exemplu: diferenţa dintre: 

0001110010100011 

si 

1100110011001100 

este: 

1101000001101111. 

Dupá cum se observá, s-au modificat (complementat) acei biti ai ”descäzutului” 
care au corespuns 1-urilor ”scäzätorului”.) 


Putem propune următoarea, definiţie: 


Complexitatea semantică a unei reprezentări este dată de modulul 
diferenţei dintre complezitatea algoritmică a acelei reprezentări şi complex- 
itatea algoritmică maxima pe care o poate avea o reprezentare scăzută din 
reprezentarea inițială fără ca semnificația acesteia să fie afectată. 

Vom încerca să explicam aceasta definiţie folosind ca exemplu patru reprezetäri bidimen- 
sionale (fig. 2): 

(a) o tablä de gah, 

(b) desenul unui circuit electronic format din componente electronice (rezistente, con- 
densatoare gi tranzistoare), 

(c) un desen de Picasso, 

(d) un numär aproape egal de puncte albe si negre distribuite aleator. 

Complexitatea algoritmica (Ca) a acestor reprezentări este, in aceeaşi ordine: 

(a) foarte mică 

(b & c) moderată 

(d) foarte mare. 

Semnificaţia. primei reprezentări (tabla de şah) se poate păstra dacă un număr mic de 
biţi se complementează. Desenul circuitului electronic îşi păstrează semnificaţia dacă din 
el se scade o imagine relativ simplă. Desenul de Picasso nu suportă nici o modificare dacă 
vrem ca semnificaţia lui - ”desen de Picasso” - să nu fie alterată. Ultima reprezentare 
rămâne la fel de “semnificativă” - adică nesemnificativă - chiar dacă i se complementeaza 
toţi biții. 

In consecinţă, complezitatea semantică (Cs) a celor patru reprezentări va fi: 

(a) Cs = Ca, pentru că din Ca se scade o marime comparabilă 

(b) Cs = Ca, pentru că din C4 se scade o mărime nesemnificativ de mică 

(c) Cs = Ca, pentru că din C4 nu se poate scădea decât o reprezentare nulă 

(d) Cs = 0, pentru că din C4 se poate scădea o valoare identică. 

Complexitatea semantică poate fi mare pentru imagini ce au o reprezentare nereg- 
ulată, dar posedă o semnificaţie. Spre deosebire de complexitatea algoritmică unde o 
reprezentare aleatoare poseda o complexitate maximă, în cazul complexităţii semantice o 
reprezentare aleatoare neavând semnificaţie, complexitatea ei este nulă (deoarece rămâne 
la fel de nesemnificativă prin complementarea tuturor biţilor reprezentării). De asemenea, 
imaginile unice, de regulă cele cu valoare artistică, au complexitatea algoritmică egală cu 
cea semantică, deoarece nici o parte a reprezentării nu poate fi modificată fără a se mod- 
ifica semnificaţia. Am putea spune că atunci când Cs = Ca, reprezentarea are pe lângă 
semnificaţie şi sens. O astfel de reprezentare nu admite încadrarea în categoria formelor, 
putem spune despre ea că este neformală. 

Am putea stabili următoarele corespondențe folosind exemplul dat prin cele patru 
figuri: 


e figurile din categoria (a) sunt reprezentări formale 

e figurile din categoria (b) sunt reprezentări formalizabile 
e figurile din categoria (c) sunt reprezentări neformale 

e figurile din categoria (d) nu sunt reprezentări. 


Tranziţia gradată între formal şi neformal se poate face numai într-un spaţiu în care 
semnificaţiile arbitrează, printr-o experienţă mentală, un proces imposibil de imaginat ca 
o experienţă pur formală. Definiţia complexităţii semantice se obţine într-un experiment 
în egală măsură mental şi formal. De aici va rezulta şi utilitatea, acestui mod de a înţelege 
complexitatea pentru coerenţa mentalului şi formalului în experiment. 

Figure 5: Exemple de imagini tipice pentru complexitatea semantică. a. Imagine foarte 
simplă, cu o complexitate semantică minima. —bf b. Imagine cu o complexitate semantică 
mare. c. Dacă facem efortul de a vedea un desen de Picasso, atunci vom vedea o imagine 


cu o complexitate semantică mare sau foarte mare. 
complexitate semantică nulă. 


Imagine nesemnificativă, cu 

Coerenta mental - formal prin corelarea com- 
plexitätilor 


Complexitatea semanticä va permite relaxarea tensiunii dintre experimentul mental si cel 
formal, datorită compatibilitätii pe care o asigură evaluarea realizată cu o măsură ”ac- 
ceptată” de ambele părţi. Reglarea diferenţei, acum uriaşe, dintre adevăr şi demonstrabil 
va putea fi făcută cu un instrument de măsură comun. 

Concluzia cea mai importantă ce se poate desprinde din acest text este aceea că 
elementele unei teorii trebuie să fie suficient de elaborate pentru a avea din start o 
semnificaţie suficient de mare. Dezvoltärile teoretice clasice pornesc de la elemente si 
principii prea simple, care capătă semnificaţie numai pe măsură ce teoria este treptat 
elaborată. (Un exemplu limită îl constituie lumea imaginilor de 1 cm?, în care bitul nu 
are nici un fel de semnificaţie, motiv pentru care spaţiul imaginilor posibile devine, din 
start şi pentru totdeauna, absurd de mare. Dacă am proceda la fel în cazul lingvisticii, 
considerând ca structuri elementare literele alfabetului, cu care am accepta formarea 
oricărei combinaţii posibile, atunci am ajunge la o aberaţie similară; nici măcar orice 
combinaţie de cuvinte nu este acceptată, fapt pentru care mulţimea textelor posibile este 
drastic restricţionată. Ar avea, deci, rost un ”alfabet” al vizualului?) 

Tranzitia de la jocul formelor nesemnificante către operarea cu forme din ce în ce 
mai încărcate de semnificaţii apropie experimentul formal de cel mental. Complexitatea 
semantică în cele două tipuri de experimente începe să conveargă către valori apropi- 
ate. Constructiisi adevăruri din ce în ce mai complexe intrând sub incidenţa abordarilor 
formale, tensiunea dintre mental şi formal tinde să se atenueze. 

Aroganta cu care teoreticienii tradiţionali încearcă să fundamenteze cât mai simplu 
teoriile pe care apoi doresc să-şi sprijine experimentele mentale, formale sau reale, a condus 
la blocajul ce caracterizează relaţia dintre aceste trei tipuri de experimente. Deblocarea 
nu este posibilă decât prin teorii fundamentate complex (” neelegant” ) în care sá se poată 
oferi soluții simple problemelor care astăzi beneficiază de soluţii inacceptabil de mari 
consumatoare de timp şi resurse fizice. 

Tehnologiile informaţionale sprijină această inversare radicală, anticarteziană, de viz- 
iune. Experimentul formal este eficient posibil numai pe suportul oferit de instrumentele 
informatice. Mintea omului şi instrumentele de calcul pot şi merită să interacţioneze 
numai dacă se implică specific la complexitäti apropiate. 

Forţa subtilă a imaginarului se poate actualiza numai sprijinită de forţa brută a for- 
malului. Totul este ca aceste forte să poată fi ţinute aproape una de cealălaltă. Cine 
le îndepărtează? Cei ce cred că, dacă, demersul cartezian a permis construcţia calcula- 
toarelor, atunci, acelaşi demers trebuie să caracterizeze şi folosirea. lor performantă. 


7-8 august 1996 

Alternativa dualitate-unitate: 
paradox al raționalismului? 


Raționalismul ca experiment istoric 


Nu o dată“? în istoria Occidentului raționalismul a fost o promisiune. Dar neimplinirea 
ei este departe de a fi o slăbiciune a raționalismului. Obstinatia cu care uneori încercăm 
să impunem raționalismul este consecinţa unei neînţelegeri: nu vrem să acceptăm faptul 
că el este numai o parte a unei triade. In mod greşit opunem raţiunea, irationalului, 
într-un model binar simplist. Raționalismul nu se opune, el convietuieste cu manifestările 
culturale si cu cele spirituale, chiar dacă în această convietuire nu s-a putut realiza până 
acum niciodată un bun echilibru. Contactul omului cu realitatea presupune o triadă, în 
care claritatea, expresivitatea şi misterul coexistă cu ponderi diferite, în momente diferite 
ale devenirii lui în lume. 

Pentru cei ce nu pot suporta o interactie totală cu existenţa, raționalismul a fost, si 
mai este încă, o speranţă. Atunci când omul se percepe într-o poziţie proastă în raport 
cu lumea, se încrâncenează pe calea unor clarificări rigide, în loc să încerce deschideri către 
comportamente diversificate. Ne-am obişnuit să interpretăm unidimensional şi reductiv 
raționalismul grec, folosind o grilă deformată de două milenii de creştinism. Dodds, in 
singularul său eseu, prezintă raționalismul grec scufundat într-un complex de compor- 
tamente. Speranţa, ca doctrină, ne-a canalizat eforturile unidimensional, oferindu-ne, 
pe rând, spiritualitatea, culturalitatea, iar mai apoi raționalismul drept căi eficiente, dar 
trunchiate, de reglare a relaţiei omului cu lumea. 

În spaţiul oferit de trei coordonate: rațiune, cultura, spirit - să-l numim spațiul omului 
- grecul din vechime îşi găsea o poziţie cât mai depărtată de oricare dintre axe. Ges- 
tul lui putea fi deodată clar, expresiv şi plin de mister. Prin aceasta poate că nu era 
întotdeauna. destul de eficient. Tot din acest motiv, împlinirea ca om era pentru multi 
dificilă. Eficienţa şi împlinirea aparentă se pot exersa însă mult mai uşor atunci când omul 
” coboară” pe una din axele spaţiului omului. Post-elenismul este caracterizat tocmai prin 
unidimensionalizarea spaţiului în care omul se manifestă. O mie de ani de spiritualitate 
iar ulterior o jumătate de mileniu cultural au impus, prin succesive eşecuri, câteva. secole 
de rationalism care poate ne vor permite refacerea unităţii pierdute dintre rațiune, cultură 
şi spiritualitate. 


62 Comunicare la sesiunea ştiinţifică cu tema ” Descartes şi Leibnitz. Primatul raţiunii, o promisiune sau 
o speranţă neimplinitä”, organizată de Academia Română în colaborare cu Institutul Goethe şi Institutul 
Francez din Bucureşti, în 16 - 17 mai 1996. 

63In [Dodds '51] rationalisml culturii eline este prezentat ca un fenomen tot timpul dublat de ceea ce, 
simplificând, Dodds numea irațional. Cred că irationalismul, ca etichetă, ascunde o realitate mult mai 
complexă cu o componentă culturală şi una spirituală foarte pregnante. 

Procesul declanşat la sfârşitul Renaşterii cred că reprezintă ultima experienţă uni- 
dimensională. Situatiile paradoxale pe care le va genera, într-un proces continuu de 
împlinire, ne vor convinge, poate, că o relaţie bună a omului cu lumea presupune o bună 
locuire a omului de către triada rațiune - cultură - spiritualitate. De asemenea, viitorul 
rațional, trecutul cultural şi momentul spiritual se vor sincroniza superior numai dacă omul 
locuieşte liber în spaţiul tridimensional amintit. 

Experienţa raţională modernă încheie un ciclu în care pe rând, spiritualitatea, culturile 
şi civilizația şi-au incercat independent, cu reuşite parţiale, şansa de a echilibra relaţia 
omului cu natura, cu oamenii şi cu el însuşi. De la o vreme au apărut şi semnele sfârşitului 
de ciclu. Se pare că primii care le-au sesizat au fost Goethe şi Mozart [Stefan ”__|. Ei par 
să înţeleagă faptul că o fiinţă poate suporta existenţa numai dacă dobândeşte capacitatea 
de a vedea revelaţia (spirituală), imaginația (culturală) şi explicaţia (raţională) ca un tot 
nedisociabil. Ne transmit acest mesaj de aproximativ două secole. Poate că într-un târziu 
îl vom înţelege şi vom fi in stare să-l asimilăm ca mod de viaţă. 

Descartes şi Leibnitz au fundamentat acest ultim experiment, al raționalismului, astfel 
încât el să se poată împlini închizând consistent, cu o evoluţie naturală, ciclul bimilenar 
amintit. Ei sunt, prin aceasta, nu numai figuri centrale ale raționalismului, ci şi gânditori 
care şi-au spus cuvăntul potrivit, la momentul potrivit, într-o evoluţie caracterizată prin 
obsesia disocierilor. 


Complexitatea potenţială - o şansă pentru Descartes 


Raționalismul modern occidental apare într-o lume divizată cultural datorită efortului 
disperat de a se reface de pe urma unui proces milenar de anihilare a raționalismului grec şi 
a civilizaţiei romane. Diversitatea culturală, generată în prima jumătate a mileniului doi, 
s-a. dovedit a fi o puternică sursă de complexitate, într-o lume care nu mai accepta astfel 
o necondiționată (dogmatică) unitate. Stăpânirea complexităţii odată dezläntuite nu se 
mai putea face prin revenirea la o unitate condiţionată dogmatic (adică necondiționată). 
Singura şansă era oferită de găsirea unor căi simple sau simplificatoare. Reductionismul, 
cultivat cu cele mai diferite nuanţe, devine o atitudine obligatorie. Este, astfel, perfect 
justificat demersul reductionist de tip cartezian, explicit afirmat în Discurs asupra metodei 
[Descartes D]: 


După cum multitudinea legilor justifică adesea viciile astfel încât, de pildă, 
un stat este mult mai bine condus atunci când nu are decât puţine legi, dar 
acestea sunt strict urmate, tot astfel, în locul numeroaselor precepte ale logicii, 
am crezut că-mi vor fi suficiente următoarele patru reguli cu condiţia de a nu 
mă abate de la hotărârea fermă şi statornică de a le respecta întotdeauna (pag. 
121). 


Deci, cunoaşterea trebuie să pornească de la un set cât mai redus de principii simple. 
Această atitudine implică şi o prezumție: lumea este suficient de simplă pentru a putea fi 
descrisă cu ajutorul unui instrument” simplu. Obiectul cunoaşterii este numai aparent 
complex, totul este să găsim acea cale simplă care să ne permită. descrierea oricărui 
fenomen prin mijloace simple. Nu ştim în ce măsură Descartes a fost conştient de această 
prezumție. Astăzi este foarte dificil de apreciat dacă aceasta prezumție corespunde sau 
nu realităţii. Aparent, nu corespunde. Dar cred că se impune o discuţie mai nuanţată. 


115 


O serie de instrumente formale, dezvoltate sub incidenta informaticii, pun problema 
complexităţii într-o lumină nouă. Teorii legate de informaţia algoritmica, fractali, au- 
tomate celulare, algoritmi genetici, reţele neurale, haos repun în discuţie conceptul de 
complexitate. Informația algoritmică evidenţiază complexitáti potenţiale foarte mari, 
dar este evident că actualizarea acestora este imposibilă. Pe de altă parte, fractalii®? 
sau automatele celulare®’, pornind de la câteva reguli foarte simple, au manifestări de o 
spectaculozitate (aparentă?) greu de explicat empiric. Algoritmii genetici® sau reţelele 
neurale” pot soluţiona acceptabil, folosind resurse rezonabile, probleme de foarte mare 
complexitate. Haosul®®, teoretic înspăimântător de complex, se dovedeşte, în realitate, 
mult mai previzibil, uneori chiar prea previzibil. 

Leibnitz [Leibnitz M] are o atitudine similară cu cea a lui Descartes, dar adaugă un 
accent particular: 


31. Rationamentele noastre (s.m.) sunt întemeiate pe două mari principii, 
principiul contradictiei, în virtutea căruia socotim fals tot ce cuprinde în sine 
o contradicție, şi adevărat, ceea ce este opus falsului, adică în contradicţie cu 
acesta; 


32. Si principiul rațiunii suficiente, în virtutea căruia considerăm că nici un 
fapt nu poate fi adevărat sau real, nici o propoziţie veridică, fără să existe 
un temei, o rațiune suficientă pentru care lucrurile sunt asa si nu altfel, desi 
temeiurile acestea de cele mai multe ori nu ne pot fi cunoscute. 


64 Conceptul de fractal s-a impus prin lucrările lui Mandelbrot. Este vorba de mecanisme formale foarte 
simple care, recursiv aplicate, generează configurații de mare spectaculozitate asemănătoare unor procese 
reale (cum ar fi, spre exemplu, structura unei ferigi sau a unui masiv muntos erodat de ape). 

65Conceptul de automat celular a fost dezvoltat de John von Neumann pentru a-l folosi la conceperea 
unei maşini care se autoreproduce. Presupune o reţea unidimensională sau bidimensională de automate 
finite care evolueză în funcţie de propria stare şi de starea automatelor dintr-o vecinătate limitată. Pornind 
de la funcţia de tranziţie a fiecărui automat (de regulă, foarte simplă şi aceeaşi în toată reţeaua) şi de la 
starea iniţială a reţelei se pot obţine uneori comportamente globale semnificative. Este un exemplu de 
sistem în care sub incidenţa unei stricte localităţi se produc fenomene globale coerente. 

66 Atunci când soluţia optimă a unei probleme se află într-un spaţiu atât de mare încât găsirea ei nu se 
poate face printr-o căutare sistematică, într-un timp rezonabil, pe o maşină oricât de puternică, atunci se 
acceptă găsirea unei soluţii aproape optimale printr-o căutare pseudoaleatoare convergentă. Convergenta 
către soluţie se poate face prin ” generaţii” succesive de soluţii care se reproduc prin ”exemplarele” cele 
mai ”performante”. După un număr de generaţii programul poate decide că un exemplar al generaţiei 
curente este suficient de performant. Uneori este chiar cel mai performant. În acest proces evoluţia 
presupune şi procesarea pur aleatoare, prin ”mutatii”, asigurând parcurgerea parţială cât mai uniformă 
a spaţiului soluţiilor, astfel încât să fie maximizată şansa de a nu ocoli zona în care se află chiar soluţia, 
optimă. Din cauza asemănării cu procesul darwinian de selecţie naturală, aceşti algoritmi au fost numiţi 
algoritmi genetici. 

67Sugestia oferită de reţelele de neuroni, care formează sistemul nervos natural, a fost folosită pentru 
a defini un model simplificat de procesare a informaţiei. Actualizarea funcţională a unei reţele neurale 
artificiale se face printr-un proces de ”invätare” în care parametrii reţelei se ajusteazä, într-un proces 
iterativ, folosind exemple semnificative. Un proces de ”invätare”, cu o durată rezonabilă, folosind un 
număr redus de exemple tipice, pemite obţinerea unor performanţe acceptabile (nu întotdeauna maxime) 
cu resurse fizice modeste într-un timp relativ mic. 

68S-a constatat că un comportament haotic (aparent neguvernat de nici o lege) în interactie cu o 
realitate neliniară (ce reacţionează şi în funcţie de parametrii excitatiei primite, manifestând astfel o 
anumită formă de ” sensibilitate” la natura stimulului recepționat) se poate organiza (autoorganiza?) într- 
un comportament semnificativ. Astfel, haosul se instituie într-o sursă de acţiuni sau fenomne semnificative 
utile. Prin aceasta haosul se dovedeşte ” deschis” către a se autoorganiza, sau este forţat la organizare de 
o structură superior ”sensibilä” (neliniară) sub forma a ceea ce în el poate fi o ordine implicită? 

”Rationamentele noastre” trebuie sä se bazeze pe cele douä principii si nu realitatea la 
care se referă. Dacă la Descartes principiile caracterizau in general atitudinea celui ce 
cunoaste, la Leibnitz principiile se referä numai la rationamente. Dar adevarurile la care 
omul are acces nu se reduc numai la cele rationale: 


33. Există de asemenea două feluri de adevăruri, cele de raționament şi cele 
de fapt. Adevărurile de raționament sunt necesare şi opusul lor imposibil, iar 
cele de fapt sunt contingente şi opusul lor este posibil. 


Adevărurile contingente nu pot intra complet sub incidenţa ”rationamentelor noastre”; la 
aceste adevăruri cunoaşterea poate avea acces dincolo de rațiune. Complexitatea realului 
rămâne sub incidenţa adevárurilor contingente? Atunci deviza raționalismului leibnitzian 
ar putea fi: să cunoaştem ceea ce poate fi cunoscut simplu! Pe de altă parte, deviza 
raționalismului cartezian ar fi: realitatea este simplă şi poate fi cunoscută pornind de la 
principii simple. 

Cine are dreptate? Atitudinea lui Leibnitz pare mai nuanţată, pe când cea a lui 
Descartes este foarte tranşantă. Tindem să-i dăm dreptate primului, dar ne putem aştepta 
şi la surpriza ca cel de al doilea să aibă dreptate. S-ar putea ca realitatea să fie numai 
potential compleză iar actualizarea. acestei complexitäti teoretice să fie imposibilă la scara 
percepţiei şi acţiunii umane?”. Suma tuturor lumilor posibile într-o desfăşurare temporală 
foarte extinsă este cu certitudine foarte mare. Dar cât este de complexă lumea actuală 
în raport cu suma anterioară? Raportul dintre diversitatea actuală şi cea potenţială 
tinde către zero cu o foarte bună aproximare. În acest caz este legitimă întrebarea; ce 
caracterizează această infimá parte (ce caracterizează mulţimea celor 10% de imagini din 
mulţimea, celor 10% posibile?)? Un răspuns, greu de justificat in acest moment, este: 
posibilitatea de a fi cunoscută rațional”. 


Dualitatea corp-suflet şi unitatea monadei 


Descartes a fost şi el nevoit să impună o delimitare: cea dintre suflet şi corp. Este o 
delimitare mult mai netă decât cea leibnitziană dintre adevărurile raţionale şi cele de 
fapt. Această dualitate va permite separarea celor cognoscibile raţional (la Leibnitz 
raţiunea suficientă trebuia să caracterizeze şi adevărurile contingente). Distincția dintre 
semnificaţii şi sensuri a putut fi astfel realizată într-o manieră ”rationalá”. Este foarte 
interesantă evidenţierea faptului că se pune şi problema cunoaşterii sufletului, care este 
chiar mai uşor de realizat: 


69%Vezi discuţia, despre imaginea de 1 cm? din ”Coerenta mentalului si formalului în experiment”, 
secţiunea. ” Limite maligne”, în acest volum. 

Calculul făcut referitor la imaginea de 1 cm? atenuează rezultate teoretice pesimiste referitoare la 
capacitatea de a oferi reprezentări formale realităţii. Conform teoriei algoritmice a informaţiei, ante- 
rior citată, capacitatea de a oferi reprezentări condensate unei realităţi extinse scade exponential daca 
reprezentarea, scade liniar. Teoretic, în realitatea potenţială subspatiul celor formalizabile tinde spectac- 
ulos de rapid către zero. Dar în realitatea actuală? Extensia domeniului real (actual) în care teoriile 
formale sunt posibile se poate institui într-un argument pentru faptul că din realitatea potenţială se actu- 
alizează acea parte care poate fi rational abordată. Infima parte a realităţii actuale s-ar putea să posede 
un ordin de mărime apropiat de cel al realitätilor formalizabile, ce pot intra sub incidenţa, rationalitätii. 
Această observaţie poate fi numai un punct de pornire într-o discuţie mult extinsă. (A se vedea, în acest 
sens şi prima aneză din "Simbol şi acţiune”, in acest volum.) 

Astfel încât acest eu, adică sufletul prin care sunt ceea ce sunt, este in 
întregime distinct de corp şi chiar mai uşor de cunoscut decât el; în afară 
de aceasta, chiar dacă nu ar exista corpul, sufletul n-ar înceta să fie ceea ce 
este (pag. 130). 


În opoziţie cu această dualitate carteziană, monada este, pentru Leibnitz, o unitate 
simplă, fără părţi, din care este compusă realitatea. Imposibilitatea identităţii va impune 
individualitatea nestructuratului în discursul leibnitzian, astfel încât monadele vor fi di- 
verse rămânând unitare. Nu putem să nu remarcăm faptul că discursul din Monadologie 
începe prin a fi sugestiv, la limita paradoxului, pentru a deveni treptat raţional într-un 
decrescendo normal pentru un demers filosofic ce fundamenează raționalitatea ştiinţei. 

Disocierea fundamentează demersul cartezian, pe când continuitatea presupusă de uni- 
tatea monadelor caracterizează abordarea leibnitziană. Această polarizare se va propaga 
până la nivelul teoriilor matematice unde produsul cartezian şi calculul infinitezimal sunt 
produse tipice pentru cei doi rationalisti. 

Cum se acomodează în spaţiul raționalismului două tendinţe atât de opuse? Prin: 


e extremismul pe care-l promovează cele două abordări 
e atentatul realizat în egală măsură la produsele superioare ale imaginarului”! 


În spaţiul limitat în care, fatalmente, mintea omului se poate manifesta, extremele 
sfârşesc prin a se atinge. Raționalismul conţine două filoane distincte care au coabi- 
tat şi interactionat fecund până în momentul în care ştiinţa calculatoarelor le-a permis să 
se manifeste net distinct. Nu avem de a face cu un paradox, ci cu o naturală polarizare 
generată de poziţiile extreme pe care le permite cultivatea în exces a raționalismului. 


"loan Petru Culianu în ”Eros şi magie” [Culianu ’94] descrie foarte sugestiv acest atentat la imaginar: 


Dacă ne putem astăzi lăuda că avem la dispoziţie nişte cunoştinţe ştiinţifice şi o tehnologie 
care nu au existat decât în fantezia magicienilor, trebuie să recunoaştem că, de la Renastere 
încoace, facultăţile noastre de a opera direct cu propriile noastre fantasme, dacă nu şi cu cele 
ale altora, s-au micşorat. Raportul dintre conştient şi inconştient s-a modificat profund, iar 
capacitatea noastră de a ne domina propriile procese imaginare s-a redus la zero. (pag. 19) 


Putem da concret şi exemple legate direct de cei doi mari gânditori. 

Astfel, Descartes oferă celor ce erau mai putin dotați cu imaginaţie spaţială, bidimensională sau tridi- 
mensională, un instrument eficace de a rezolva probleme de geometrie: geometria analitică. Dar, în acelaşi 
timp, pe cei superiori dotați cu imaginaţie bi sau tridimensională îi obligă la un exerciţiu unidimensional- 
izant în lumea unidimensională a şirurilor de simboluri. Eficienţa cu care se vor rezolva probleme curente 
se va, institui într-un atentat la capacitatea de a imagina soluţii spectaculoase pentru probleme realmente 
dificile. Nu deplangem lipsa spectacolului ca pe un efect în sine, ci lipsa spectacolului ca exerciţiu supe- 
rior pentru creativitate. Nu negăm rolul geometriei analitice în dezvoltarea ştiinţei, dar atragem atenţia 
asupra preţului pe care omul ca întreg a trebuit să-l plătească (din unele puncte de vedere acest preţ a 
fost mic, dar mai nou apar şi efecte care se manifestă amplu pe alte dimensiuni). 

Leibnitz este copártas la inventarea calculului infinitezimal. Dezvoltarea în serie a unor funcţii a permis 
conceperea. unor instrumente matematice eficiente. Apariţia calculatoarelor a cerut însă dezvoltarea unor 
algoritmi rapizi şi foarte precişi pentru calculul funcţiilor trigonometrice, hiperbolice, exponentiale şi 
pentru inversele lor. Cele mai rapid convergente serii nu s-au dovedit suficient de performante. Au 
trebuit ” dezgropate” lucrări anterioare inventärii ”eficientului” calcul infinitezimal, pentru ca problema 
să-şi găsesacă o soluţie acceptabilă. O lucrare din prima jumătate a secolului 17 [Briggs 1624] conţinea 
algoritmi, unii cunoscuţi de milenii (regula stadionului cunoscută de Pitagora pentru calculul radicalului 
cu un efort comparabil cu al unei împărțiri), care să ofere o precizie de 10-10 în timpul de calcul a 2 — 4 
operaţii aritmetice de înmulţire sau împărţire. Redescoperirea a fost făcută în anii 60 [Meggit ’62] ai 
secolului nostru şi este foarte puţin popularizată chiar în mediile universitare. 

Filonul leibnitzian ce porneşte de la: să cunoaştem ceea ce poate fi cunoscut simplu! 
s-a manifestat, în scurta istorie a calculatoarelor, prin încercarea de a folosi reprezentări 
formale globale pentru a da socoteală de efecte locale. Este deja o abordare ” clasică” în 
ştiinţa, calculului. 

Filonul cartezian este responsabil de orientări mai noi ce au un caracter 
” neconvențional”. Aceste căi presupun că: realitatea este simplă si poate fi cunoscută 
pornind de la principii simple. S-au fundamentat astfel mecanisme bazate pe autoorga- 
nizarea unui spaţiu caracterizat prin reguli locale simple. Această paradigmă încearcă 
sa genereze efecte globale pornind numai de la specificarea regulilor locale. Automatele 
celulare, reţelele neurale sau algoritmii genetici permit apropierea de soluţie prin procese 
convergente de autoorganizare. 

Raționalismul se manifestă încă o dată simplificand excesiv realitatea. Pe de o parte 
prin global poate fi specificat localul, iar pe de altă parte prin reguli strict locale se pot 
genera efecte globale. În primul caz ierarhia cauzală este principiul, pe când în cel de al 
doilea caz funcționarea sincronă fundamentează calculul”? 

O abordare raţională nici nu putea să ne conducă altundeva decât într-o lume a 
formelor în care procedee net distincte se exclud reciproc, impunând astfel limite fun- 
damentale. Abordarea neconvenţională este consecinţa limitelor abordării clasice. Pe 
căile neconvenţionale se rezolvă aproximativ probleme inabordabile prin procedee clasice. 

Dualismul cartezian şi monada leibnitziană nu sunt decât două feţe complementare 
ale raționalismului. Unitatea se manifestă ca o promisiune iar dualitatea ca o speranţă. 
Promisiunea nu poate fi întotdeauna onorată din cauza complexităţii, aşa că ne mai 
rămâne speranţa că o soluţie aproximativă ne va putea satisface. 

Dar nu aş vrea să uităm că încrâncenarea cu care căutăm raţional soluţia este dată 
de imposibilitatea de a ne-o imagina sau de incapacitatea de a o dezvălui. 


Mai 1996 


“Nu putem să nu facem conexiunea, poate fantezistă, între gândirea obsesiv cauzalá a Occidentului 
şi percepţia sincronică a realităţii practicată în gândirea orientală. Este acest gând, poate, expresia 
speranţei inconstiente ca preocupările pentru calculabilitate să ne dezvăluie, şi pe cale raţională, cele două 
procese fundamentale care conlucrează la perenitatea existenţei? S-ar putea, atunci, ca raționalismul să-şi 
găsească în această dezvăluire ”ratiunea” de a ne fi obsedat de atâtea ori în istorie. Ştiinţa calculului va 
permite, oare, ca raționalismul modern să fie ultima ”reincarnare” a raționalismului? 


Informatica si triada 
spiritualitate-culturi-civilizatie 


Preambul Atunci cänd se impune o schimbare este binevenitä intrebarea: nu 
cumva prilejul trebuie folosit pentru modificări mai ample decât cele impuse? 
O jumătate de secol de totalitarism impune regândirea organizării şi finanţării 
cercetării”. Dar va trebui să folosim acest prilej şi pentru a realiza modificările 
cerute, peste tot in lume, ca urmare a tendinţelor induse de evoluţia men- 
talitätilor şi tehnologiilor. Există şansa ca soluţiile pentru schimbarea impusă 
să fie oferite de modificările prilejuite. Dacă cercetarea este privită ca un pro- 
ces în sine, atunci reformarea ei se va face mai dificil. Teza pe care o avansăm 
presupune că, în actualul stadiu al cunoaşterii, cercetarea este intim şi impera- 
tiv legată de procese educaţionale. Vom încerca să arătăm că evoluţia istorică 
a mentalitätii cercetătorului, corelată cu dezvoltarea tehnologiilor, sugerează 
noi forme de organizare şi noi stiluri de abordare. 


Procesul de învăţământul începe cu educaţia, continuă cu instructia, pen- 
tru a reveni definitiv la educaţie atunci când cercetarea devine instrument al 
cunoaşterii profunde. 


Introducere 
Modificări importante în politica ştiinţei se pot produce din mai multe motive: 
e o tranziţie sociopolitică majoră 
e existenţa unor modele mai eficiente ce ar putea fi adoptate 
e mutații importante care se produc în procesul cunoaşterii în anumite etape. 


Cu toate că în ţările est-europene s-au produs modificări sociopolitice importante, cu 
toate că există în afara acestui spaţiu modele care au dat rezultate remarcabile, consider că 
factorul cel mai important de care trebuie să se ţină cont în reformarea cercetării ştiinţifice 
în statele est-europene este cel de al treilea. Într-adevăr, ultima jumătate de secol a 
adus cunoaşterea în stadiul în care propria evoluţie este factorul dominant în regândirea 
modalitätilor de organizare, finanţare, evaluare şi valorificare. Tranzitiile sociopolitice 
se constituie numai într-un bun prilej, iar modelele performante ale Occidentului, într- 
un experiment semnificativ pentru criza cunoaşterii. Prilejul reconstrucției trebuie folosit 


73 Acest text a fost prezentat la simpozionul internaţional cu tema ” Academie şi/sau Universitate”, din 
octombrie 1995, în care s-a dezbătut problema relaţiei dintre academii şi universitati ca medii de cercetare 
în Spaţiul central-est european, după 1989. A fost publicat în Academica, nr. 2 (62) din decambrie 1995 

pentru aduceri la zi consistente prin care formele institutionale, modalitätile de cunoastere, 
mentalitatea. cercetătorului să corespundă stadiului limită pe care-l atinge cunoaşterea la 
acest sfârşit de mileniu. Vom da un răspuns întrebării Academie sau/şi Universitate? 
pornind de la stadiul în care cunoaşterea a fost propulsată de către ştiinţa occidentală. 
Acest răspuns va putea fi util în primul rând în spaţiul est-european aflat in fata unui 
nou început. 

Sunt evidente mai multe caracteristici ale evoluţiei cunoaşterii; enumerăm cinci pe 
care le considerăm mai importante: 


1. o nouă relaţie între cunoaştere şi acţiune 
2. rolul sporit pe care-l are comunicarea 


3. ingredientul pe care-l constituie informaţia ca structură simbolică acţionând prin 
semnificaţie 


4. viziunea globală (holisticá) în opoziţie cu cea disociativá 
5. o nouă relaţie între formal şi neformal. 


Implicatiile acestor tendinţe se vor discuta în contextul oferit de evoluţia cunoaşterii în 
paralel cu istoria omului şi a lumii lui, dominată pe rând de spiritualitate, culturi, iar în 
final de civilizație. Stadiul în care cunoaşterea a ajuns se pare că închide un ciclu prin 
faptul că civilizaţia se va putea impune în virtutea unor valori spirituale profunde. 

Vom încerca. să arătăm că cercetarea ne va permite accesul la cunoaştere numai in 
cadrul unui proces în care educaţia are un rol important, net distinct faţă de cel pe care 
şi l-a asumat până in etapa actuală. O nouă relaţie între instrucţie şi educație în cadrul 
învăţării va permite cercetării accesul la cunoaştere în stadiul în care complexitatea pune 
probleme fundamentale modurilor tradiţionale de căutare a adevărului la care se reduce 
astăzi cunoaşterea. 


Ipostazele cercetării 


Cercetarea, ca una dintre căile cunoaşterii, a căpătat o importanţă atât de mare încât este 
deseori confundată cu procesul mai amplu al cunoaşterii. Atunci când căile cunoaşterii 
sunt reduse la cele ale cercetării, prima care are de pierdut este cercetarea. Cercetarea 
şi-a impus criterii proprii de acţiune prin care caracteristici esenţiale ale cunoaşterii au 
fost trecute într-un plan secund. Demersul aristotelic a dat un impuls esenţial cercetării 
ştiinţifice, dar a generat şi premisele crizei pe care cunoaşterea o parcurge astăzi în culturile 
occidentale supuse unui proces de integrare civilizator. 

Condensarea expresiei în limbaje naturale, iar mai apoi în limbaje formale, permitea şi 
diseminarea, eficientă, dar trunchiată, a experienţelor individuale insolite. Atât timp cât 
suportul tehnic al reprezentării şi manipulării cunoaşterii a lipsit sau a fost rudimentar, 
nu au fost posibile evoluţii notabile în ” tehnologia cunoaşterii”. Informatica accelerează 
exploziv şi evoluţia stilului în care procesul cunoaşterii se desfăşoară sub forma cercetării 
ştiinţifice. Relaţia dintre cunoaştere şi cercetare are acum şansa să-şi găsească o bună 
aşezare sub impactul informaticii. Punctăm, în continuare, momentele semnificative ale 
evoluţiei ” tehnologiilor cunoaşterii”, în partea occidentală a lumii, ca paşi către o noua 
formă de cunoaştere. 

Disjunctia nemijlocit - mijlocit la Aristotel 


Despre cunoastere, ca proces guvernat de modalități coerente de manifestare comunitară, 
vorbesc consistent pentru prima dată vechii greci. Organon-ul aristotelic [Aristotel AS] 
impune primele distincții fundamentale, încă valabile pentru demersul uzual de tip oc- 
cidental. În Analitica secundă (II, 19) este explicit pusă în discuție disjunctia esențială 
dintre cele două forme de cunoaştere: cunoaşterea nemijlocită şi cea mijlocita. 


"S-a stabilit la început că nu putem cunoaşte nimic prin demonstraţie, dacă 
nu cunoaştem primele principii nemijlocite. În ce priveşte cunoaşterea prin- 
cipiilor nemijlocite, se poate discuta: dacă ea este sau nu este de acelaşi fel 
cu cunoaşterea prin demonstraţie, dacă amândouă cunoasterile merită nu- 
mele de ştiinţă sau dacă numai una este ştiinţă, iar cealaltă este un alt fel 
de cunoaştere, în sfârşit, dacă această facultate de a cunoaşte principiile s-a 
născut odată cu noi, dar fără ştiinţa noastră, sau dacă n-a existat înainte, ci 
a fost dobândită.” 


Pentru vechii greci cunoaşterea are deci două forme net distincte: 
e theoria - cunoaşterea nemijlocită, neformală, prin care dobandim principiile 


e episteme - cunoaşterea mijlocită de demonstraţia, formală, care porneşte de la prin- 
cipii. 


Antichitatea nu cunostea distinctia dintre cele douá emisfere ale creierului uman, dar a 
pus in evidentá perfect comportmentele distincte induse de acestea. 

Dacá aceastá distinctie este realá si constructivá pentru intelegerea a ceea ce este 
cunoaşterea, nu la fel de productivă s-a dovedit considerarea ei într-o manieră diacronica, 
în sensul că orice cercetare debutează printr-un demers strict theoretic şi evoluează printr- 
unul exclusiv epistemic. Această netă secventare s-a dovedit deosebit de productivă pentru 
evoluţia unei cunoasteri superficiale, realizată pentru perspectiva unor acţiuni imediate, să 
o numim: cercetare. Limitarea theoreticului numai la declanşarea demersului cunoaşterii 
lasă pe seama epistemicului sarcini ce se vor dovedi imposibil de rezolvat. Cultivarea epis- 
temicului a impus forme prin care extinderea cunoaşterii s-a făcut în dauna aprofundării 
ei. Problemele profunde s-au proiectat deformate pe suprafeţe care s-au dovedit prea mari 
pentru a fi acoperite epistemic. 


Arbitrarul în segregarea axiomelor de teoreme 


Într-o teorie ştiinţifică adevărul este dat, în egală măsură, de axiome, nemijlocit stabilite, 
şi de teoreme deduse mijlocit din axiome. Dezvoltarea construcţiilor teoretice a pus în 
evidenţă posibilitatea de a construi ansambluri identice de propoziţii adevărate, pornind 
de la diferite seturi de axiome. Ceea ce într-o elaborare este o teoremă poate deveni în alta 
o axioma şi invers. Este demistificatá, astfel, poziţia privilegiată a principiilor în corpul 
unei teorii. Această flexibilitate în expunerea unei teorii ştiinţifice va putea fi folosită 
pentru a creşte flexibilitatea instrumentelor formale care sprijină demersul cunoaşterii. 

Principiile şi ceea ce rezultă din ele nu fac parte din două lumi disjuncte. Se atenuează 
astfel prea neta distincţie aristotelică între formele cunoaşterii. Ele rămân distincte, dar 
se pot manifesta identic. 

Alegerea principiilor cunoasterii 


Daca mai multe propozitii adevärate in cadrul unei teorii pot aspira la demnitatea de 
axioma, atunci care ar fi criteriul dupa care se aleg axiomele ce fundamenteaza o stiinta? 
Se pot imagina doua situatii limita: 


e minimizarea principiilor, avand drept consecintä cresterea efortului de dezvoltare a 
teoriei 


e minimizarea efortului de dezvoltare a sistemului formal, pornind de la un set mai 
amplu de principii. 


Cum putem justifica setul de principii de la care pornim construcţia unei teorii? Două 
poziţii extreme există şi in acest caz: 


e evidența principiilor, datorită simplităţii lor, opţiune tipică pentru primele sisteme 
dezvoltate axiomatic încă din antichitate 


e utilitatea principiilor, probată prin consistenţa implicatiilor cu realitatea studiată, 
de care ţine cont mai ales ştiinţa contemporană care dezvoltă teorii pornind de la 
principii foarte puţin evidente, dar deosebit de fructuoase prin consecinţe; exemplul 
cel mai bun este fizica modernă. 


Alegerea principiilor a ţinut întotdeauna cont de faptul că o teorie ştiinţifică trebuie sá 
corespundă unei ” dimensiuni” umane. Complexitatea formelor percepute şi manipulate 
eficient este limitată la o valoare ce ţine de natura omului. Corelat cu interesul pe care- 
l are pentru om accesul la o anumită realitate prin intermediul unei ştiinţe dezvoltate 
formal se ajunge întotdeauna la o relaţie optimă între principii şi teoreme. Eficienţa 
procesului de cunoaştere reglează acest proces, prin care o teorie se dezvoltă astfel încât 
să ofere un instrument cât mai ”prietenos” utilizatorului uman. Probleme suplimentare, 
dar şi libertăţi în plus, apar atunci când utilizatorul nu este exclusiv cel uman sau când 
utilizatorul este numai un sistem artificial, informatic. 


Stăpânirea complexităţii prin mulţimea regulilor 


Necesitatea de a oferi modele teoretice pentru realităţi din ce în ce mai complexe, a 
împins într-un plan secund problemele utilizatorului uman. Performanţa formală limitată 
a omului nu a mai fost luată suficient în consideraţie. Se ajunge, astfel, la construcţia 
automată a unor teorii care vor fi utilizate, tot într-o manieră automată, numai de către 
un sistem de calcul. Se atenuează suplimentar distincţia dintre axiomele şi teoremele unei 
teorii. Realitatea, este descrisă prin seturi ample de reguli, extrase dintr-o porţiune finită 
a acesteia, considerată semnificativă. 

Un bun exemplu poate fi setul de reguli care descriu un limbaj natural pornind de la o 
selecţie finită suficient de amplă de texte semnificative: corpus-ul acelei limbi, stabilit de 
un for competent. Acest demers conduce la o descriere prin intermediul a zeci de mii de 
reguli, ce nu pot fi utilizate decât de o maşină comparabilă cu cea care le-a evidenţiat. Ce 
sunt aceste reguli? Axiome sau teoreme? Credem că distincţia nu mai este productivă. 
Cum poate fi interpretat corpus-ul de la care s-a pornit? Am putea să-l considerăm ca 
având pregnanta unui principiu. Dar atunci, teoria (ansamblul regulilor) este mai simplă 
decât principiul! De ce nu! 

In modul cel mai evident ne afläm in fata unei mutatii esenţiale, ce are mari şanse de a 
se fixa. Aspiratia aristotelica spre simplitatea şi evidenţa principiilor, reiteratä ” la intrarea 
pe ultima linie dreaptă” de către Descartes, este subminată de o evoluţie spectaculoasă 
ce a fost posibilă tocmai datorită viabilitatii iniţiale a acestor aspirații. Distincția dinte 
theoria şi episteme urmărea să ofere un model la scară umană pentru o realitate mult 
extinsă. În acest context, omul a ajuns la concluzia că: 


e teoriile ştiinţifice tradiţionale nu pot să descrie decât realităţi prea simple (pe cât de 
simplă este teoria, pe atât de restrâns este domeniul pe care-l poate descrie, conform 
teoriei algoritmice a informaţiei promovată de G. Chaitin) 


e teoriile ştiinţifice ar putea să descrie realităţi mai complexe, numai cu preţul unei 
complexitäti ce nu mai poate fi controlată decât cu ajutorul sistemelor informatice. 


Vom începe să construim numai teorii pentru uzul calculatoarelor? Poate că da. In măsura 
în care nu o vom face, vom căuta şi alte modalităţi de a practica uman cunoaşterea. 


Sincronizarea cunoaşterii nemijlocite cu cea mijlocită 


Ce am învăţat lovindu-ne de limitele impuse de complexitatea teoriilor? 


e Am înţeles că prin cunoaşterea nemijlocită, ca parte a cunoaşterii comunitare curent 
denumită ştiinţă, nu aflăm lucruri net distincte de cele pe care ni le oferă cunoaşterea 
mijlocită. 


e O bună alegere a principiilor poate creşte utilitatea unei teorii ştiinţifice. 


e În cazul complexitätilor mari, distincţia dintre adevărurile principiale şi cele deduse 
din principii nu mai este productivă. 


Complexitatea la care a aspirat demersul ştiinţific a evoluat mult mai rapid decât tehnolo- 
gia de elaborare a teoriilor ştiinţifice. Pasul pe care sper că suntem pregătiţi să-l facem 
va conjuga sincron cunoaşterea nemijlocită cu cea mijlocitä, astfel încât: 


e theoreticul si epistemicul sá interacţioneze pe toată ” durata” elaborării unei teorii 


e theoreticul să poată fi implicat şi în aplicarea ştiinţei, odată elaborate, astfel încât 
prin ”sugestii”, care pot fi simplu verificate epistemic, să se poată reduce semnificativ 
complexitatea rezolvării unor probleme ce-şi află, altfel, soluţia în spaţii exponential 
extinse. 


Ultimele două milenii de dezvoltare a ştiinţei au stimulat excesiv capacităţile epis- 
temice ale individului printr-un proces de învăţământ ce a neglijat prea mult aspectele 
educaţionale în favoarea celor instructive. Omul este instruit să acţioneze şi este mai 
puţin educat pentru libertatea de alegere, pe care numai spontaneitatea bine antrenată 
o poate garanta. Atenţia dată emisferei stângi a creierului, în emisfera stângă a lumii, 
printr-o politică de stânga, ne-a condus către situaţia în care aspirăm spre stăpânirea 
complexităţii prin procedee epistemice, formale, inadecvate acestui scop. Reorientarea 
către dreapta, către theoretic, neformal, nu este o soluţie. Refacerea unei unităţi pierdute 
ar fi o cale consistentă. 

Informatica, prin imensa ei disponibilitate epistemică, ne poate oferi libertatea de a ne 
stimula, printr-o bună educare, imensele rezerve theoretice, astfel încât cunoaşterea prin 
cercetare să se poată desfăşura stimulată continuu de emisfera dreaptă şi temperată con- 
structiv de o emisferă stângă bine instruită si sprijinită de suportul ”tehnologic” exterior 
minţii. Capacitatea de generare creativă a omului va putea să interacţioneze în ”timp 
real” cu capacitatea sa de analiză, bine susţinută de structurile informatice exterioare. 
Sincronismul theoretico-epistemic dintre emisfera dreaptă şi cea stângă va permite astfel 
stăpânirea complexităţii. 

O reconciliere dintre ” stânga” şi ”dreapta” la nivelul omului va putea avea consecinţe 
asupra unei reconcilieri corespunzătoare la nivelul lumilor iar mai apoi la nivelul lumii, 
într-o justificată aspirație către globalitatea vietuirii şi plenitudinea cunoaşterii. 


Ipostaze ale cunoaşterii 


Ipostazele cercetării ne arată că discuţia trebuie extinsă de la nivelul cercetării la nivelul 
cunoaşterii. Avantajele disjunctiei aristotelice, exploatate numai ca instrumente eficiente 
ale cercetării, s-au dovedit limitative pentru cunoaştere. 

La origine, cunoaşterea a fost un instinct prin care omul constientiza fiintarea sa în 
existenţă. Apoi, a permis vietuirea oamenilor într-o lume imprevizibilă. lar mai nou, 
prin cunoaştere acţiunea devenea posibilă şi într-o lume complexă. Pe această cale, cerc- 
etarea s-a substituit treptat cunoaşterii, astfel încât astăzi cercetarea oferă reprezentări 
compactate unor realităţi extinse, dar sărace în semnificaţii. 


Constientizarea fiintärii în existenţă - spiritualitatea 


Prima formă de cunoaştere s-a instituit ca o interactie nemijlocită între om şi existenţa, 
percepută ca totalitate nediferentiatä. Opoziția dintre fiinţa care percepea totul şi acest 
tot a fundamentat comuniunea fiinţelor umane bazată pe ceea ce astăzi numim spiri- 
tualitate. Constientizarea fiintärii în existenţă, ca primă manifestare a cunoaşterii, a 
declanşat istoria omului şi a lumii lui. Însă, în efortul de a construi o lume omul a trebuit 
să depăşească rapid comuniunile spirituale. Diversitatea mediilor şi a unor condiţii iniţiale 
l-au obligat să se disperseze în culturi. Peste fondul comun de spiritualitate au apărut 
construcţii culturale, cu ample dezvoltări istorice. Evolutia istorică a culturilor a fost 
caracterizată printr-un proces de ascundere a fondului comun de spiritualitate. Această 
ascundere a permis şi o conservare care a păstrat nealterate valori esenţiale pe care uzul 
curent, în vâltoarea lumilor, le-ar fi alterat. Istoria culturală a permis lumii să atingă 
nivelul la care este posibilă o optimă valorificare a spiritualităţii. Practic, istoria de până 
acum a omenirii poate fi gândită ca o rodnică rătăcire pe căi ce converg către momentul 
în care ceea ce este fundamental uman - spiritualitatea - să poată fi direct fructificat, fara 
pericolul risipirii în derizoriu. 


Cercetare şi invenţie - risipirea în culturi 


Cum au reuşi culturile performanţa de a salva prin ascundere valori esenţiale, dar inu- 
tilizabile datorită precaritätii lumii în care omul vietuia? Impunänd valorile secunde ale 
cercetării, acţiunii şi invenţiei tehnologice. 

Dispersarea în culturi presupune delimitare şi pragmatism. Percepția globală a 
existenţei se poate transforma într-un instrument util numai dacă este limitată. Existenţa 

este decupatä in domenii care sunt cercetate cu mijloace eficiente. Disjunctia aristotelica 
se impune: 


e retinänd din perceptia globalä un numär limitat de adeväruri, care sunt suficiente 
pentru un spatiu delimitat al realitätii 


e inventänd o serie de reguli care sa permitä reconstructia spatiului delimitat cu o 
acuratete suficient de mare. 


Diverse porţiuni ale realităţii vor fi astfel încapsulate in reprezentări simple, formate 
dintr-un număr redus de adevăruri şi de reguli de folosire a acestora. Realitatea va fi 
investigată numai din perspectiva conceperii acestor sisteme simbolice curent denumite 
teorii ştiinţifice. Cunoaşterea se va reduce la cercetarea privită ca trunchiere şi invenţie. 

În acest context cunoaşterea este înlocuită cu căutarea adevărului, ca o corespondenţă 
între o teorie ştiinţifică şi un domeniu delimitat al existenţei. 

Multă vreme acest model a dat rezultate foarte bune. Atât timp cât complexitatea 
problemelor abordate a fost rezonabilă, nu s-a pus problema corelatiei între complexi- 
tatea unei teorii şi complexitatea domeniului problematic ce poate fi abordat. Atacarea 
unor probleme mai dificile a declanşat cercetări referitoare la corelatia care ar putea fi 
găsită între complexitatea problemei de rezolvat, complexitatea teoriei şi timpul afectat 
rezolvării. Nu mică a fost mirarea cercetătorilor (nu şi a cunoscatorilor) când au constatat 
că o problemă complexă cere o teorie la fel de complexă sau un timp de soluţionare foarte 
mare. 

Culturile au substituit cercetarea cunoaşterii, cu efecte deosebit de favorabile în 
soluţionarea unor probleme riguros şi drastic conturate. Delimitärile iniţiale au deter- 
minat însă atingerea unor limite fundamentale în cercetare. Nu cunoaşterea este limitată, 
ci aproximarea ei prea grosieră prin cercetare. 


Cunoastere prin creaţie - regăsirea prin civilizaţia bazată pe spiritualitate 


Se poate emancipa cunoaşterea, de sub tutela cercetării, pe care a acceptat-o din neputinta 
iniţială de a fructifica o atitudine pur spirituală? Da. Dar nu prin revenirea la o atitudine 
preponderent spirituală. Experiente culturale milenare pot fi fructificate acum când s-au 
epuizat în spaţiul restrâns în care au apărut. Rezerva de diversitate pe care lumile au 
acumulat-o, dispersându-se în culturi, constituie o bază pe care se poate risca o formă de 
cunoaştere în care creaţia, şi cercetarea să colaboreze cu mari şanse de reuşită. 

Anihilarea disjunctiei aristotelice, prin sincronizarea dintre theor” ia si episteme este 
posibilä in contextul ferm oferit de: 


e diversitatea pe care putem conta ca sursä pentru creativitate 
e instrumentele informatice de care dispunem pentru validarea ”delirului” creativ. 


Disjunctia dintre cele douä emisfere cerebrale a fost stimulatä de imposibilitatea de a ocoli 
modelul aristotelic de cunoastere. Efortul analitic (al emisferei stängi) se dovedea prea 
mare iar capacitätile sintetice (ale emisferei drepte) päreau necontrolabile. Cum putea fi, 
în aceste condiţii, stimulată o intercorelare strânsă între cele două emisfere? Sansa oferită 
acum de maşinile de calcul se manifestă pe două planuri: 

e prin functüle lor de prelucrare, calculatoarele degreveazä emisfera stängä de un 
travaliu analitic inutil de mare 


e prin functiile lor de comunicare si interconectare transculturalä, calculatoarele pot 
stimula coerent functionarea emisferei drepte. 


In aceste conditii, cunoasterea poate deveni un continuu proces de creatie, stimulat si 
temperat de cele doua functiuni esentiale ale sistemelor informatice: comunicarea si cal- 
culul. 

Renuntarea la disjunctia aristotelică permite cunoaşterii să se manifeste ca un pro- 
ces creativ (theoretic) continuu temperat si validat prin sistemele informatice de care 
dispunem. O soluţie ” găsită” printr-un efort imaginativ creator, bine stimulat printr-o 
educaţie adecvată, va putea fi acceptată în urma unei verificări sistematice eficient real- 
izate de un sistem de calcul. 

Problema esenţială este: prin ce mijloace vom putea trece, de la căutarea sistematică 
a soluţiilor în spaţii uneori exponential extinse, la o găsire nemijlocită, intuitivă, a unor 
soluţii uşor de validat sistematic? Diferenţa dintre căutarea sistematică şi validarea sis- 
tematică este cea dintre numărul n şi logaritmul lui. O diferenţă deloc neglijabiă. Ce 
tebuie făcut pentru a o valorifica? Transformánd cercetătorii în cunoscători pentru care 
găsirea este un exercițiu curent. Educaţia capătă un rol pe care nu l-a mai avut niciodată 
în istoria cunoaşterii. 


Cunoaştere - educaţie - cercetare 


Învăţarea este un proces în care fiecare etapă este caracterizată prin raportul în care 
se află instructia cu educaţia. Tranzitia către o etapă istorică în care cunoaşterea, este 
procesul dominant, implică modificări esenţiale în planul învăţării. 

În etapa actuală ponderea educaţiei raportată la instrucţie scade continuu pe parcur- 
sul învăţării, începând de la grădiniţă şi până la nivelul postdoctoral. Pregătirea prin 
doctorat este gândită ca o fază superioară de instrucţie, precis orientată către formarea 
pentru cercetare sau învăţământul superior. Aceasta este calea pe care am urmat-o pentru 
formarea, cercetătorilor. Care ar fi cea de urmat pentru formarea cunoscätorilor? 

Propunem, pentru etapa ce urmează, un model în care ponderea educaţiei în raport 
cu instructia să fie caracterizat de un minim plasat aproximativ între vârsta de 17 ani şi 
cea de 22 de ani. Importanţa educaţiei în primii ani ai învăţării nu mai trebuie discutată. 
Specific pentru această propunere este importanţa pe care o dobândeşte educaţia spre 
sfârşitul facultăţii, în perioada de pregătire doctorală şi după aceea. 

Educaţia este responsabilă pentru învăţarea neformală pe când instructia este des- 
tinată transmiterii învățăturilor formale. Cunoaşterea theoretică este una neformală pe 
când cea epistemică este una formală. Stimularea capacităţilor theoretice de cunoaştere 
nemijlocită nu se poate face decât printr-un proces cu un puternic caracter educativ. În 
consecinţă, abilitarea pentru cunoaştere presupune în primul rând un proces educativ. 

Mai mult, chiar practicarea cunoaşterii, ce depăşeşte simpla cercetare, implică un 
continuu proces de stimulare, prin educaţie, a capacităţilor de generare nemijlocită (the- 
oretică). Cercetătorul care vrea să cunoască trebuie să fie un foarte abil generator de 
posibile soluţii. In toate timpurile un bun ” ghicitor” de soluţii era foarte util în cercetare, 
dar vin timpuri când fără o astfel de deprindere, bine educată şi superior exersatä, nu se 

va mai putea practica cunoasterea la complexitatea impusä de realitätile ce se doresc a fi 
cunoscute. 

Un cercetätor cunoscätor se educa continuu, fata de un cercetätor traditional pe care 
am fost obişnuiţi să-l vedem numai instruindu-se continuu. Avem privilegiul de a fi din 
ce în ce mai mult implicaţi într-un mediu informatic în care funcţia de comunicare este 
realizată. deosebit de performant, schimbând fundamental relaţia în care se află procesul 
de instrucţie cu cel de educaţie. Accesul la informaţie permite, poate chiar cere, un accent 
în plus pe educaţie si o slăbire a rigorilor instrucției. Într-un plan mai profund se poate 
vorbi de o prevalentä a educaţiei faţă de instrucţie, pentru a da posibilitatea dezvoltării 
facultăţilor emisferei drepte, care va putea astfel genera stimulată superior printr-un mediu 
comunicational cu restricţii minime. Deschiderea se va manifesta acum faţă de ceea ce 
poate veni pe canalele comunicationale, nu pentru a fi acumulat prin instrucţie, ci pentru 
a fi folosit ca stimulent pentru creativitate. Accesul comod la informatie prin reţele 
comunicationale performante ne poate scuti de efortul acumulării dar ne obligă, în acelaşi 
timp, la creativitate. 

Unui om educat informaţia îi poate servi. Un om instruit este aservit informaţiei. 
Cunoaşterea poate deveni un joc în care pe rând: 


e educarea capacităţilor de percepţie globală nemijlocită 

e folosirea canalelor de comunicare realizate pe reţele informaţionale 

e generarea norocoasă” a unor soluţii prin cunoaştere nemijlocită 

e verificarea soluţiei prin metode computationale cu complexitate rezonabilă 


se inläntuie într-un carusel in care neformalul alternează cu formalul, procese la nivelul 
omului cu procese la nivelul sistemului informatic. 

Complexitatea realităţii astfel cunoscute poate fi mult mai mare decât complexitatea 
proceselor formale, de comunicare şi verificare, presupuse. Acest lucru devine posibil 
datorită proceselor neformale, de educare şi generare, puse permanent în joc. Ele nu se 
supun evaluărilor cantitative, dar nici nu presupun resurse cantitativ restrictionate. 

Ceea ce se supune cantităţii poate deveni astfel mult mai puţin complex decât com- 
plexitatea realităţii cunoscute. Problema limitelor cantitative va fi astfel eludată. 

Rezerve profunde de spiritualitate vor putea fi astfel tot timpul prezente în procesul de 
cunoaştere. Într-un proces de cunoaştere dominat de disocierea aristotelică aceste rezerve 
erau activate numai temporar, în etape iniţiale. Din acest motiv ele nu puteau influenţa 
esenţial complexitatea procesului. 

În consecinţă, cercetarea, pentru a ne permite accesul la cunoaştere, va trebui să-şi 
găsească un aliat în educaţie. Acum suntem pregătiţi să răspundem întrebării: Academie 
sau/şi Universitate? 


Academia ca Universitate 


Tranzitia de la cercetare către cunoaştere va fi permisă şi de o bună aşezare a relaţiei 
dintre om, sistemul informatic şi lume. Prin efectul reţelelor informatice lumea omu- 
lui tinde către o civilizaţie globală. Printr-o naturală implicare a omului civilizaţia va 
dobândi un suport profund: spiritualitatea. Informatica oferă civilizaţiei cadrul formal, 
iar spiritualitatea oferă fundamentul neformal, esenţial. 

Care ar trebui sa fie cadrul institutional in care cunoasterea sä poata fi practicatä 
conform modelului 


educaţie - comunicare - generare - validare? 


Este în mod evident o instituţie în care învăţarea, cu o puternică tentă educaţională, 
şi cunoaşterea să fie preocupările esenţiale. O astfel de instituţie nu există. În univer- 
sitäti învăţarea, are un puternic caracter instructiv. În institutele Academiei cercetarea 
tradiţională (dominată de disjunctia aristotelică) are o pondere prea mare în raport cu 
cunoaşterea. 

Deci, nici Academia, nici Universitatea! Poate fi o soluţie Academia ca Uni- 
versitate? Da, cu condiţia ca în fiecare să se producă transformări importante? Aceste 
modificări ar trebui să pornească de la următoarele premise: 


- nu se mai poate reduce activitatea de cunoaştere numai la cea de cercetare 
- nu se poate despărți activitatea de cunoaştere de cea de învățământ 

- nu se pot concepe formele superioare de învățământ fără o componentă 
educaţională dominantă. 


În consecinţă, modificări importante se impun atât în Academie cât şi în Universitate. 
Aparent se pune problema convergentei instituţiilor una către cealaltă. În realitate ambele 
trebuie să conveargă către un nou tip de instituţie unde cunoaşterea să poată fi exersată 
ca un proces de continuă educaţie, care să permită gânduri şi gesturi insolite, permanent 
stimulate şi temperate prin instrumente informatice. 


Octombrie 1995 


Imaginarul: präpastie sau punte 
între ştiinţă si filosofie? 


” Vă las libertatea să alegeți acea minciună 
care vi se pare cea mai vrednica de a fi 
adevărul.” 

Imre Toth 


"The scientist has somewhat the same rela- 
tion to the philosopher as the grammarian to 
the poet.” 

Allan Watts 


Adevărul nu există, el trebuie obținut sau trebuie ales într-un proces care implică o 
cale şi mai multe criterii. De cele mai multe ori este “elaborat” iar mai apoi impus. El 
apare în existenţă odată cu fiinţa umană şi ţine numai de ea. Omul aduce cu el adevărul 
în lume şi va pleca luându-l cu el. 

De adevăr avem nevoie numai pentru a ne sincroniza cu noi înşine, dar mai ales 
cu ceilalţi. Deci, orice formă de adevăr este bună dacă se dovedeşte utilă. Criteriul 
adevărului este utilitatea. Adevărul nu tebuie căutat în realitate, el trebuie impus în 
relaţiile dintre oameni. Un adevăr nu poate fi decât o minciună, pentru că apare într- 
o lume care nu este, fiind a nici unuia dintre noi: spaţiul în care el se manifestă este 
intersecţia universurilor individuale. Dar această intersecţie este virtuală, ea nu este pur 
şi simplu. Am putea spune, la limită, că adevărul este intersecția virtuală a universurilor 
individuale. 

Cine ne oferă accesul la adevăruri? Intelectul, imaginaţia sau intuiţia? Sau o 
unitate a lor pentru care nu avem un concept cristalizat? 


Spiritual - Cultural - Rational 


Certându-se cu filosofia, G. Liiceanu remarca totuşi [Liiceanu ’92, p. 111], delimitánd-o 
onorabil, că: 


"Intreaga istorie a gândirii europene a stat sub intrebarea "cum e cu 
putință ?”.” 


Într-adevăr, distanţa dintre "cum e?” şi "cum e cu putinţă?” este distanţa dintre ştiinţa 
şi filosofia europeană. Ce se află în spaţiul dintre "cum e?” şi "cum e cu putinta?”? 
Nu numai natura dar chiar existenţa în totalitatea ei se pare ca are oroare de salturi 
”catastrofice”. Adoptänd un limbaj vag studenţesc, credem că existenţa este peste tot 

” derivabilă”. Există punti între slujirea lui "cum e?” şi supunerea la "cum e cu putinta?”? 
Din aceeaşi lucrare (p. 196) transcriu: 


"Poate că şansa filosofiei, ultima ei şansă, este tocmai o diversiune afectivă, 
deci încercarea de a se adresa spiritului nu direct, ci prin intermediul sufletu- 
lui.” 


Rationalitatea stiintei si spiritualitatea filosofiei sunt din ce în ce mai mult puse în discuție 
din perspectiva unui al treilea pol: culturalitatea. Bipolaritatea rational-spiritual nu este 
completată cu un termen mediu, ci este transformată într-o tripolaritate în care cultur- 
alitatea, prin imaginar, nu se află intre rațiune gi spirit ci formează un al treilea pilon, 
într-o construcție incomparabil mai stabilă. Culturalitatea atitudinii celui ce aspiră la 
cunoaştere prin adevăr tinde să integreze demersurile ambelor căi, cea rațională gi cea 
spirituală, într-o formă nouă de cunoastere. 

Imaginarul poate lega rațiunea de spirit astfel încât omul să se poată manifesta nest- 
ingherit de cerbicia unor delimitari atrofiante. Limitele raționalismului isi găsesc mani- 
festări ”simetrice” în lumea celor spirituale. Rațiunea prin formalism iar spiritul prin mist- 
icism ating în egală măsură limite prin tendința, deopotrivă dogmatică, de a se îndepărta. 
Culturile însă, prin frenezia imaginarului, se pot institui într-un atractor cu gansa de a 
opri acest proces divergent. Dar acest lucru se pare că nu este posibil decât numai după 
ce disocierea rational-spiritual este consumată prin toate consecințele ei aberante. 

La suprafaţa, lucrurilor se manifestă o criza a raționalismului, în adâncimea lor o criza 
a spiritualismului. Cei ce au văzut-o numai pe prima cred că secolul următor va fi unul 
al spiritualității. Se îngeală! Mileniul următor, poate chiar următoarele două milenii, vor 
conduce fiinţa umană dincolo de alternativa ratiune-spirit, în spaţiul conturat mult mai 
firesc de triada spiritual - imaginar - rațional. 

Din această dorită perspectivă cred că trebuie să discutăm relația dintre stiintä si 
filosofie. 


Unitate - Structuralitate - Sistemicitate 


Obsesia progresului a fost motorul existenței Occidentului în ultimele două milenii. Este 
normală deci intrebarea pe care un straniu gânditor o pune [Fulcanelli ’92, vol.2, p. 329] 
în acest secol la sfârşitul deceniului trei: 


”A tous les philosophes, aux gens instruits quels qu’il soient, aux savants spe- 
cialise comme aux simple obsevateures, nous nous permettons de posser cette 
question: ” Avez-vous reflechi aux qonsecuences fatales qui resulteron d’un pro- 
gres illimite?” ” 


O lume marcată de liniaritatea timpului si de o cauzalitate nerestrictionata cade foarte 
uşor sub incidența progresului ilimitat, iar tehnica ce asigură cele mai bune condiţii pro- 
gresului rapid si sigur este delimitarea, ca mecanism fundamental al structurării lumii si 
a problemelor ei. Unitatea lumii este obturată de structurarea ei. Găsind sau impunând 
structuri, cercetarea naturii şi a omului a fragmentat realul pentru a-l supune mai eficient 
unei înțelegeri trunchiate. Spectacolul delimitărilor posibile a oferit alternative de o di- 
versitate pe care numai o imaginație nestrunită o putea realiza. Unitatea cunoaşterii a 

fost eficient subminata prin diversitatea modalitätilor deconstructive într-un demers pre- 
ponderent cultural bazat pe imaginarul necenzurat. Efectele nu s-au lăsat aşteptate. La 
jumătate de mileniu după Marea Schismă, ce a eliberat de sub tirania unei atitudini pre- 
dominant spirituale gândul ce dorea să înţeleagă spectacolul lumii, Occidentul trăia intens 
risipirea nesistematizată în preocupări şi atitudini de o imensă diversitate. Nu putem să 
ne reprimăm gândul că Occidentul catolic nu se mulțumea cu spectacolul lumii ci încerca 
să vadă sau sa structureze lumea ca spectacol. Spectacolul era căutat dar şi indus în lume 
prin libertatea nemărturisită pe care gânditorul Evului Mediu târziu şi al Renaşterii şi-a 
asumat-o depăşind misterul prin magie. 

Această risipire în diversitate submina unitatea profundă a existenţei în care omul 
aspira către o fiintare consistentă. Tendinţa, poate naturală, către unitate a impus pasul 
următor care s-a dorit a fi unul înainte, pe calea ” progresului”. 

Şi astfel, deconstructia culturală, structurantă, a fost înlocuită cu o reasamblare sis- 
temică. Unitatea iniţială pierdută a fost înlocuită cu un surogat eficient: sistemicitatea. 
Lumea a devenit treptat un sistem în reprezentarea celor care încercau să o cunoască. In- 
strumentele care reasamblau sistematic realitatea emanau din comportamentul raţional, 
edificând formalismele ştiinţei moderne şi contemporane. Iluzia ca unitatea se reface prin 
sistemicitate este la originea limitelor fundamentale din ştiinţa contemporană. 

Unitatea - structura - sistemul formează o triadă paralelă corelată celei anterior 
evidenţiate: spirit - cultură - rațiune. 

Ştiinţa, priveşte lumea raţional, chiar formal, ca pe un sistem, pe când filosofia incearcă 
să dea seamă spiritual de unitatea existenţei. Această absurdă polarizare blochează în 
egală măsură ştiinţa, şi filosofia. Ştiinţa tinde să se limiteze în construcţii şi mecanisme 
formale de prea mare complexitate, iar filosofia se percepe mult suspendată deasupra lumii, 
într-un demers pe care G. Liiceanu îl caracteriza [Liiceanu ’92, p.195] dupa cum urmează: 


"Filosofia seamănă din ce în ce mai mult cu un club ai cărui membri se înțeleg 
prin apropieri oculte, punând la cale soarta omenirii, fără ca omenirea să se 
sinchisească de această soartă a ei.” 


Faptul ca lumea creştină a impus, pe rând, prin ortodoxie, catolicism şi protestantism, 
mijloace la început preponderent spirituale, apoi dispersiv culturale iar in ultimă instanţă 
raţional restrictive, a făcut astfel încât cele trei componente indispensabile pentru 
relaţia, individului cu sine, cu oamenii si cu existenta - spiritualitatea, culturalitatea si 
raționalitatea - sá se manifeste diacronic, de fiecare dată säräcitor pentru unitatea omului. 
Reflectarea. existenţei la nivelul fiinţei a suferit împliniri la fel de parţiale prin perceperea 
unei unităţi nestructurate (în primul mileniu creştin), apoi a unei structurări nesistem- 
atice (în prima jumătate a acestui mileniu), iar acum a unei sistemicitäti neunitare (în 
ultima jumătate de mileniu). 

Nu vom putea oare restabili un echilibru prin manifestarea sincronă la nivel individual 
a celor trei componente amintite, într-o unitate care să deblocheze ipostaze aberante ale 
omului contemporan? Una din aceste ipostaze este cea a omului de ştiinţă, alta ar fi cea 
a filosofului, de ce nu şi cea a artistului. 


Ipostazele imaginarului 


Imaginarul s-a manifestat ca o prăpastie între filosofie şi ştiinţă, iar acum aşteptăm de la 
el rolul de punte. Să explicităm aceste două ipostaze! 

Contactul direct si global cu o existenţa unica şi unitară se consuma, în primul mileniu 
creştin, static, printr-o percepţie spirituală. 

leşirea din această încremenire în spiritualitate (responsabilă pentru anihilarea 
raționalismului grec gi a civilizaţiei romane) a fost facilitată prin deconstructia real- 
izată de imaginar în următoarea jumătate de mileniu. Consecința acestei deconstructii 
a fost generarea unui imens spaţiu în care diversitatea comportamentelor omului în faţa, 
existenţei se va manifesta stimulată şi protejată de ascunderea pe care o poate oferi 
inregimentarea în spatele unor idei secunde. Aceste idei secunde apar în efortul de a 
”democratiza” accesul la sacru. 

Acest proces deconstructiv a facilitat conturarea unor falii ce au degenerat în prăpastia 
ce a permis evoluţia independentă a ştiinţei şi filosofiei. Într-adevăr, începând cu secolul 
16, pentru restul mileniului, ştiinţa îşi găseşte o traiectorie net independentă de găndirea 
filosofică. Ambele se vor delimita, ”nerecunoscätoare”, de imaginar, dar se vor păstra 
de o parte şi de alta a prăpastiei. Ştiinţa va duce raționalismul către un formalism efi- 
cient pentru o cunoaştere comunitară, iar filosofia îl va folosi pentru a justifica în faţa 
comunităţii trăiri individuale. Această evoluţie independentă a ştiinţelor şi a filosofiei 
a fost continuu supusă unor tentative de subminare. Ele sunt din ce în ce mai coerent 
susţinute în zilele noastre. Pe rănd, ştiinţele cu dezvoltare explozivă în secolul 20: fizica, 
biologia, informatica au pus şi pun probleme prin care se încearcă aruncarea unor punți 
peste prăpastia amintită. Ultimele tendinţe se contureaza în spaţiul informaţiei. Aco- 
modarea la nivelul procesului cognitiv a structuralului cu fenomenologicul, într-o viziune 
ce porneşte de la întelegerea implicatiilor pe care informaţia. le are la nivelul existenţei 
[Drăgănescu ’79], este unul din cele mai spectaculoase demersuri care, la sfârşit de mile- 
niu, prin structural-fenomenologic, aruncă o punte peste o prăpastie săpată cu prea multă 
îndărătnicie. 

Imaginarul este chemat astăzi să-şi spună iarăşi cuvântul. De data aceasta, însă într- 
un proces de reconstrucție. Rolul său nu este acela al unui simplu termen mediu, aşezat în 
intervalul dintre spirit şi rațiune (fenomenologic şi structural, theoretic şi epistemic, ...). 
El devine un atractor prin care se va încerca apropierea dintre spirit şi rațiune, consolidate, 
până la împietrire, prin evoluţii independente ce nu mai pot continua. Construcţia formală 
trebuie să devină un joc al formelor. Atitudinea spirituală trebuie să-şi apropie manifestări 
culturale. Rațiunea si spiritul pot comunica prin spaţiul în care jocul este regula. Jocul 
imaginarului poate reconstrui punți care nu au existat, pentru că raţiunea şi spiritul 
credem că nu au fost dintotdeauna segregate. Greşeala de a despica prăpăstii se plăteşte, 
peste secole sau milenii, cu deprinderea de a construi punți. 

O relaţie diacronicá dintre spirit, imaginar şi rațiune se va substitui cu una sincronica 
în care imaginarul se va converti din prăpastie în punte. Relaţia diacronică a fost de- 
constructiva evidențiind structuri iar mai târziu compunând sisteme. Pe cea sincronicá o 
dorim reconstructivă. În relaţia, diacronică imaginarul a fost o ipostază intermediară, pe 
când în situaţia unei sincronicitäti, sperăm că imaginarul va media o unitate pierdută. 

Usurinta mozartiană şi efortul goethean, ca prevestiri deja adeverite, ne dau speranţa 
că imaginarul ne poate menţine în acel spaţiu al formelor bune, în care înțelesurile 
depăşesc umil semnificaţia formelor pure şi nu se sfiesc să se aşeze sub nivelul sensurilor 
transcedentale. Numai că o reconstrucţie nu poate anula perfect o deconstructie. Lumea 
omului este marcată de o funcţie neiertătoare: memoria. lar graţia imaginarului - ca 
rezultat magic al suspendării în spaţiul dintre rigiditatea formelor şi libertatea anihilantä 
a revelatiei - oricât de spectaculos s-ar manifesta nu poate anula îndărătnicia memoriei. 


Simbol - Haos - Semn 


Where chaos begins, classical science stops. 
James Gleick 


Formele cunoasterii sunt o consecintä a lipsei de unitate a cunoasterii. Cunoasterea 
este fragmentatä prin decupaje ce i-au permis manifestarea. Aceastä fragmentare a sub- 
minat unitatea omului sau a fost posibila pentru ca omul este predispus la comportamente 
disjuncte? Omul a devenit: 


homo sapiens & homo ludens & homo habilis 


sau a fost dintotdeauna o fiinţă tripartitá în care s-au întâlnit atitudinea spirituală cu 
jocul imaginarului şi cu construcția rațională? Credem ca nu se mai pot găsi acestor 
întrebări răspunsuri unanim acceptate. Opinăm că segregarea spiritualului de imaginar 
şi rational a fost o condiţie esenţială pentru devenirea omului, pentru evoluţia lui rapidă 
către punctul în care această segregare să poată fi pusă în discuţie. 

Prin ce este caracterizat momentul punerii în discuţie? Prin libertatea pe care omul 
o dobândeşte exteriorizând, în domeniul tehnic al calculatoarelor, funcțiuni care-l con- 
strângeau la un comportament fragmentat. Nu performanța calculatoarelor este cea care 
contează în această discuţie, ci libertatea pe care omul o dobândeşte, prin competența 
calculatoarelor, pentru a se putea concentra asupra unităţii sale. 

Dacă evoluţia multimilenará a cunoaşterii s-a desfăşurăt sub incidenţa paradigmatica 
a disjunctiei ratiune-spirit, demersul contemporan, sprijinit informatic, se poate regândi 
unitar prin echilibrul pe care-l poate oferi imaginarul unui proces de sincronizare a de- 
mersului rațional cu cel spiritual. 


Cunoastere şi alternativa 
eternitate / ciclicitate 


Intocmai cum a subliniat Needham, gândirea 
occidentală a oscilat întotdeauna între lumea 
ca un automat şi o teologie în care Dumnezeu 
conduce universul. 

Ilya Prigogine 


Intemeierea raţională, ca şi cea spirituală, a cunoaşterii nu s-a putut face decât prin 
sacrificarea temporalitätii. Reprezentările demersului rational ca şi cele ale căii spirituale 
sunt atemporale. 

Nu orice reprezentare a realităţii poate intra sub incidenţa procesului de cunoaştere. 
Distincția aristotelică este limpede in acest sens: 

"Orice vorbire (Aoyoo) are un înțeles, nu însă ca un mijloc natural, ci după 
cum am spus, prin convenție. Totuşi, nu orice vorbire este un enunţ, ci numai 
aceea care este adevărată sau falsă.” [Aristotel DI; 4, 17a] 


Deci, există înţelesuri care scapă distinctiei dintre adevărat şi fals, ieşind astfel de sub 
incidenţa cunoaşterii ştiinţifice, rationale. Construcţia raţională a ştiinţei se poate realiza 
numai prin reprezentări ce pot fi adevărate sau false. 

Prin ce sunt caracterizate reprezentările raţionale, formale, ale ştiinţei? Prin 
permanenţă sau evoluţie ciclică, ceea ce este tot un fel de a fi permanent (tot aşa 
cum permanenta poate fi privita ca un fenomen ciclic cu o perioadă nulă sau infinită). 
Întemeierea antică a ştiinţelor a presupus din start o astfel de caracteristică: 


"Deocamdată e limpede că nu exista o ştiinţă al cărei obiect să fie accidentul, 
căci obiectul oricărei ştiinţe este sau ceea ce are un caracter permanent sau 
ceea ce are loc în mai multe cazuri. Căci dacă obiectul ştiinţei n-ar întruni 
această calitate, cum ar putea-o învăța sau preda? [...] Am arătat [...] ce 
este accidentul, care este cauza lui şi că nu este ştiinţă al cărei obiect să fie 
accidentul.” [Aristotel M; VI (E), 3, 1027a] 


Nu putem învăţa sau preda decât despre lucruri care prezintă o anumită permanenţă 
sau sunt caracterizate de ciclicitäti uşor de pus in evidenţă. Nici nu ar putea avea sens 
învăţarea dacă nu ar putea servi la înţelegerea a ceea ce lumea este sau va fi. Cunoaşterea 
este utilă numai în cazul în care-l ajută pe om să se orienteze într-o lume în evoluţie. 
Dar această lume trebuie să fie previzibilă. Numai permanenta sau ciclicitätile permit o 
cunoaştere atemporală, singura posibilă, dar mai ales utilă. Această concepţie aristotelică 
a dominat; ştiinţa mai bine de două milenii. 

La cealălaltă extremă, percepţia spirituală a realităţii este caracterizată, de asemenea, 
prin entităţi atemporale. ” Adevărurile” spirituale sunt independente de timp şi caracter- 
izează un ”spatiu” spiritual cu repere ce nu evoluează în timp. Presupusa unitate a lumii 
ca tot, se reflectă asupra conceptelor ce o caracterizează global. Astfel, gândul despre 
tot nu poate opera decât cu entităţi ce nu sunt supuse devenirii în timp. In ”ordinea” 
spirituală timpul nu există decât sub forma eternității, spre deosebire de ordinea raţională 
în care timpul se manifestă sub forma ciclicitátiz. Dar nicăieri ca timp pur şi simplu. 


Cunoastere şi timp 


Care sunt ipotezele ştiinţei clasice de care 
credem ca stiinta de azi s-a eliberat? Acestea 
se grupeaza mai ales în jurul convingerii fun- 
damentale că la un anumit nivel lumea este 
simplă şi este guvernată de legi universale in- 
dependente de timp. 

Ilya Prigogine 


Atat timp cat cunoasterea nu se poate situa decät in forme ale timpului ea este con- 
damnată să ramână trunchiată si să se manifeste disjunct: 

e printr-o raționalitate ce cultivă timpul redus la ciclicitate”* 
e prin spiritualitatea, ce se aşează sub imperiul eternității. 


Dintotdeauna gânditorii au valorizat excesiv ordinea atemporală a lucrurilor pe care o 
considerau ca fiind singura demnă de a fi cunoscută. Să fie vorba de o aspirație inconștientă 
a celor ce practicau cunoaşterea sau de o neputinţă conştient asumată? Istoria confirmă 
faptul că: 


e omul de ştiinţă a căutat sau a construit o ordine atemporală 
e metafizicianul a dezvăluit sau căutat entităţi atemporale, 
într-un proces în care: 
e adevărurile sau construcţiile ştiinţifice ” evoluează” ciclic într-o lume a semnelor 
e valorile spirituale sunt incremenite într-o lume simbolică. 
Este deci justificată întrebarea: 


ce se află în spaţiul dintre rigoarea formală a semnelor şi sugestia evocativă 
a simbolurilor? 


Altfel spus: 


există o cale între semnificaţia asociată semnelor si sensul cuprins in sim- 
boluri? 


Sa presupunem ca existä. Se naste atunci o noua si definitivä intrebare: 


calea ce leagă lumea formală a semnelor de cea neformala a simbolurilor 
este formală sau neformală? 


La această ultimă întrebare, pusă şi într-un context ipotetic, nu mai avem un raspuns. 
Se pare ca între formal şi neformal, între semne şi simboluri, între ciclicitate şi eternitate, 
între structural şi fenomenologic, ..., nu există termeni care să medieze. Singura soluţie 
pe care îndrăznim să o propunem este cea a introducerii unui al treilea termen, care nu 
va lega ci va echilibra numai. 

Va trebui să admitem că şi ceea ce are o dinamicitate aciclică se poate constitui în 
domeniu al cunoaşterii. În preajma lumii eterne a simbolurilor şi celei statice a semnelor 
va trebui să facem loc evoluţiilor haotice, în sensul pe care ştiinţa contemporană l-a dat 
termenului. 

Termanul ” haos” ne duce cu gândul la haosul primordial al lui Hesiod. Dar termenul 
este preluat în ştiinţa secolului 20 cu o semnificaţie diferită. O frumoasă definitie a 
haosului o dă [Gleick ’89, p.306] cercetătorul chinez Hao Bai-Lin: 


74Chiar breşa facută de termodinamică reflectă tot o aspirație în acest sens; ciclul lui Carnot a fost 
introdus pentru a facilita în primul rând o serie de tehnici prin care ireversibilitatea sa fie cât mai mult 
evitată, Prigogine opinează că: 


"Termodinamica s-a constituit, aşadar, în legătură cu ireversibilitatea, dar, totodată, 
împotriva ei, urmărind nu cunoaşterea ci economisirea ei.” [Prigogine '79, p. 384] 

"A kind of order without periodicity.” 


Care ar fi pe scurt caracteristicile unui fenomen haotic? Caracteristicile dominante ar 
putea fi urmätoarele: 


e este un proces cu o evoluţie temporală nerepetitivä (aperiodicä), fapt pentru care nu 
poate fi descris algoritmic (în sensul că un algoritm oferă o descriere de dimensiune 
constantă unui proces ce se poate extinde oricât) 


e este un proces cu o mare sensibilitate la variațiile condiţiilor iniţiale 


e evoluţia unor procese haotice este dominată de convergenta către ”atractori”, în 
sensul că evoluţia aciclică poate degenera într-una ciclică, nehaotică. 


Haosul este un tip de ordine care evoluează după o lege ce nu poate fi exprimată condensat. 
În cazul fenomenelor haotice descrierea procesului are o dimensiune de acelaşi ordin de 
mărime cu a procesului descris. Prin ce se deosebeşte atunci de un fenomen pur aleator? 
Prin faptul că i se poate asocia o semnificaţie. Am putea defini haosul ca fiind: 


un fenomen cu complexitate algoritmică [Chaitin 77] maxima, la limita la care 
mai poate avea asociat un înţeles. 


Limita dintre haos şi aleator este dată de procesele de semnificare sau evocare. Pe masură 
ce descrierea maximum compactată a unui proces capáta o dimensiune comparabilă cu 
dimensiunea. procesului descris, ne apropiem de limita dintre haos şi aleator. La această 
limita, ce desparte haosul de aleator, semnificația şi sensul pot fi greu distinse. ”Spec- 
tacolul lumii” se manifesta în acest spaţiu în care înțelesurile nu se aşează limpede în 
semnificaţii sau în sensuri. 

Unde întâlnim acest tip de ordine haotică? O percepem în procesele reale sau o 
generăm prin artefacte. Imaginarul este cel care permite aceste întâlniri prin: 


e intuiţie, în cazul cunoaşterii proceselor reale 


e imaginaţie, în cazul generării artefactelor inginereşti, teoretice sau artistice. 


Ordinea haorică pare a fi domeniul în care imaginarul mediază între sensuri şi semnificaţii, 
echilibrând astfel demersul raţional cu cel spiritual. 

Care este calea pe care imaginarul se poate implica în procesul de cunoaştere? Care 
sunt premizele acceptării reprezentărilor haotice? Răspunsul ar putea proveni prin 
evidenţierea rolului timpului în lumea reconfiguratä de informatica. 


Timp & calcul 


lar încorporarea timpului în schemele con- 
ceptuale ale fizicii apare doar în actul final 
al unei reintroduceri progresive a istoriei in 
natura şi în studiile umane. 

Ilya Prigogine 


Cercetătorul chinez anterior citat, dorind să sublinieze caracterul post-aristotelic 
al acestei noi modalităţi de abordare, caracteriza fenomenele clasificate drept haotice 
spunând că sunt: 

"A newly recognized and ubiquitous class of natural phenomena.” [Gleick ’89, 
p.306] 


Intr-adevar, am trait dintotdeauna in preajma fenomenelor haotice dar le-am ignorat sau 
am incercat sa le reducem la cele clasic abordabile. Evenimentele care au adus, in ultimele 
doua decade, in atentia cercetatorilor fenomenele haotice au fost: 


e limitele fundamentale ale ştiinţelor structurale 


e compromiterea abordărilor exclusiv spirituale (misteriene), ce au bântuit anumite 
cercuri culturale, dublând criza raționalismului excesiv cu o criză a spiritualităţii, 
ce a pierdut, oricum, de mult legături(le) esenţiale cu tradiția |Gu” enon ’27] 


e mutații de conţinut în ”tehnologia” cunoaşterii prin apariţia şi dezvoltarea pe care 
au luat-o domenii ca matematica experimentală, modelarea şi simularea, proceselor 
complexe, tehnici ce ar putea fi sintetizate de sintagma experimente formale (facili- 
tate exclusiv de explozia ştiinţei calculatoarelor). 


Începem să ne acomodăm cu gândul că lumea nu este simplă. Imaginea noastră despre 
lume este simplă numai din perspectiva aristotelică, reiterată imperativ de mentalitatea 
carteziană, ca produs al etosului protestant. Dar simţim din ce în ce mai acut că lumea 
este de fapt mult mai complexă decât încearcă să ne convingă descrierile impuse de lumea 
semnelor sau sugestiile oferite de lumea simbolurilor. Lumea semnelor nu permite descrieri 
complexe iar cea a simbolurilor eludează subtil prea mult din complexitatea profundă a 
existenţei [Stefan ’97]. Din aceste motive haosul este o promisiune prin: 


e prin complexitatea algoritmică mare a reprezentărilor cu înţeles pe care le oferă 


e prin capacitatea sa de a oferi un suport pentru reprezentări în care coexistă 
semnificaţii şi sensuri 


e prin conturarea spaţiului în care se poate realiza procesul de interpretare, ca o 
”cale” ce poate lega lumea semnelor de cea a simbolurilor. 


Termenul de “interpretare”, anterior folosit, provine din stiinta calculatoarelor, unde 
informaţia (o structură formală din spaţiul semnelor: programul) este interpretată sau 
executată de un procesor actualizând astfel un conținut semantic printr-o acțiune. Mediul 
în care se poate realiza această operaţie este unul constituit din structurile fizice simple, 
recursiv definite, ale procesoarelor. Mediul în care se pot interpreta simbolurile este 
unul de mare complezitate: haosul. Se impune astfel atenţiei noastre pentada: 


SIMBOL - HAOS - SEMN - PROCESOR - ACŢIUNE 


în care haosul este un mediu complex, iar procesorul este unul simplu, primul mediind între 
simboluri şi semne pe când cel de al doilea între semne şi acţiuni. Procesorul este mediul 
interpretărilor formale, pe când haosul se poate institui într-un mediu al interpretărilor 
neformale în care imaginarul poate media între simbol în semn. 

Putem rezuma spunând că, prin depăşirea dualității spirit-ratiune, cunoaşterea bene- 
ficiază de trei modalităţi ce permit convergenta către o un proces unitar: 


1. modalitatea raţională prin structurile formale din lumea semnelor 

2. modalitatea imaginara prin manifestärile haotice 
3. modalitatea spiritualä prin fenomenologia asumatä simbolic. 


Opinam ca prin haosul valorificat ca mediu al interpretärii imaginative, nu s-a cästigat 
numai un al terilea termen, ci a fost refäcutä sau a fost atinsä (cine poate sti?) o unitate 
pierduta sau o unitate cätre care aspiram dintotdeauna. 

